
Uvodnik 

Reformacija, revolucija i metanoia 


Reformacija, shvaćena u smislu temeljite i po¬ 
stepene unutarnje obnove nekog društvenog 
entiteta ili Crkve, često se postavlja suprot re¬ 
voluciji, koja se najčešće razumijeva kao nagla 
i nasilna promjena, a posljedično i rušenje sa¬ 
mih osnova postojećega društvenog poretka. 
Zagovaratelji reformi obično će se, ili bar po¬ 
lazno, distancirati od svake pomisli na nasilne 
revolucionarne prevrate, dok će revolucionari 
pomalo i prezrivo percipirati reformatore kao 
puke uzaludne popravljače onoga što se više 
popraviti ne da. 

Ova se polarizacija još više zaoštrava u vjer¬ 
skome i crkvenom kontekstu, ali poprimajući 
u današnje vrijeme i stanovitu relativizirajuću 
notu: reformatori su načelno poželjni, premda 
ne bi smjeli previše zaoštravati nataložene su¬ 
protnosti niti se aktivnije uključivati u nastoja¬ 
nja za boljitkom. Dovoljno je da ukažu na pro¬ 
blem nepravednih društvenih struktura, već će 
to netko vjerojatno dalje razrađivati u komisija¬ 
ma i radnim grupama, ili bar spomenuti u me¬ 
dijima. Revolucionari su pak, nekako po svome 
višestoljetnom burnom političkom nasljeđu, 
krajnje nepoželjni, oni unose zbrku, nesigur¬ 
nost, podjele i otcjepljenja - čak i u slučajevi¬ 
ma kada je njihova revolucija vjerski i aktivno 
kršćanski obojena te se zalažu za dostojanstven 
život i prava siromašnih te obespravljenih. 

Fenomen vjerske reformacije obilježio je 
gotovo cijelo jedno stoljeće, a nije izblijedio 
ni nakon pola milenija bremenitoga crkvenog 
življenja. Tijekom cijele se godine na različite 
načine, svečanije ili službeno uglađenije, obilje¬ 
žavala njezina petstota obljetnica. Ponekad se 
čini kao daje iskra onoga prvog reformacijskog 
impulsa još uvijek zapaljiva, permanentno zazi¬ 
vajući na duhovnu obnovu društva i Crkve, koja 
je uvijek potrebita reforme ( ecclesia semper re- 
formanda). S druge strane, za novu izgradnju i 
jedno iz temelja potpuno restrukturiranje zala¬ 
žu se i suvremene kršćanske „revolucije", po¬ 
sebice zahtjevi tzv. teologija oslobođenja koje 


kritički analiziraju i nastoje promijeniti grješne 
društvene strukture što omogućuju i dopuštaju 
nehumane životne uvjete te neljudsko djelo¬ 
vanje i postupanje. U kršćanskom kontekstu, 
i reformacija i revolucija (posebice teološko 
razumijevanje revolucije) nose konotacije cje¬ 
lovite obnove pa su obje načelno prihvatljive u 
zahtjevnoj zadaći mijenjanja društva. 

Veliki jedan čovjek, koga do danas proglaša¬ 
vaju i reformatorom i revolucionarom, koristio 
se međutim drugim terminom, još prodornijim 
i obnoviteljskijim. Isusova je reformno-revolu- 
cionarna koncepcija bila metanoia, termin koji 
upućuje na korjenitu, sržnu promjenu čovjeko¬ 
va uma, misli i stavova, a posljedično življenja 
i djelovanja (Mk 1,15). Jednom riječju, tiče se 
duhovnog obraćenja i unutarnje obnove čo¬ 
vjeka pojedinca, označavajući onaj temeljni 
životni zaokret koji je uvijek prethodio najve¬ 
ćim vjerskim preobražajima: bilo to iskustvo 
prvih Isusovih sljedbenika koji ostaju zatečeni 
neposrednim dodirom drukčije i neshvatljive 
stvarnosti (Lk 5,8) postajući, nakon tog isku¬ 
stva, jezgrom kršćanskog pokreta; ili bio to 
Lutherovproživljaj obraćenja u samostanskom 
tornju (Turmerlebniš) kada mu se jasno otkri¬ 
la smisao Božje spasavajuće pravednosti što je 
gotovo spontano potaknulo na sveobuhvatnu 
reformu u onodobnoj Crkvi i društvu; ili bilo to 
pak, u domaćem baptističkom kontekstu, isku¬ 
stvo obraćenja baptističkih pionira u pogibelji 
Prvoga svjetskog rata, koji su, tom gorljivošću 
nošeni, utemeljili upravo prije stotinjak godina 
vjerničke zajednice u svojim sredinama. 

Kada je duboka i istinska metanoia pokretač 
ključnih povijesnih promjena, tada nitko neće 
biti u stanju pokolebati istinskog obraćenika 
- reformatora ili revolucionara, svejedno - u 
njegovim nastojanjima da se potpuno založi i 
izloži za svoje ciljeve te rekne kao Luther neka¬ 
da, na carskom saboru u Wormsu 1521. godine: 
Na tome stojim i drukčije ne mogu; neka mi Bog 
pomogne! • Ruben Knežević 


IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIM 


Premda je čovjek kruna Božjeg stvaranja, 
posljedica njegova grijeha bio je izgon iz 
zajedništva s Bogom. U nekim prijašnjim 
vremenima, kada su ljudske zajednice bile 
bliskije i kompaktnije, izgon iz zajednice bila 
je najstrašnija kazna. No Bog je u svojoj mi¬ 
losti poslao Krista da pronađe i vrati čovjeka 
u zajednicu. Cijena je bila velika - ovaj je put 
zbog grijeha svijeta Krist bio izgnan izvan 
vrata, izvan tabora (Heb 13,12) s osječajem da 
gaje i Otac odbacio i ostavio (Mt27,46). Bog 
je največom žrtvom poništio največu ljudsku 
traumu - odbačenost zbog grijeha. Ta on ni 
svojega Sina nije poštedio, nego gaje za sve 
nas predao! (Rim 8,32) 


Pouzdajuči se u ljubav i milost takvoga 
Boga, krenimo s vjerom u Boga u novu go¬ 
dinu. Osječamo li se odbačenima, pristu¬ 
pimo k njemu, jer če nas prihvatiti. Ako 
smo već u zajedništvu s njim, potražimo 
one koji još uvijek pate pod teretom odvo¬ 
jenosti od Boga i pokažimo im put, istinu i 
život - Krista. 

Želim vam svima obilje Božjeg blagoslo¬ 
va na tom putu, u novoj godini 2018! 

Toma Magda 

Predsjednik Saveza baptističkih crkava 
u Republici Hrvatskoj 

Obnova i jedinstvo 

Obnova Crkve i jedinstvo 
različitih kršćanskih crkava kao 
bit reformacijskih nastojanja 


iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiMMiMM 

Doc. dr sc Lidija Matošević, 

voditeljica je Sveučilišnoga 
centra za protestantsku 
teologiju Matija Vlačić Ilirik na 
zagrebačkom Sveučilištu 

iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiMMiMM 

Teško da bi bilo moguće pronaći 
verbalni dvojac koji bi bolje izra¬ 
zio namjeru i bit reformacijskog 
nastojanja od ovoga koji se po¬ 
javljuje u naslovu teksta: obnova 
Crkve i jedinstvo Crkve. 

Jer - premda se na prvi po¬ 
gled može činiti drugačije - re- 
formacija jest bila pokret koji je 
želio upravo to dvoje: i obnovu 
Crkve i njezino jedinstvo. I to ne 
prvo bez drugoga i ne drugo bez 
prvoga; na način daje reforma¬ 
torima obnova Crkve bila neza¬ 
misliva bez njezina jedinstva, ali 
jednako tako, i jedinstvo Crkve 
koje bi se na bilo koji način po¬ 
kušavalo živjeti nauštrb obnove 
te ignorirajući potrebu temeljite 
reforme crkvenog života, nije za 
njih imalo autentičnost, težinu i 
smisao. 

Ref ormacija i obnova Crkve 

Postoji jedna uvriježena, zapra¬ 
vo točna teza koju je moguće 
pronaći u gotovo svakom udž¬ 
beniku povijesti; ona kaže daje 
kršćanska Crkva u predvečer¬ 
je reformacijskog gibanja bila 
u iznimno lošem stanju. Jer 
kasnosrednjovjekovna Crkva 
uistinu jest bila preopterećena 
nizom problematičnih stanja 
i situacija. Crkvu je tako teško 
obremenjivala činjenica da je 
njezin brojni kler nerijetko bio 
vrlo slabo obrazovan te da ve¬ 
lik broj klerika nije bio u stanju 
pružiti nešto više od izgovara¬ 
nja napamet liturgijskih obra¬ 
zaca čiji smisao ni sam često 
nije razumio, te da je bio slabo 
ili gotovo nikako kvalificiran za 
obnašanje samih pastoralnih 



Lidija Matošević 


obveza. Situacija nije bila puno 
bolja ni među višim crkvenim 
dužnosnicima koji su vrlo često 
zapostavljali svoje obveze nad¬ 
gledanja i upravljanja svojim 
pastoralnim teritorijima. Tako 
su ponekad provodili vrijeme 
svoje službe boraveći izvan 
svojih biskupija i baveći se ne¬ 
kim sasvim drugim poslovima, 
prepuštajući olako kršćanski 
puk različitim oblicima pra¬ 
znovjerja, a pritom vrlo često 
motivirani častohlepljem ili 
materijalnim probitkom. Znalo 
je, nažalost, biti i kupovanja cr¬ 


kvenih položaja (tzv. simonije), 
zloporabe oko prodaje opro- 
štajnica, gomilanja misa iz fi¬ 
nancijskih interesa te različitih 
drugih financijskih zloporaba 
te drugih nemilih situacija po¬ 
put primjerice raskola u samo¬ 
me papinstvu. 

Sasvim je razumljivo da su 
u situaciji društva - koje se u 
to vrijeme intenzivno mijenja 
na način da u njemu jača sloj 
obrazovanih ljudi, građanstva 
koje postaje svjesno svoje ma¬ 
terijalne i intelektualne moći 
- ovakvo stanje u Crkvi mnogi 


££ Ono što je pokrenulo obnovu, pa tako 
i reformaciju kao jedan od važnih 
obnoviteljskih pokreta u onovremenoj 
Crkvi, svakako je bilo nešto drugo i nešto 
više od puke kritike. To „drugo" i „više" bila 
je činjenica da se upravo u toj dekadentnoj 
kasnosrednjovjekovnoj Crkvi pojavio sloj 
ljudi koji su - sasvim svjesni koliko je stanje u 
Crkvi loše - odlučili skupiti hrabrost i preuzeti 
odgovornost. 


kritizirali te su se na njega žali¬ 
li. U tom su smislu bila poznata 
tzv. ,,gravamina“ tj. „pritužbe". 
Osobito su česte bile pritužbe 
njemačkog naroda. Podnosile 
su se na carskim saborima, a 
njihova je sržna poruka glasila 
da Rim, odnosno papa otima 
njemačkom narodu njegovu 
slobodu, bogatsvo i čast. Loše 
stanje u Crkvi ismijavali su i 
mnogi vrhunski intelektualci, 
među kojima posebno mjesto 
zauzimaju humanisti. Tako je, 
primjerice, upravo u vrijeme 
koje je neposredno prethodilo 
reformaciji veliku popularnost 
steklo djelo humanista Erazma 
Roterdamskog pod naslovom 
Pohvala ludosti. Pritom ne tre¬ 
ba smetnuti s uma da je upravo 
postojanje tiska pridonijelo ši¬ 
renju Erazmovih kao i drugih 
tekstova koji su kritizirali život 
kasnosrednjovjekovne Crkve. 

No, koliko god kritika sta¬ 
nja u Crkvi predstavlja jedan 
od uzroka reformacije, ne bi 
bilo primjereno reći da su loše 
stanje u Crkvi te kritika takva 
stanja bili i preduvjet obnove 
koju je reformacija donijela. 
Premda važnost kritike - koja 
je zapravo značila da se smoglo 
hrabrosti loše pojave u Crkvi 
jasno i glasno nazivati njihovim 
pravim imenom - ne treba za¬ 
nemariti, ona sama po sebi nije 
vodila u obnovu, nego je samo 
manje ili više oštroumno ustvr¬ 
dila koliko je stanje zapravo 
loše. Ono što je pokrenulo ob¬ 
novu, pa tako i reformaciju kao 
jedan od važnih obnoviteljskih 
pokreta u onovremenoj Crkvi, 
svakako je bilo nešto drugo i 
nešto više od puke kritike. 

To „drugo" i „više" bila je 
činjenica da se upravo u toj 
dekadentnoj kasnosrednjovje¬ 
kovnoj Crkvi pojavio sloj ljudi 
koji su - sasvim svjesni koliko 

£ £ Reformacija se mogla dogoditi jer su 
mnogi ljudi u kasnom srednjem vijeku 
- kojega se upravo zbog toga ponekad i naziva 
jednim od najpobožnijih razdoblja u povijesti 
zapadnog kršćanstva - počeli vapiti za Bogom. 
Taj vapaj, a slobodno bismo mogli reći i krik, koji 
je kasni srednji vijek pretvorio u jedno veliko 
duhovno hodočašće, omogućio je i reformaciju 
kao pokret obnove. 


je stanje u Crkvi loše - odlu¬ 
čili skupiti hrabrost i preuzeti 
odgovornost. Najprije, dakako, 
za svoj vlastiti život, a onda i 
za život šire kršćanske zajed¬ 
nice. Bili su to pojedinci koji su 
ponajprije sebi samima rekli: 
činjenica da su ovi ili oni koji 
su za Crkvu odgovorni postali 
korumpiranima, još uvijek nije 
izlika za to da ja promašim svoj 
život, a to znači svoj odnos s 
Bogom, s bližnjima i u konač- 
nici sa samim sobom. Bili su 
to pojedinci koji su sami sebi 
rekli: činjenica da su mnogi od 
onih koji bi trebali naviještati 
Riječ Božju to prestali činiti još 
uvijek me ne priječi da njegu¬ 
jem osobnu pobožnost, molim, 
čitam biblijske tekstove i tako 
nadahnut učinim neki korak za 
svoje duhovno dobro i za dobro 
kršćanske zajednice. Ukratko 
rečeno, bili su to pojedinci koji 
su sebi samima rekli: činjenica 
da se mnogi među onima koji 
su za Crkvu odgovorni, zapra¬ 
vo ponašaju neodgovorno, još 
uvijek mi ne daje pravo da pro¬ 
vedem život zarobljen u ukle¬ 
tom krugu kritike i frustracije. 
Kako to vrlo često biva, kada se 
čovjek uputi na put osobne ob¬ 
nove on ubrzo započinje tražiti 
istinsko zajedništvo s drugim 
kršćanima. I tako su u kasnom 
srednjem vijeku ubrzo nastajali 
čitavi pokreti duhovne obnove 
koji nisu uključivali samo kle¬ 
rike ili redovnike, nego vrlo če¬ 
sto, a zapravo i pretežito laiki- 
nje i laike. Među takvim je pak 
pokretima od prvorazrednog 
značenja bio pokret devotio 
moderna. Pripadnici ovog po¬ 
kreta živjeli su u tzv. zajednica¬ 
ma Sestara zajedničkog života i 
Braće zajedničkog života. Ov¬ 
dje je zanimljivo pripomenuti 
da je i sam začetnik reforma- 
cije, Martin Luther, jedno vri¬ 
jeme svoga školovanja proveo 
živeći upravo u jednoj od ta¬ 
kvih zajednica, odnosno kuća. 

Ukoliko se još na čas vrati¬ 
mo na gore spomenuto pitanje 
uzroka i preduvjeta reformaci- 
je, onda bismo mogli reći da se 
reformacija kao pokret obnove 
Crkve dogodila s jedne strane 
zbog toga što je stanje u Crkvi 
bilo loše i dekadentno. Ali ta¬ 
kođer i to daje reformacija kao 
pokret obnove mogla otpočeti, 
a zatim i opstati zato jer je kasni 


srednji vijek iznjedrio istinsku 
duhovnu kvalitetu koja je imala 
daha nadići puku humanistič¬ 
ku kritiku i frustraciju zbog lo¬ 
šeg stanja u Crkvi. Štoviše, ne bi 
bilo pretjerano kazati da se re¬ 
formacija mogla dogoditi jer su 
mnogi ljudi u kasnom srednjem 
vijeku - kojega se upravo zbog 
toga ponekad i naziva jednim 
od najpobožnijih razdoblja u 
povijesti zapadnog kršćanstva 
- počeli vapiti za Bogom. Taj 
vapaj, a slobodno bismo mogli 
reći i krik, koji je kasni srednji 
vijek pretvorio u jedno veliko 
duhovno hodočašće, omogućio 
je i reformaciju kao pokret ob¬ 
nove. 

Obnova, dakako, kakvu je 
reformacija artikulirala imala 
je i svoja specifična obilježja 
po kojima reformacija s jed¬ 
ne strane stoji u kontinuitetu 
s kasnosrednjovjekovnim po¬ 
kretima obnove, ali ih s druge 
strane i nadilazi. I to na način 
da jasnije i preciznije artikuli¬ 
ra krik kasnosrednjovjekovnog 
čovjeka te također relativno ja¬ 
snije i opsežnije ocrtava i argu¬ 
mentira mjere obnove za koje 
je smatrala da ih valja poduzeti. 
A ponajviše se pak reformacija 
razlikuje od kasnosrednjovje- 
kovnih pokreta obnove po tome 
što ona to sve čini odlučnije i 
otvorenije: izravnije oslovlja¬ 
vajući odgovorne u Crkvi, ali 
i društvu te tako ‘budeći’ i po¬ 
krećući široke narodne mase 
te pozivajući ih na konkretnije 
korake. Utoliko bi se moglo reći 
da su reformatori bili ljudi koji 
su - premda su i sami imali svo¬ 
je duhovne korijene u dubokoj 
osobnoj pobožnosti - u jednom 
trenutku iskoračili iz svojih 
molitvnih ćelija te se izložili ri¬ 
ziku koji sa sobom uvijek nosi 
javno zauzimanje stava u skla¬ 


du s vlastitom savjesti. 

Kao što je poznato iz po¬ 
vijesti Crkve, rasprava koja je 
označila početak reformacije 
bila je ona oko prodaje indul- 
gencija ili oproštajnica. Riječ 
je o učenju i praksi koji su se 
pojavili u 11. stoljeću, a bili su 
povezani sa sakramentom po¬ 
mirenja (pokore), odnosno 
s razumijevanjem o tome da 
kršćanin koji sagriješi - prem¬ 
da mu Bog sam grijeh prašta 
po milosti - za kompletiranje 
svojega spasenja treba izvršiti 
djela pokore odnosno zado¬ 
voljštine, a čiji opseg i trajanje 
propisuje Crkva. U stoljećima 
koja su prethodila Lutheru i 
reformaciji predodžba o težini 
i trajanju zadovoljštine znala je 
poprimiti neslućene razmjere 
te se, povezano s naukom o či- 
stilištu koji se također započeo 
paralelno razvijati, govorilo i o 
pokori neslućenih razmjera u 
čistilištu. U cijelom tom teološ- 
ko-pastoralnom sustavu, indul- 
gencije su trebale poslužiti kao 
svojevrsna olakšica koju, uz 
određenu novčanu naknadu, a 
pozivajući se na, također u tom 
istom razdoblju razvijen, nauk 
o crkvenom blagu koje se sa¬ 
stoji od ‘viška’ zasluga Krista i 
svetaca, može vjerniku udijeliti 
Crkva koja tim blagom uprav¬ 
lja . Luther je - koji si je poput 
mnogih njegovih suvremenika 
i sam bio kupio indulgenciju 
kako bi ublažio svoje strahove 
- godine 1517., nakon svojevr¬ 
snog obraćenja koje je iskusio, 
oštro istupio s kritikom ova¬ 
kve prakse. Svojom kritikom 
prodaje indulgencija Luther je 
sebi suvremenoj Crkvi poručio 
prije svega to da ona nema baš 
nikakvo pravo ljudima oteža¬ 
vati njihovu tjeskobu po pita¬ 
nju posljednjih stvari. Riječ je 


o tjeskobi koja je inherentna 
svakom ljudskom biću, a koja 
bi se mogla sažeti u pitanju: 
Hoću li na kraju svoga život¬ 
nog puta, nakon svih muka koje 
prolazim i još moram proći 
na ovoj zemlji, pronaći milost 
barem u Božjim očima? Ili će 
se pak cijeli moj životni napor 
pokazati nedostatnim - na ne¬ 
kom posljednjem sudu i pred 
Bogom? Luther - koji je u to 
vrijeme već imao iskustvo i kao 
dušobrižnik - sebi suvremenoj 
Crkvi duboko je zamjerio to što 
ona, umjesto da čovjeku ukaže 
na milostivog Boga i bezuvjet- 
nost njegove milosti te mu tako 
pomogne osloboditi se straha 
i tjeskobe, zapravo zloupotre¬ 
bljava ljudsku muku i tjeskobu. 
A pritom još - prodajući indul- 
gencije - pokušava na toj muci 
i zaraditi. 

Premda ni sam Luther to is¬ 
prva nije očekivao, rasprava o 
indulgencijama otvorila je niz 
drugih pitanja. Jednostavno 
rečeno, nakon što se uvjerio da 
Crkva griješi u tom određenom 
segmentu, Luther je započeo 
propitivati i druge oblike crkve¬ 
noga govora i prakse. Ubrzo je 
došao da zaključka da i u nekim 
drugim pitanjima postoji odstu¬ 
panje crkvenog nauka i života 
od onoga što uči Sveto pismo. 
Iz ovoga se pak profiliralo re- 
formacijsko shvaćanje o nadre- 
đenosti Svetog pisma nauku kr¬ 
šćanske Crkve. Ovo je shvaćanje 
bilo prilično daleko od toga da 
se unaprijed odbaci sve ili čak 
većina onoga što je kršćanska 
Crkva naučavala tijekom svoje 
povijesti, uključujući i Luthe- 
rovo vrijeme. Štoviše, Lutherov 
je načelni stav bio da Crkvu, 
njezinu tradiciju u prošlosti, 
kao i njezino živuće učiteljstvo 
(autoritete) treba poštivati te je 
u tom smislu moguće reći da je 
Lutherov stav prema crkvenoj 
tradiciji bio u svojoj biti sličan 
stavu prema tradiciji u ranim 
stoljećima kršćanstva. Ali, uko¬ 
liko se pokaže da tradicija Crkve 
ili živući crkveni autoriteti na¬ 
učavaju nešto protivno Svetom 
pismu, onda je, prema Lutheru, 
dužnost i odgovornost svakog 
vjernika da se takvom naučavaju 
odupre i ne pokori mu se. 

Dakako da je preduvjet za 
realiziranje ovakve vjerničke 
odgovornosti bilo omogućava- 

nje dostupnosti Svetog pisma 
svakom čovjeku i to na njegovu 
jeziku, kao i samo vršenje bo¬ 
goslužja na narodnom jeziku. I 
upravo su stoga prijevodi Bibli¬ 
je na narodne jezike bili jedno 
od velikih imperativa i posti¬ 
gnuća reformacije. Vrlo je usko 
povezano s ovim i reformacij- 
sko „otkriće" Crkve kao zajed¬ 
nice vjernika, odnosno ponov¬ 
no „otkriće" novozavjetne ideje 
o svećenstvu svih vjernika (1 
Pet 2,9). Riječ je o ideji koja na¬ 
glašava jednako dostojanstvo i 
jednaku odgovornost za život 
kršćanske Crkve svih kršćana. 
Ovo je značilo da se ukida, pri¬ 
mjerice, bitna razlika između 
klerika i laika, a jedan od sim¬ 
bola ovakvog stava bilo je i uvo¬ 
đenje pričesti pod obje prilike, 
kako za klerike tako i za laike. 
Istina, ova moćna novozavjetna 
ideja teže se i sporije probijala 
u onoj mjeri u kojoj je ona, pri¬ 
mjerice, podrazumijevala i uki¬ 
danje diskriminirajućih razlika 
između muškaraca i žena. Tako 
je protestantizmu trebalo više 
stoljeća da ideja o svećenstvu 
svih vjernika i u tom pogledu 
„dođe na svoje". 

Važno je napomenuti da se 
u svojim reformnim zahtjevi¬ 
ma reformacija nadovezala i na 
reformne zahtjeve nekih pre- 
dreformacijskih kasnosrednjo- 
vjekovnih pokreta koje je dalje 
preciznije artikulirala. Među 
takvim pokretima, čije se ideje 
mogu opisati kao svojevrsna 
preteča Lutherovih, najpozna¬ 
tiji je bio husitski pokret koji je 
cvao u Češkoj otprilike jedno 
stoljeće prije reformacije. 

Reformacija i jedinstvo 
Crkve 

Nakon što smo ukratko skicirali 
osnove reformacijskog progra¬ 
ma obnove, potrebno je upitati 
se kakvo je bilo Lutherovo gle¬ 
dište, a zatim i stav drugih re¬ 
formatora o načinu na koji bi 
obnovu bilo poželjno provesti. 
Kao što je već napomenuto, ob¬ 
nova i jedinstvo predstavljaju 
verbalni dvojac koji kao malo 
koji drugi opisuje namjeru i 
bit reformacijskog nastojanja. 
Luther, a i drugi reformatori, 
od samog početka svog refor¬ 
macijskog djelovanja pa sve do 
kraja života, gledao je na obno¬ 
vu i jedinstvo Crkve kao na u 


biti nerazdvojive stvarnosti. 

Obnova za kakvu su se za¬ 
lagali reformatori nije bila ob¬ 
nova u smislu nastanka nekog 
zasebnog obnovljenog ili elit¬ 
nog dijela kršćanske Crkve ili 
zapadnog kršćanstva, nego je 
bila riječ o obnovi cjelokupne 
Crkve. Ovo „cjelokupne" od¬ 
nosilo se i na način na koji je, 
prema shvaćanju reformatora, 
ova obnova trebala biti pro¬ 
vedena: tu je obnovu trebala 
provesti cjelokupna Crkva. U 
tom je smislu osobito važno 
podsjetiti na to da je Luther 
od samoga početka svoje re¬ 
formatorske karijere apelirao 
na crkveni koncil ili sabor kao 
mjesto na kojemu je trebalo 
raspraviti prijeporna pitanja. I 
u tom se pogledu Luther nado¬ 
vezao na ideje jednog od važ¬ 
nih reformnih pokreta iz 14. i 
15. stoljeća, tzv. koncilijarizma. 
Osnovna je ideja tog pokreta 
bila u zahtjevu da sporna pita¬ 
nja i probleme koji su obreme- 
njivali onodobnu Crkvu treba 
riješiti crkveni koncil, pri čemu 
je uloga pape u tome da se i 
sam podvrgne odlukama kon¬ 
cila te brine o provedbi odluka 
koje koncil donese. Međutim, 
premda Lutherova apelacija na 
koncil predstavlja dio koncilija- 
rističkog nasljeđa, ona ga i na¬ 
dilazi; Luther ne apelira napro¬ 
sto na koncil, nego na slobodni 
ekumenski koncil. A to je, pre¬ 
ma njegovu shvaćanju, crkveni 
koncil na kojemu bi među pri¬ 
sutnima trebali biti i kršćani s 
Istoka, odnosno pravoslavni, 
kojima treba omogućiti slobo¬ 
du izjašnjavanja. 

Kao i neke druge Lutherove 
ideje, i ova ideja o ponovnom 
uključivanju kršćanskog Istoka 
kao relevantnog i ravnoprav¬ 


nog partnera u razgovor oko 
obnove Crkve bila je već prije 
prisutna kod husita koji su po¬ 
duzimali putovanja na Istok 
tražeći sestre i braću u tim 
krajevima kršćanske ekumene. 
Stoga bi se sažeto moglo reći 
da je kod reformatora postoja¬ 
la vrlo jasna svijest o tome da 
je kršćanska Crkva jedna bitno 
povezana cjelina te da se stoga i 
razgovor o njezinu boljitku tre¬ 
ba dogoditi na najširoj mogućoj 
osnovi. 

No kao što je poznato iz po¬ 
vijesti Crkve, do koncila - na 
kojemu bi slobodno mogla doći 
do izražaja gledišta i pravoslav¬ 
nih i rimokatolika kao i onih 
koji su izražavali reformacij- 
ske ideje - nije došlo. Umjesto 
slobodnog ekumenskog konci¬ 
la, otvoren je kanonski proces 
protiv Luthera koji je ubrzo 
završio njegovom osudom i ek- 
skomunikacij om. 

Istina, godine 1545. sazvan 
je koncil u Tridentu (1545. - 
1563.). Njegova veličina i važ¬ 
nost neupitni su, kao i važnost 
reformi koje je taj koncil do¬ 
nio. Ali Tridentski koncil bio 
je koncil Rimokatoličke Crkve 
i na njemu nisu sudjelovali ni 
pravoslavni, a ni protestanti. 
Istina, na čuvenoj trinaestoj 
sjednici ovog koncila pojavili 
su se protestanti kako bi iznijeli 
svoja reformna shvaćanja, ali 
bez prava glasa. No zbog pro¬ 
blema vezanih uza siguran pro¬ 
laz, protestanti su stigli na kon¬ 
cil de facto nakon glasovanja o 
spornim pitanjima. I unatoč 
sugestijama nekoliko biskupa 
pojedinaca, većina je biskupa 
odbila iznova otvoriti raspra¬ 
vu samo zbog toga što su se na 
koncilu pojavili protestanti. 

Rezultat svih ovih događa¬ 


nja i okolnosti očitovao se u 
sljedećem: od reformacijskog 
uvjerenja o tome kako obno¬ 
va i jedinstvo pripadaju jedno 
drugome te kako je istinsku 
obnovu Crkve moguće provesti 
samo u zajedništvu ostalo je, 
u ono vrijeme, a zapravo i sve 
do u dvadeseto stoljeće, vrlo 
malo. Mogli bismo zapravo reći 
da je od ideje slobodnog eku¬ 
menskog koncila ostala samo 
neispunjena čežnja koja je u 
narednim stoljećima uvijek 
iznova dolazila do izražaja: kod 
pojedinih teologa ili filozofa, 
kao i kod pojedinih duhovnih 
pokreta (među kojima oso¬ 
bitu pažnju zaslužuje pokret 
obnove u protestantizmu 18. 
stoljeća, poznat pod nazivom 
pijetizam) te kod pojedinih se¬ 
kularnih vladara (kojima je s 
vremena na vrijeme znala do¬ 
jaditi netrpeljivost među kršća¬ 
nima na njihovu području te su 
tako poduzimali određene mje¬ 
re kako bi ih privolili na dija¬ 
log). No kod samih kršćanskih 
crkava, kako kod onih koje su 
proizašle iz reformacije tako i 
kod Rimokatoličke Crkve, ideja 
o tome da su obnova i zajedniš¬ 
tvo u svojoj biti ipak nerazdvoj¬ 
ni, zapravo je na dulje vrijeme 
utonula u zaborav. Umjesto 
obnove i zajedništva te mira 
koji bi proizašao kao rezultat 
zajedničkog traganja za rješe¬ 
njem spornih pitanja na nekoj 
vrsti ekumenskog slobodnog 
koncila, kršćanski je Zapad 
ušao u niz ratova koji su zatim, 
barem na neko vrijeme, završili 
Augsburških vjerskim mirom 
(1555.). Ovaj je mir svojim na¬ 
čelom Cuius regio eius religio 
(Čija je zemlja, onoga je i vjera) 
do neke mjere uistinu smirio 
situaciju, ali također isključio 
ideju o ekumenskom dijalogu 
te potrebi takvog dijaloga. 

Obnova se ipak dogodila 

No ne treba na ovaj dio povi¬ 
jesti Crkve, kao i na razdoblje 
koje je uslijedilo, gledati isklju¬ 
čivo ‘crno’. Jer ono što se kao 
posljedica reformacije dogodi¬ 
lo u povijesti kršćanskog Zapa¬ 
da zapravo i jest bila obnova. I 
to na neki način sveobuhvatna 
obnova. Istina, ne obnova u 
smislu one koja bi proizašla iz 
odluka slobodnoga ekumen¬ 
skog koncila, nego obnova u 


££ Obnova za kakvu su se zalagali 
V w reformatori nije bila obnova u smislu 
nastanka nekog zasebnog obnovljenog ili 
elitnog dijela kršćanske Crkve ili zapadnog 
kršćanstva, nego je bila riječ o obnovi 
cjelokupne Crkve. Ovo „cjelokupne" odnosilo 
se i na način na koji je, prema shvaćanju 
reformatora, ova obnova trebala biti provedena: 
tu je obnovu trebala provesti cjelokupna Crkva. 

smislu puno ili više zasebnih 
obnova u sada, barem za neko 
vrijeme definitivno razdvoje¬ 
nom, kršćanstvu na Zapadu. 

Velika se obnova tako do¬ 
godila unutar onog dijela kr¬ 
šćanstva koje je prihvatilo re- 
formaciju. Plodovi te obnove 
više su nego impozantni i oni 
se do danas osjećaju. Jer pro¬ 
testantizam je iznjedrio cijelo 
bogatstvo oblika crkvenosti, 
teologija te osobne pobožnosti 
čime je pokazao sposobnost 
kršćanske Crkve da, iako uvi¬ 
jek ista, bude različita i na neki 
način drugačija: upravo ovisno 
o lokalnim, regionalnim i kul¬ 
turnim uvjetima u kojima ona 
treba naviještati evanđelje te 
ovisno o stvarnim duhovnim i 
materijalnim potrebama kon¬ 
kretnih ljudi. 

Protestantsko gledište, koje 
kaže da je Sveto pismo uvijek 
nadređeno Crkvi te da se njezin 
nauk i život uvijek iznova treba 
propitivati u odnosu na Sveto 
pismo, stvorilo je prostor koji 
je protestantizam zaštitio od 
okamenjivanja. Štoviše, povi¬ 
jest protestantizma u jednom je 
svom važnom dijelu i povijest 
bujanja pokreta probuđenja i 
permanentne obnove. Prote¬ 
stantski odnos prema Svetom 
pismu također je rezultirao 
zadivljujućim rezultatima na 
području homiletike, a zatim 
i znanstvene egzegeze. Prote¬ 
stantsko pak naglašavanje ideje 
o „svećenstvu svih vjernika" re¬ 
zultiralo je i zavidnim rezultati¬ 
ma na podučju pastoralne skrbi 
o vjernicima. Jer, ukoliko ih se 
željelo imati kao odgovorne 
članove kršćanske zajednice, 
onda ih je trebalo obrazovati i 
formirati. Tako su već u vrije¬ 
me reformacije počeli, primje¬ 
rice, nastajati katekizmi, koje je 
kao zaseban žanr reformacija 
zapravo i uvela, a koji su kao cilj 
imali pouku vjernika o bitnim 
stvarima kršćanske vjere. 

Nakon reformacije, među¬ 
tim, a sasvim sigurno dobrim 
dijelom i kao neizravna poslje¬ 
dica reformacije, impozantna 
se obnova događa i na rimo¬ 
katoličkoj „strani". Trident- 
ski koncil nije dakako proveo 
mnoge reformacijske ideje i 
zahtjeve. On tako ustrajava na 
shvaćanju odnosa između Sve¬ 
tog pisma i tradicije Crkve kao 


ravnopravnih, na bitnoj razlici 
između klerika i laika te na ra¬ 
zumijevanju Crkve kao hijerer- 
hije, na latinskom kao jeziku 
bogoslužja kao i na latinskom 
prijevodu Biblije iz četvrtog 
stoljeća, čuvenoj Vulgati kao 
na službenom prijevodu Svetog 
pisma. Trident je također odbio 
reformacijsko učenje o milosti 
Božjoj kao isključivom sred¬ 
stvu spasenja te je, ne ospora¬ 
vajući prioritet milosti Božje, i 
dalje govorio o potrebi djela za 
kompletiranje spasenja. 

Ali unatoč jasnom odbijanju 
velikog dijela reformacijskih 
zahtjeva (neki će od njih biti 
uvaženi tek na Drugom vati¬ 
kanskom koncilu, a neki su i 
do danas ostali prijepornom 
temom), Tridentski koncil, od¬ 
nosno potridentska Rimoka¬ 
tolička Crkva, kreće u pravcu 
velebne obnove. I to u takvoj 
mjeri da je moguće reći da se 
ona nikada više u svojoj povi¬ 
jesti neće naći u onako lošem 
stanju u kakvom se nalazila 
u predvečerje reformacije. 
Trident je tako primjerice za¬ 
branio zloporabe vezane uz 
prodaje crkvenih položaja, na¬ 
redio je biskupima da borave u 
mjestima svoga biskupovanja, 
propisao je obvezno teološko 
obrazovanje za svećenike te 
donio niz drugih mjera koje su 
trebale pročistiti i konsolidi¬ 
rati rimokatoličanstvo. Nakon 
Tridentskog koncila te unatoč 
ustrajavanju na latinskom jezi¬ 
ku u liturgiji, Rimokatolička se 
Crkva itekako okreće puku i to 
poglavito u vidu tzv. pučkih mi¬ 
sija kojima je bio cilj podignuti 
razinu pučke pobožnosti te je 
pročistiti od različitih oblika 
sujevjerja koji su je optereći¬ 
vali. Rimokatolici su pritom 
slijedili „dobru modu" kateki- 


zama koje su uveli reformatori. 
Osobitu pak snagu obnove za 
rimokatoličku Crkvu predstav¬ 
ljao je novoutemeljeni isuso¬ 
vački red koji je svojim jasnim, 
jednostavnim, ali i zahtjevnim 
reformnim smjernicama kao 
i svojom usmjerenosti prema 
propovijedanju, odgoju puka u 
vjeri, dušobrižništvu te obra¬ 
zovanju predstavljao za Rimo¬ 
katoličku Crkvu snagu koja je 
uistinu mogla parirati svježini 
reformacijske teologije. 

Ekumenska perspektiva 

Na kraju, ne treba zaboravi¬ 
ti napomenuti da je glavnina 
tema i pitanja na kojima su in- 
zistirali reformatori u ondaš¬ 
njoj Crkvi još uvijek i imala 
status otvorenih pitanja. Među 
takva pitanja ubrajalo se, pri¬ 
mjerice, preciznije razumije¬ 
vanje odnosa između Pisma i 
tradicije, pitanje o razumije¬ 
vanju odnosa milosti i zasluga 
kao i samo preciziranje pitanja 
crkvenog ustrojstva, odnosno 
ovlasti hijerarhije. Glede svih 
ovih pitanja u vrijeme refor¬ 
macije kao i u vrijeme koje joj 
je prethodilo vodile su se još 
uvijek legitimne rasprave. Važ¬ 
no je također napomenuti da 
ni Luther ni drugi reformatori 
nisu dovodili u pitanje starocr- 
kvene dogme, a dio već usvo¬ 
jene tradicije koji su kritizirali 
odnosio se specifično na neka 
učenja koja su nastala u sred¬ 
njovjekovnoj zapadnokršćan- 
skoj teologiji, poput primjerice 
učenja o čistilištu te učenja o 
transsupstancijaciji. 

U tom je smislu posve uteme¬ 
ljeno reći daje izostanak slobod¬ 
nog ekumenskog koncila za ka¬ 
kav su apelirali reformatori bilo 
propuštanje šanse, koje je imalo 


za posljedicu svojevrsno ‘oka- 
menjivanje’ pozicija na objema 
stranama. Pritom je - kako na 
strani rimokatoličke teologije 
koja je svoj izričaj dobila na Tri- 
dentu, tako i na strani protestan¬ 
tizma koji je svoj izričaj dobio u 
protestantskim vjeroispovijed- 
nim spisima, a zatim i u prote¬ 
stantskoj ortodoksiji (razdoblju 
protestantske teologije koje je, 
nakon reformacije, nastojalo si¬ 
stematizirati njezine tekovine 
te im pružiti primjeren izričaj) 
- dominiralo nastojanje da se 
vlastito stajalište argumentira i 
utemeljuje ponajprije na način 
da ga se jasno razgraniči od sta¬ 
jališta one druge ‘strane'. 

Ova propuštena šansa zapo¬ 
čela se nadoknađivati tijekom 
ekumenskog dijaloga u dvade¬ 
setom stoljeću. Broj barijera 
koje su tijekom ovog dijaloga 
uklonjene ili su barem progla¬ 
šene manje prijepornima nego 
što se to smatralo u šesnae¬ 
stom stoljeću te u vrijeme kon- 
troverzističkih teologija koje 
su s obje strane slijedile nakon 
razdoblja reformacije, nije za¬ 
nemariv. Među prevladane ili 
barem dijelom prevladane pri¬ 
jepore ubraja se, primjerice, 
prijepor oko nauka o spasenju, 
prijepor oko odnosa između 
Pisma i tradicije Crkve, prije¬ 
por oko uloge laika u crkvi i dr. 
No, ostaje te i dalje predstoji 
još dosta posla i truda na pre¬ 
vladavanju odvojenosti kršća¬ 
na. U tom je pogledu jedno od 
najsloženijih i najbolnijih pi¬ 
tanja, a svakako i pitanje koje 
nanosi veliku štetu kršćan¬ 
skom svjedočanstvu u svijetu, 
pitanje zajedničke euharistije. 

Koliko god put prema zajed¬ 
ništvu izgledao težak, od njega 
ne bismo trebali odustati. Krist 
nije ni privatno, ni lokalno, ni 
nacionalno, ni denominacijsko 
božanstvo. A u skladu s time, 
te unatoč prevažnosti osobnog 
odnosa pojedinca s Kristom, ni 
potpuno zajedništvo s njime ne 
možemo imati bez zajedništva 
sa svima onima koju su njego¬ 
vi i njemu mili. I to bez obzira 
što mi mislili ili osjećali o nji¬ 
hovim uvjerenjima i praksama. 
Upravo je u tom smislu i za nas 
danas aktualna rečenica koju 
je izrekao Martin Luther: „Tko 
želi pronaći Krista, mora naj¬ 
prije pronaći Crkvu..." • 


£ £ Protestantsko gledište, koje kaže da je 
Sveto pismo uvijek nadređeno Crkvi 
te da se njezin nauk i život uvijek iznova treba 
propitivati u odnosu na Sveto pismo, stvorilo 
je prostor koji je protestantizam zaštitio od 
okamenjivanja. Štoviše, povijest protestantizma 
u jednom je svom važnom dijelu i povijest 
bujanja pokreta probuđenja i permanentne 
obnove. 

Na sjednici U Mačkovcu 

Sjednica Izvršnog odbora Saveza održana u Mačkovcu 


Humanitarni rad, teološko 
obrazovanje i kadrovska pitanja 


Posjet gradilištima novih crkvenih objekata 



Izvršni odbor SBC u RH odr¬ 
žao je 7. lipnja svoju 5. sjednicu 
u BC Mačkovec. Time je nasta¬ 
vio s praksom održavanja sjed¬ 
nica u različitim dijelovima Hr¬ 
vatske kako bi se na licu mjesta 
upoznao s konkretnim uvjeti¬ 
ma djelovanja mjesnih crkava. 

Voditelj službe Croatian 
Baptist Aid Toma Magda upo¬ 
znao je članove Izvršnog od¬ 
bora s izazovima s kojima se 
ta služba susreče u svakodnev¬ 
nom radu s izbjeglicama koji su 
smješteni u Prihvatnom centru 
za izbjeglice u hotelu “Porin” u 
Zagrebu. 


Glavni tajnik SBC u RH 
Željko Mraz izvijestio je o radu 
Srednje škole Čakovec te o tran¬ 
ziciji Teološkog fakulteta “Ma- 
tija Vlačič Ilirik” u Sveučilišni 
centar za protestantsku teologi¬ 
ju pri zagrebačkom Sveučilištu, 
čime se ta obrazovna institucija 
- koju su osnovali Evangelička 
Crkva i Savez baptističkih crka¬ 
va - u potpunosti integrira u za¬ 
grebačko Sveučilište. 

Razmatrana su također 
kadrovska pitanja u nekoliko 
crkava u Hrvatskoj. Novosti u 
medijskoj službi predstavio je 
Tihomir Vekič. 


Na gradilištu u Belici 

Članovi Izvršnog odbo¬ 
ra obišli su i gradilišta novih 
crkvenih prostora u Mačkov¬ 
cu i Belici. Iako još predstoji 


dosta radova na oba objekta, 
vjernici tih crkava nadaju se 
njihovu skorom dovršetku. • 
IBA/GC 


. 


Regionalni susret baptista u Slavoniji 

Umreženi s Kristom 


Iz BC Slavonski Brod pišu nam: 

Prošla je još jedna konferenci¬ 
ja. Srca punih radosti želimo i vas 
ohrabriti i informirati o nekoliko 
iskoraka u organizaciji ovog do¬ 
gađaja. Gospodin je obilato bla¬ 
goslovio naše planove i čežnje. Si¬ 
gurno već mnogi znate da imamo 
nov, tek izgrađen crkveni prostor. 
Zelja nam je bila da u njemu pri¬ 
mimo sve goste 10. i 11. lipnja, na 
trima bogoslužjima. 

Ove smo godine pozvali za 
govornika Stojana Gajickog. Brat 


Stojan poznat je po svojem speci¬ 
fičnom pristupu izlaganju Božje 
riječi. Budući da je on pripadnik 
druge vjerske denominacije, bila 
je to prigoda da pozovemo kao 
goste predstavnike i vjernike 
drugih evanđeoskih crkava. 

Svi su se odazvali. Zajedno 
smo molili, slavili te pozorno i 
interaktivno sudjelovali u bo¬ 
goslužjima. Mnogo nam toga je 
Gospodin poručio iz svoje Riječi 
preko brata Stojana. Tema je ci¬ 
jele konferencije bila „Za slobodu 



Gosti i domaćini na konferenciji 


nas Krist oslobodi!“, na temelju 
Galaćanima 5,1. 

Uz živu riječ Božju obilje se 
blagoslova izlilo na prisutne koji 
su pristigli iz mnogih gradova di¬ 
ljem lijepe naše, pa i šire. Zajedno 
smo objedovali te se družili. Kako 


bi se blagoslov izlio i na druge, 
prikupljeni milodar usmjerili smo 
Baptističkoj crkvi u Koprivnici. 

Već počinjemo moliti i pla¬ 
nirati našu IX. konferenciju, na 
koju ste svi dobrodošli. • IBA/ 
GC 

Sola gratia - Milost koja odgaja 

Vjeroučitelji kao svjedoci milosti 

Održan stručni skup vjeroučitelja baptističkog i evanđeosko 
pentekostnog vjeronauka 


Tema ovogodišnjeg seminara, 
održanog 16. rujna u Zagrebu, 
bila je “Sola gratia - milost koja 
odgaja”, a u duhu obilježavanja 
Reformacije 500 u Hrvatskoj. 
Na skupu je sudjelovalo šezde¬ 
setak vjeroučiteljica i vjerouči¬ 
telja iz baptističkih i evanđeo¬ 
sko pentekostnih crkava. 

U uvodnom su dijelu slavlje¬ 
nja prisutne predvodili mladi 
iz zagrebačkih baptističkih cr¬ 
kava. Petra Bohal je na teme¬ 
lju 23. psalma vodila prisutne 
u molitvi i zahvaljivanju za 
zajedništvo, opskrbu, odmor, 
osvježenje, ozdravljenje, vod¬ 
stvo, svrhu, testiranje, zaštitu, 
vjernost, disciplinu, nadu, po¬ 
svećenje, obilje, blagoslov i si¬ 
gurnost u budućnosti. 

Predavači su bili pastor Gi- 
orgio Grij i mr. sc. David Kova- 


čević te Arna Bogešić, učiteljica 
razredne nastave i diplomirani 
pedagog. Pastor Grij naglasio je 
da milost Božja spašava, ali i od¬ 
gaja. Predavanje pastora Grija 
dostupno je na https://mygio. 
blog/2017/09/16/milost-odgoji- 
teljica/. 


Mr. sc. Kovačević predavao 
je na temu: “Vjeroučitelj kao 
svjedok milosti”, naglašavaju¬ 
ći da je milost dar, ali i zada¬ 
tak. Vjeroučitelji koji su i sami 
primili bezuvjetnu milost istu 
pokazuju svojim primjerom 
djeci u vjeronaučnoj skupini. 


Mudrost i ljubav vjeroučitelja 
očituje se i u tome što će pri¬ 
hvatiti djecu sa svim njihovim 
potencijalima i manama te ih 
usmjeravati na Krista. 

Arna Bogešić u svojem 
je pak predavanju “Milost u 
ocjenjivanju” dala jednostav¬ 
ne i zanimljive smjernice kako 
da vjeroučitelj bude od pomo¬ 
ći djeci u razvoju svih njihovih 
fizičkih i psihičkih potencijala 
te u dostizanju vlastitog mak¬ 
simuma. 

Članice Udruge za evan¬ 
gelizaciju djece u Hrvatskoj 
Rujana Časni i Vesna Havaši 
najavile su održavanje tečaja 
„Učinkovito poučavanje dje- 
ce“ od 28. do 30. rujna 2017. 
godine u Zagrebu, u Baptistič¬ 
koj crkvi u Dubravi. 

Svjetlana Mraz upoznala je 
skup o novostima u pedagoškoj 
dokumentaciji u ovoj školskoj 
godini. U svibnju 2017. godine 
donesen je novi Pravilnik o pe¬ 
dagoškoj dokumentaciji kojim 
se predviđa korištenje Knjige 
evidencije učenika koji poha¬ 
đaju nastavu vjeronauka izvan 
škole. • E. Turinski/IBA/GC 



Vjeroučitelji 

0 osnivanju novih crkava 

E vangelizacijske konzultacije 


Zagrebačka Baptistička crkva 
u Radićevoj ugostila je 18. stu¬ 
denoga sudionike konzultacija 
Mreže osnivanja crkava pri La- 
usannskom pokretu i pod po¬ 
kroviteljstvom PEV-a. 

Skup je pozdravio Giorgio 
Grij, predsjednik PEV-a, te je 
na tragu iskustva s nedavnog 
obilježavanja 500. godišnjice 
reformacije potaknuo prisutne 
da kao manjina, žele li uspjeti, 
djeluju uporno i trajno donose 
novu kvalitetu. Preduvjet je 
svakog uspješnog projekta ide¬ 
ja ali i ljudi koji za tu ideju žive 
i druge stalno potiču na njezino 
ostvarenje. U tom je kontekstu 
zahvalio Stephenu Bellu i Ema- 
noelu Santosu što lausannsku 
ideju o evangelizaciji svijeta 
drže živom i ohrabruju poje¬ 
dince i crkve na osnivanje no¬ 
vih crkava. 

David Kovačević predsta¬ 
vio je cijelu inicijativu: njezinu 


viziju, misiju, vrijednosti kao i 
izazove s kojima se ona susreće. 

Poseban je gost ovih kon¬ 
zultacija bio Johan Lukasse, 
dugogodišnji direktor belgijske 
misije, čovjek koji je cijeli svoj 
život posvetio osobnom širenju 
evanđelja kao i obuci misiona¬ 
ra, osnivanjem crkava te propo¬ 
vijedanjem i poticanjem diljem 


svijeta. Govorio je o važnosti 
mentorstva i načinima kako biti 
uspješan mentor. 

Emanoel Santos govorio je o 
sustavima kojima se koriste di¬ 
ljem svijeta za osnivanje novih 
crkava. Na skupu, koji je nedav¬ 
no održan u Dugom Selu, sudi¬ 
onici su imali priliku upoznati 
se s M4, Multiplication Network 


i City to City inicijativama. Neki 
su se s M4 sustavom imali prili¬ 
ke upoznati tijekom boravka u 
Češkoj gdje je lokaliziran ovaj, 
izvorno norveški sustav. 

Jasmin Avdagić prikazao 
je inicijativu Menu. Riječ je o 
mrežnom portalu na kojem bi 
se na jednome mjestu objedini¬ 
li svi evangelizacijski i misijski 
materijali za slobodno korište¬ 
nje svim zainteresiranima. 

Jedan je od ciljeva ovih kon¬ 
zultacija započeti, od veljače, 
na pet mjesta u Hrvatskoj kon¬ 
kretno obučavanje pojedinaca i 
mjesnih crkava za evangeliza¬ 
ciju. O tome kao i materijalima 
koji su priređeni na temelju 
“Navigatora” govorio je Kostya 
Bakonov koji će i koordinirati 
timove ljudi što će do ljeta 2018. 
posjećivati centre diljem Hr¬ 
vatske. 

Zaključno su Stephen Bell i 
Eric Maroney govorili o želji da 
se potakne duhovna vitalnost 
mjesnih crkava kako bi svojom 
boljom međusobnom poveza- 
nošću i djelovanjem bile pri¬ 
sutnije i utjecajnije u lokalnim 
zajednicama. • IBA/GC 



J. Lukasse i D. Kovačević 

Potpisan sporazum o studiju protestantske teologije 

Osiguran kontinuitet studija 
i znanstvenog rada 


Sveučilišni centar za protestantsku teologiju u potpunosti 
preuzima izvođenje studija protestantske teologije 


U maloj vijećnici Rektorata 
Sveučilišta u Zagrebu 25. li¬ 
stopada 2017. potpisan je spo¬ 
razum između Sveučilišta u 
Zagrebu, Teološkoga fakulteta 
“Matija Vlačić Ilirik”, Evange- 
ličke crkve u Republici Hrvat¬ 
skoj i Saveza baptističkih crka¬ 
va u Republici Hrvatskoj. 

Sporazum su uime svojih 
institucija potpisali rektor Sve¬ 
učilišta u Zagrebu prof. dr. sc. 
Damir Boraš, dekan Teološkoga 
fakulteta “Matija Vlačić Ilirik” 
prof. dr. sc. Vitomir Belaj, uime 
Evangeličke crkve u Republici 
Hrvatskoj biskup Branko Berić 
te uime Saveza baptističkih cr¬ 
kava u RH predsjednik Saveza 
Toma Magda. Svečanom potpi¬ 
sivanju sporazuma nazočili su 
doc. dr. sc. Lidija Matošević, vo¬ 
diteljica Sveučilišnoga centra za 
protestantsku teologiju Matija 
Vlačić Ilirik i zamjenik prof. dr. 
sc. Siniša Zrinščak, Željko Mraz, 
predsjedavajući Senata Teološ¬ 
kog fakulteta “Matija Vlačić Ili¬ 
rik” i prof. dr. sc. Ante Cović, pro¬ 
rektor za organizaciju, kadrovski 
razvoj i međusveučilišnu surad¬ 
nju Sveučilišta u Zagrebu. 


Sporazumom je potvrđeno 
da Sveučilište u Zagrebu, odno¬ 
sno njegov Sveučilišni centar za 
protestantsku teologiju Matija 
Vlačić Ilirik, koji je osnovan u si¬ 
ječnju 2017, u potpunosti preu¬ 
zima izvođenje preddiplomsko- 
ga i diplomskoga sveučilišnoga 
studija protestantske teologije. 
Studij od 2011. djeluje kao sveu¬ 
čilišni studij čiji je nositelj Sveu¬ 
čilište u Zagrebu, a koordinator 
izvođenja bio je Teološki fakul¬ 
tet “Matija Vlačić Ilirik”. 


Potpisivanjem sporazuma 
te osnivanjem Sveučilišnoga 
centra za protestantsku teolo¬ 
giju Matija Vlačić Ilirik stvo¬ 
reni su svi preduvjeti daljnjega 
razvoja studija protestantske 
teologije na sveučilišnoj razini 
u Hrvatskoj. Studij, odnosno 
Teološki fakultet “Matija Vla¬ 
čić Ilirik”, osnovali su 1975. 
godine Evangelička crkva u 
Republici Hrvatskoj i Savez 
baptističkih crkava u Republi¬ 
ci Hrvatskoj, a nastava je za¬ 


počela na Dan reformacije 31. 
listopada 1976. 

Sveučilišnim statusom stu¬ 
dija protestantske teologije ne 
osigurava se samo kontinuitet 
izvođenja studija, već se stvara¬ 
ju i pretpostavke za znanstveni 
rad u polju protestantske teolo¬ 
gije te s teologijom povezanih 
drugih humanističkih i druš¬ 
tvenih znanosti. Osim toga, 
Sveučilište u Zagrebu ovime 
daje svoj nemjerljivi doprinos 
društvenom razvoju i kulturi 
dijaloga u Hrvatskoj, vodeći 
pritom brigu i o potrebama ma¬ 
njinskih religijskih zajednica. 
• www.unizg.hr / GC 



Imenovani članovi Odbora za ljudska prava i prava nacionalnih manjina 

Željko Mraz imenovan članom 
saborskog Odbora 

Predlagatelji sve važnije nekatoličke vjerske zajednice u RH 


Hrvatski sabor na svojoj je sjedni¬ 
ci, održanoj 27. listopada, imeno¬ 
vao Zeljka Mraza, diplomiranog 
teologa, za člana svoga Odbora za 
ljudska prava i prava nacionalnih 
manjina. Odluka je objavljena u 
Narodnim novinama 107/2017 od 
3. studenoga 2017. 


Kandidaturu Željka Mraza 
predložile su Srpska pravoslav¬ 
na crkva u RH - Mitropolit za¬ 
grebačko - ljubljanski, Mešihat 
Islamske zajednice u RH, Židov¬ 
ska općina Zagreb, Evangelička 
crkva u RH, Makedonska pravo¬ 
slavna crkva u RH, Evanđeoska 


pentekostna crkva u RH, Kršćan¬ 
ska adventistička crkva u RH i 
Savez baptističkih crkava u RH. 

Uz Mraza, u Odbor su ime¬ 
novani i Zdenko Babić, na pri¬ 
jedlog Hrvatske biskupske 
konferencije, Vesna Škulić, na 
prijedlog Hrvatskog saveza sli- 


iii u u i u u u i u u u i u u u i u u u i u u u i u u u i u u u i u u u i u u u i u u im u u im u u im u u u 



Željko Mraz 


jepih, te Luka Mađerić koga je 
predložila Udruga Radio Marija. 

Članovi Odbora stupaju na 
dužnost 6. studenoga 2017. • 

IBA/GC 

Sudionici na konferenciji 

Prva OMV konferencija u Crikvenici 

Isus kojeg ljudi vide 


Unatoč brojnim obvezama i 
zaposlenosti svih pozvanih, u 
petak, 27. listopada navečer, 
započela je u Life Centru u Cri¬ 
kvenici prva OMV konferenci¬ 
ja, s temom „Isus kojeg ljudi 
vide 66 . Prva je večer započela s 
tridesetak okupljenih, a do kra¬ 
ja večeri taj se broj popeo do 
pedesetak ljudi iz triju genera¬ 
cija Obuke mladih vođa iz svih 
dijelova Hrvatske. Prva je večer 
započela pozdravom vodite¬ 
ljice OMV progama Svjetlane 
Mraz te videom koji nas je pod¬ 
sjetio na sedam godina postoja¬ 


nja OMV programa. Nastavilo 
se zvucima slavljenja koje je 
vodio tim sastavljen od mladih 
iz svih triju OMV generacija te 
iz nekoliko hrvatskih baptistič¬ 
kih crkava - Timotej Prohaska 
i Denis Jureša iz Pakraca, Ivana 
Gjurin iz Zagreba, Lovro Grij 
iz Rijeke, Samuel Mršič iz Za¬ 
dra te Bruno i Matea Manjarič 
iz Karlovca. Nakon vremena 
slavljenja Boga u pjesmama, 
prisutni su se mogli, u kvizu 
uz fotografije, prisjetiti što se 
sve događalo tijekom sedam 
godina OMV-a, koji je obuhva¬ 


tio stotinjak mladih ljudi u tri 
generacije i tijekom održana 32 
seminara. Prisjećanje se nasta¬ 
vilo u neformalnom druženju 
dugo u noć. 

Subota prijepodne započe¬ 
la je slavljenjem u koje nas je 
uvela Ivana Gjurin iz Zagreba, 
a timu za slavljenje pridružio 
se i Kornel Mačković uz zvu- 
ke saksofona. U svjedočanstvu 
Anje Kovačević iz Mačkovca, 
koja radi u bolnici na odjelu za 
psihijatriju, mogli smo vidjeti 
kako biti Isus kojega ljudi vide 
u radu s onima koji su u bezna¬ 



Rad u manjim skupinama 


đu ili vrlo teškim situacijama i 
možda neće imati drugu prili¬ 
ku čuti o Isusu. Mladen Kočiš 
iz Splita govorio je o radu s 
mladima u Splitu i onome što 
Bog kroz nas čini kada mu se 
otvorimo i onda kada mislimo 
da ništa nećemo moći posti¬ 
ći. Toma Magda, predsjednik 
SBC u RH, govorio je o tome 
kako je tema konferencije 
„Isus kojeg ljudi vide“ ujedno i 
izazov nama, jer smo mi mož¬ 
da jedini Isus kojega će netko 
u životu vidjeti. U tematskim 
malim grupama nastavio se 
razgovor: sa Svjetlanom Mraz, 
o tome kako biti Isus kojeg lju¬ 
di vide praktično u svakodnev¬ 
nom životu; sa Zeljkom Mra¬ 
zom, o tome kako kao kršćani 
pristupiti javnim nastupima u 
medijima i politici; s Tomom 
Magdom, o tome kako prak¬ 
tično pokazati milosrđe i Isusa 
kroz humanitarne i socijalne 
projekte, u sklopu baptistič¬ 
ke humanitarne organizacije 
Ruke nade. 

Subotnji poslijepodnevni 
program ponovo je započeo 
slavljenjem, a u program nas 
je uvela Anja Kovačević. Svoje 
su svjedočanstvo podijelili Ana 
Havaši koja je izvijestila o tome 
što Bog radi u Pušćinama; Ivan 
Pigac i Ivan Kivač koji su govo¬ 
rili o tome što se događa kada 
se prepustimo Bogu da slobod¬ 
no radi kroz nas i izađemo iz 
svojih zidova i crkava na ulicu; 
Ivana Gjurin koja je predstavila 
izazove rada sa studentima, te 
Matea Manjarič, koja je govori¬ 
la kako to izgleda kada smo mi 
nekome zaista zadnja prilika za 
čuti evanđelje. Gost govornik 
za subotu poslijepodne bio je 


* 




Spontano i opušteno druženje 

Johannes Neudeck iz Njemač¬ 
ke, veliki prijatelj hrvatskih 
baptista, dokazani humanitarac 
i pastor. Johannes je govorio o 
tome kako su njegovi roditelji, 
kao primjer žive vjere, utjecali 
na njegov životni put te kako 
moramo biti svjesni da nas ljudi 
stalno promatraju i na temelju 
našeg ponašanja odlučuju je li 
vrijedno postati kršćaninom. 

U nedjelju prijepodne odr¬ 
žano je završno bogoslužje u 
koje nas je uveo Filip Grujić iz 
Zagreba. Johannes Neudeck 
nastavio je svoju misao, uz pri¬ 
jevod Momira Blažeka, govore¬ 
ći o tome kako ljudi promatraju 
naš odnos prema stvarima koje 
imamo i postavio pitanje: je¬ 
smo li bogati pred Bogom i koji 
su zapravo naši prioriteti za 
vječnost? Dok idemo ususret 
vječnosti uvijek iznova treba¬ 
mo razmatrati svoje prioritete. 
Kraljevstvo nebesko veliko je 
obećanje, a promišljati vječnost 
preslaguje naše prioritete. Na¬ 
kon propovijedi svi smo imali 
priliku zajedno sudjelovati u 
Večeri Gospodnjoj u koju nas je 
uveo Zeljko Mraz, glavni tajnik 
SBC u RH. 

S konferencije smo otišli 
ohrabreni i osnaženi onime što 
smo čuli - da Bog radi u na¬ 
šim crkvama i u životima po¬ 
jedinaca, ali i s jednim velikim 
izazovom: i dalje imati na umu 
da smo mi možda jedini Isus 
kojega će netko vidjeti u ovom 
životu. Zahvalni smo na svih 
sedam godina OMV programa. 
Zahvalni smo Svjetlani Mraz i 
Tomi Magdi na organiziranju 
svakog seminara, svim gostima 
koji su izdvojili vrijeme kako bi 
podijelili svoje znanje i vještine 
s novim generacijama, osoblju 
koje se tijekom godina brinu¬ 
lo da su nam ispunjene one 
osnovne potrebe, svima koji 
su godinama žrtvovali svoje 
vrijeme za pripremanje svje¬ 
dočanstava, slavljenja, uvoda u 
molitvu, igara, prijevoda, a po¬ 
sebno Mateju Paluhu koji sve 
vjerno bilježi fotoaparatom. 
Vjerujemo da je ovaj program 
mnogima bio veliki blagoslov, 
ohrabrenje i poticaj na službu 
Bogu kroz služenje mladima i 
zajednicama u kojima se nala¬ 
zimo. Nadamo se da će to i na¬ 
staviti biti još generacijama. • 
S.Tomin/GC 



Posjet mladih iz BC Rijeka Domu za 
hendikepiranu djecu u Kraljevici 



Posjet istom Domu s donatorima iz Walesa 


Potreba humanitarne djelatnosti u današnje vrijeme 

Pomaganje potrebitima 


IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIMIMMI 

Srećko llišinović, voditelj 
Humanitarne djelatnosti BC 
Rijeka 

iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiMMiMMi 

Isus je svoje poslanje na zemlji 
ispunjavao dvojako: riječju i dje¬ 
lom. Naviještao je evanđelje (Ra¬ 
dosnu vijest) o oproštenju grijeha 
i pomirenju s Bogom. Naviještao 
je Boga, ne kao nekog dalekoga, 
otuđenog i neosjetljivog na ljud¬ 
sku bol, patnju i stradanje, već 
kao nebeskog Oca koji suosjeća s 
čovjekom i želi mu pomoći. Isus 
je imao cjeloviti pristup čovjeku, 
duboki uvid u složenost ljudskog 
bića te u njegove duhovne i tje¬ 
lesne potrebe. Opraštao je grije¬ 
he, ali isto tako i liječio bolesne, 
hranio gladne, zalagao se za obe¬ 
spravljene, čak i uskrsnuo neke 
iz mrtvih i vratio ih njihovim 
ožalošćenim najbližima. Božja 
Radosna vijest ne tiče se samo 
neke naše daleke budućnosti on¬ 
kraj ovozemaljskog života, nego 
se i te kako tiče i ovozemaljske 
egzistencije i svega onoga što je¬ 
smo i kako živimo život već sada. 
Isus je želio da njegovi sljedbenici 
čine ono što je on činio: naviješta- 
ju evanđelje i čine dobra djela. To 
su naučavali i svi apostoli. 

Ovom svijetu nije, nažalost, 
nikada nedostajalo siromašnih, 
ugnjetavanih, bespomoćnih, 
obespravljenih i to je izravna 
posljedica naše grješne i egoi¬ 
stične prirode. Sto nam je činiti 
kao kršćanima, kao onima koji 
slijede Isusa Krista, koji su u 
konačnici po njemu i nazvani 
kršćanima? Potrebe su velike, 
često premašuju naše snage i 


možda bi najlakše bilo okrenu¬ 
ti glavu i praviti se da nas se to 
ne tiče, ali to nije naše poslanje. 
Ne možemo ispraviti nepravdu 
cijelog svijeta i pomoći svim po¬ 
trebitima, ali nismo, u konačnici, 
niti za sve odgovorni. Odgovorni 
smo samo za ono što možemo i 
koliko možemo učiniti. 

Isus je u svojoj priči o milo¬ 
srdnom Samarijancu pogodio u 
srž stvari. Svećenik i levit koji su 
prošli mimo izranjenog čovjeka 
(ne pomogavši mu) nisu bili od¬ 
govorni za sve druge napadnute 
i izranjene ljude u njihovu kraju, 
nego za tog konkretnog čovjeka 
koga su susreli. Milosrdni Sa- 
marijanac, za razliku od njih, 
pokazao je milosrđe prema tom 
čovjeku i pomogao mu u skladu 
s onim koliko je mogao. 

Vjernici u baptističkim cr¬ 
kvama u Hrvatskoj prepoznali 
su svoj zadatak i organizirali se u 
svojim crkvama u humanitarnoj 
djelatnosti i pomaganju potrebi¬ 
tima. Među ostalima to su učini¬ 
li i vjernici u Baptističkoj crkvi 
Rijeka, kroz svoju humanitarnu 
djelatnost «Moj bližnji». Huma¬ 
nitarna djelatnost započela je 
još tijekom Domovinskog rata, 
ali je nastavila svoje djelovanje 
do današnjeg dana, u pomaga¬ 
nju potrebitima u svom gradu i 
okolici. Pomoć se sastoji kako u 
onom osnovnom; hrani, odjeći, 
higijenskim artiklima, ogrjevu, 
režijskim troškovima, školova¬ 
nju djece, tako i u savjetovanju, 
dušobričničkim razgovorima. U 
ratnim i poratnim godinama bila 
je u velikoj mjeri usmjerena na 
potrebe prognanika i izbjeglica, 


a danas prema lokalnom stanov¬ 
ništvu. 

Svoje je ciljeve “Moj bližnji” 
u prošlosti ostvarivao uglav¬ 
nom zahvaljujući materijalnoj i 
financijskoj pomoći iz inozem¬ 
stva, a danas djeluje izdvajanjem 
iz vlastitih sredstava, dragovolj¬ 
nim prilozima vjernika Bapti¬ 
stičke crkve Rijeka i donacija¬ 
ma koje povremeno šalju naši 
najvjerniji prijatelji iz Walesa. 
Količina pomoći i broj ljudi koje 
se pomaže svakako je puno ma¬ 
nji nego za vrijeme rata i prvih 
poratnih godina, jer se dio orga¬ 
nizacija koje su tada pomagale 
“ugasio” ili su usmjerile svoju 
pomoć na druga krizna žarišta, 
što je bilo i za očekivati. No to 
ne znači da treba bespomoćno 
stajati i odustati od bilo kakvog 
napora, nego upravo suprotno, 
žrtvovati od svoga, od onoga 
čime smo mi blagoslovljeni i 
imamo. Već sama posjeta stari¬ 
ma, nemoćnima, usamljenima, 
zaboravljenima, potrebitima 
raznih kategorija ima svoju teži¬ 
nu i često im znači više nego što 
smo toga svjesni. Utješna riječ, 
vrijeme provedeno u slušanju 
i razgovoru ima svoj terapeut- 
ski učinak. Kad se k tome doda 
i konkretna materijalna pomoć, 
to je ono što možemo učiniti, da 
se ublaže rane i nevolje. 

Svi smo pozvani činiti dobro 
na razne načine, bilo individu¬ 
alno ili u organiziranom obliku. 
Naša vjera bez djela mrtva je i be¬ 
skorisna (Jak 2,17). Zato, ne treba 
odustati, bez obzira na snagu ko¬ 
jom raspolažemo. Treba djelovati 
u skladu s onim što možemo. • 

Novi zagrebački pastor 

Ivica Horvat novi pastor BC Zagreb 


Godina 2017. bila je izborna go¬ 
dina u zagrebačkoj Baptističkoj 
crkvi u Radičevoj. 

Nakon odlaska Gospodi¬ 
nu njihova tadašnjeg pastora 
Zdenka Horvata (preminuo 11. 
siječnja 2016.), crkva je pro¬ 
mišljala u molitvi, a mnogi u i 
postu, o novom pastoru. U pro¬ 
ljeće se pristupilo kandidaciji, 
a 14. svibnja 2017. održana je 
izborna skupština. U međuvre¬ 
menu je, do izbora, službu pa¬ 
stora privremeno obnašao star¬ 
ješina Željko Mraz, obavljajući 
također i svoju osnovnu službu 
glavnogtajnika SBC u RH. 

Nakon izbora, Zeljko Mraz 
objavio je da je zagrebačka cr¬ 


kva, pod vodstvom Duha Sve¬ 
toga, na novi mandat od četiri 
godine izabrala za pastora bra¬ 
ta Ivicu Horvata. 

Ivica Horvat preuzeo je 1. 
lipnja 2017. službu pastora BC 
Zagreb. 

Zahvaljujemo svima na do¬ 
sadašnjim i budućim molitva¬ 
ma za našu zajednicu , ali i za 
našeg novog pastora Ivicu Hor¬ 
vata kako bi zadržao strahopo¬ 
štovanje te kako bi vodio narod 
Božji u pomazanju i snazi Duha 
Svetoga - zaključuje svoje 
izvješće Blaženka Merhaut 
Bjelopavlović, tajnica Ureda 
BC Zagreb. • B. Merhaut Bjelo- 
pavlović/GC 

Molitva starješina nakon izbora novog pastora 

Sjećanja na ljetna druženja 

Susret 'Starih Čintaša' 


U kampu Činta na otoku Uglja¬ 
nu družili su se od 10. do 20. 
srpnja 2017 „stari Čintaši“. 
Bilo je tu i starih i mladih (i po 
godinama i po „čintaškom sta- 
žu“), a svi zajedno povezani 
u neponovljivom zajedništvu 
oko Riječi pod vodstvom pasto¬ 
ra Ladislava Ružičke, i u svim 
drugim raznoraznim oblicima 
druženja. 

Ovogodišnja tema bila je 
„Susret s Isusom na Činti". U 
jutarnjim satima promišljali 
smo o važnosti „bojne opreme“ 
prema Ef 6,10-20 kako bismo 
živjeli pobjednosno i na sla¬ 


vu Božju, kako bismo se znali 
i mogli oduprijeti u „zli dan“, 
kako bismo bili čisti i bez mane 
pred njim kad dođe po svoju 
Nevjestu - Crkvu. 

U večernjim satima naši su 
prijatelji bili izazvani promisli¬ 
ti o važnosti susreta s Isusom, 
o promjeni smjera i o novom 
rođenju - na primjeru žene Sa- 
marijanke i Nikodema, ugled¬ 
nog učitelja. Svi smo bili do¬ 
taknuti Riječju jer ona je živa 
i djelotvorna, uvijek nađe put 
do ljudskih srca i u stanju je ot¬ 
kriti mračne i skrivene zakutke 
duše kojih često nismo ni svje¬ 


sni. Valja nam se svakodnevno 
„ogledati u zdencu“ - Božjoj 
Riječi u kojoj susrećemo Isusa. 

Isusa susresti potrebno je 
i moguće, ne samo na Činti, 
nego svaki dan gdje god da je¬ 
smo. Pozvani smo nositi svoj 
križ svaki dan; umirati sebi i 
grijehu, odreći se svog prava, 
svog komoditeta, pretrpjeti šte¬ 
tu, a sve za dobrobit bližnjeg u 
Isusovo ime. Tako se ostvaruje 
kraljevstvo Božje već sada i ov¬ 
dje. 

Pastor Stanko Jambrek i 
ove nas je godine ohrabrio po- 
svijestivši nam našu poziciju 


u Kristu nakon obraćenja, tzv. 
položajnu istinu. Izazvao je 
prisutne da se ta istina reflek¬ 
tira u svakodnevnom životu u 
tzv. situacijskoj istini, jer je Bog 
unaprijed pripremio djela lju¬ 
bavi da u njima hodimo. Nužno 
je svakodnevno obnavljati svoj 
um, težiti za onim što je gore, 
kako bismo „ono što se zbiva na 
nebu živjeli već ovdje na zem¬ 
lji". 

Kao i uvijek, posebno smo 
bili ohrabreni čuti svjedočan¬ 
stva ljudi koji su se susreli s Isu¬ 
som, o tome kako je njihov ži¬ 
vot bio promijenjen. O tim smo 
susretima razgovarali za vri¬ 
jeme objeda, na plaži, u šetnji, 
plivajući na drugu obalu... Ne 
postoje dvije iste životne priče. 
Svaka je drugačija, ali u svakoj 
je ista Istina - Isus je Spasitelj 
koji dolazi ususret čovjeku koji 
ga traži. 

Posljednje večeri prisutni su 
imali priliku izreći svoje doj¬ 
move o druženju na Činti. Kao i 
svake godine, potvrđuje se isti¬ 
na o tome daje Činta jedna i je¬ 
dinstvena - da je grupa „starih 
Čintaša" okupljena oko Božje 
Riječi i u zajedništvu s ljudima 
predokus neba i komadić raja 
već tu na zemlji. Zato se iz go¬ 
dine u godinu rado tu vraćamo. 
• E. Turinski/IBA/GC 



SNIMIO ŽELJKO L0VREC 

Svečanost krštenja u BC Karlovac 

Suočeni sa 

stvarnošću 

Spasitelja 



ii 

Baptistička c 

# KARLOVAC 

Krštenici s pastorom Ružičkom 


U Baptističkoj crkvi Karlovac 
održano je 1. listopada kršte¬ 
nje. Jedanaestoro braće i sesta¬ 
ra potvrdilo je u bijelom svoje 
novo rođenje i početak novoga 
života u Kristu. Svečanost je 
započela slavljenjem Gospodi¬ 
na uz pjesme čije riječi uzdižu 
njegovo ime i potiču na zahval¬ 
nost. 

Nakon pozdrava i uvodne ri¬ 
ječi pastora Ladislava Ružičke 
krštenici su iznijeli svoja svje¬ 
dočanstva o tome kako su upo¬ 
znali Isusa. Nizale su se životne 
priče isprepletene sa suzama i 
divljenjem Božjoj milosti. Čuli 
smo bračni par koji je zajedno 
uplovio u nove istine i otkrive¬ 
nja, mladu sestru odraslu u cr¬ 
kvi koja je u srednjoj školi po¬ 
sustala na svome pravom putu, 
a tada se milošću Božjom vrati¬ 
la i donijela rod još u djetinjstvu 
posijanog sjemena. Obradovali 
su nas oni koji su gledajući ži¬ 


vot kršćana oko sebe poželjeli 
imati taj mir i radost, pa se na 
taj način zapitali o Kristu. Neki 
su slušali poruku evanđelja na 
internetu te ih je osupnula Bož¬ 
ja riječ i izazvala strahopošto¬ 
vanje prema Stvoritelju. Drugi 
su se pak kroz bolest i nevolje 
suočili s neizvjesnošću života i 
njegovim krajem te se pobojali 
otići nespremni. Sve priče, iako 
različite, nosile su istu nit - a to 
je stvarnost Spasitelja koji im u 
početku nije bio potpuno stva¬ 
ran, ali shvativši svoju grešnost 
i prljavštinu života bez njega, 
on im je postao jedina moguća 
realnost i snaga, put, istina i ži¬ 
vot. Nakon obreda u vodi usli¬ 
jedila je molitva starješina nad 
novom braćom i sestrama za 
vodstvo Duha Svetoga, posve¬ 
ćenje i blagoslov, sve uz snažnu 
podršku cijele zajednice. Po¬ 
tom je uslijedio čin Večere Gos¬ 
podnje, taj poseban trenutak 


posvješćivanja Kristove žrtve 
za nas.. Na dar su potom dobili 
najvažniju knjigu, Bibliju, kao 
uspomenu na svoj poseban dan 
u životu. Svi smo se podsjetili i 
obveza i odgovornosti koje po¬ 
staju dio nas kod uključivanja u 
život vjerničke zajednice, crkve 
Božje. 

Radosna pjesma odzvanjala 
je na kraju i neopisiva zahval¬ 
nost za novi život koji samo 
Bog može dati. On nas privlači 
k sebi, postajemo njegovi, ima¬ 
mo domovinu na nebesima, sve 
zemaljske brige prelaze u dru¬ 
gi plan. Isus Krist pobjednik je 
nad grijehom i smrću. 

Na prigodnom domjenku 
naši su krštenici opušteno pre¬ 
pričavali svoje iskustvo kršte¬ 
nja, dok smo se svi ostali prisje¬ 
ćali svog predanja i krštenja. 

To je bio jedan od najboljih 
dana za mene u životu. Nakon 


što me pastor zaronio u vodu 
osjetio sam da je sve loše ispra¬ 
no s mene. Imao sam veliku 
tremu kada je trebalo dati svje¬ 
dočanstvo. Nadam se daje moje 
iskreno svjedočenje o tome kako 
vjerujem u Isusa Krista Spasite¬ 
lja nekoga dirnulo u srce i da če 
se mnogi okrenuti k Njemu jer 
je to jedini pravi put. Marijano 
Morić 

Moj susret s Bogom bilo je ne¬ 
što najljepše što mi se dogodilo u 
životu, put istine i života, opro- 
štenje grijeha i nanovorođenje. 
Bili smo poput Isusovih učenika, 
blistali smo u bjelini puni ljuba¬ 
vi, čistoče, radosti. Maja Skakić 

To je nešto prekrasno što se 
ne može opisati riječima nego se 
treba doživjeti! Hvala Gospodi¬ 
nu što me je doveo do tog blago¬ 
slova!!! Branka Perić-Bosilje- 
vac • IBA/GC 


Osvrt na ljetni susret 


Novo vrijeme, nove stvari! 



Varaždinski team iz BC “Ema- 
nuel”, potaknut Isusovim pozi¬ 
vom da treba sve narode učiniti 
njegovim učenicima, organizi¬ 
ra već četvrtu godinu evange- 
lizacijski ljetni kamp na Činti 
pod nazivom: “Novo vrijeme, 
nove stvari”. Uz sedamdeseta- 
kak mladih obitelji i mladih u 
dobi od 13 - 26 godina, grupa je 
osim kupanja u toplom moru i 
fantastične slavonske kuhinje 
mogla uživati i uz zanimlji¬ 
ve radionice, igre, druženja u 
malim grupama... Na večer¬ 
njim programima proslavljalo 
se Boga brojnim pjesamama 


slavljenja, a za četrdesetak 
prijatelja crkve bilo je to novo 
iskustvo. 

Kamp je održan od 25. lip¬ 
nja do 1. srpnja 2017. Teme 
po večerima bile su: 1. Bog 
koji može sve! 2. Bog koji nas 
može ispuniti! 3. Bog koji nas 
ne napušta! 4. Bog koji čini 
čuda! 5. Bog koji nas može 
osposobiti! 6. Bog koji nas 
može ponovo stvoriti! Reak¬ 
cije mladih na poziv da svoj 
život predaju Kristu svake 
nas je večeri iznova moti¬ 
virao i podsjetio na tekst iz 
1 Tim 2,3-4: “To je dobro i 


Zajednička fotografija kampista 

ugodno pred Bogom, Spasite¬ 
ljem našim, koji želi da se svi 
ljudi spase i dođu do spozna¬ 
je Istine”. Već se sada raduje¬ 
mo onome što će Bog učiniti 
u daljnjem radu s mladima 


koji su se počeli priključivati 
lokalnim zajednicama u Va¬ 
raždinu, Ivancu i Novom Ma- 
rofu. Slava, čast i hvala za sve 
pripada isključivo Bogu! • BC 
Emanuel/GC 

Dovršeni višemjesečni radovi 

Novi crkveni interijer BC Zagreb 


O uređenju glavne crkvene dvo¬ 
rane BC Zagreb govori se već 
godinama. Još prije desetak go¬ 
dina crkveno vodstvo angažiralo 
je nekoliko arhitektonskih ureda 
za izradu idejnih rješenja uređe¬ 
nja dvorane. Crkvenom vodstvu 
i članovima crkve predloženi su 
različiti pristupi i varijante ure¬ 
đenja prostora. Nakon izrađe¬ 
nih idejnih rješenja, a zbog sve 
izraženije krize u graditeljskom 
sektoru, planovi za uređenje 
stavljeni su na stranu i odlučilo 
se pričekati ‘godinu-dvije’. 

Tijekom 2014. godine po¬ 
novno se aktivira ideja uređe¬ 
nja te tadašnji pastor Zdenko 
Horvat vrlo aktivno pokreće 
sve aktivnosti vezane uz rad na 
dvorani. Nakon njegove smr¬ 
ti, privremeni pastor Zeljko 
Mraz također potiče i ohra¬ 
bruje intenzivne pripreme za 
realizaciju projekta. Iz arhive 


arhitektonskih ureda koji su 
radili idejna rješenja izvlače 
se već pomalo zaboravljeni 
materijali te zajedničkim pro¬ 
jektantskim snagama autorski 
tim u sastavu Branko Doračić, 
Robert Križnjak i Emil Moguš, 
pročavajući do tada izrađena 
rješenja, priređuju jedno siner- 
gijsko rješenje koje na suvre¬ 
men način odgovara na većinu 
projektnih problema koji su bili 
evidentni u eksploataciji posto¬ 
jećeg prostora. 

Nakon izrade kompletne 
projektne dokumentacije isho- 
đena je suglasnost Gradskog 
zavoda za zaštitu spomenika 
te je otklonjena svaka formal¬ 
na zapreka za početak radova. 
Nakon nekoliko prikupljenih 
ponuda, odabrana je tvrtka Šel- 
invest d.o.o. za izvođenje rado¬ 
va. U to je vrijeme Ivica Hor¬ 
vat izabran za novog pastora 


BC Zagreb. On također jasno i 
nedvojbeno podržava nastavak 
projekta. 

Radovi su započeli 13. lipnja 
i završili sredinom rujna 2017., 
a obuhvaćali su neke ozbiljnije 
građevinske zahvate - uklanja¬ 
nje postojeće galerije, izrada 
velikih prodora u nosivim zi¬ 
dovima od opeke te izrada pot¬ 
puno nove čelične konstrukcije 
galerije. Adaptacijom su zamije¬ 
njene instalacije grijanja te sve 
elektroinstalacij e, uključujući 
potpuno novi sustav rasvjete. 

Već pri samom ulazu u pro¬ 
stor, velike ustakljene stijene 
(na mjestu staroga nosivog 
zida) otvaraju pogled izravno 
prema unutrašnjosti dvorane, a 
stubište za penjanje na galeriju 
jasno je vidljivo. 

Raspored sjedenja i komu¬ 
nikacija unutar samog prostora 
potpuno je promijenjen, što će 


svakako zahtijevati jedno vri¬ 
jeme prilagodbe. Pogledom na 
prednji zid dvorane iz bilo koje 
pozicije u dvorani, dominira 
staklena forma križa urezana u 
zidnu ‘drvenu’ oblogu. Križ na 
bini, izmaknut iz svog okvira, 
simbolizira Isusov naputak da 
izađemo iz svog komfora i isko¬ 
račimo u svijet! 

Iako se vanjske dimenzije 
dvorane nisu mogle povećati, 
kroz razne arhitektonske in¬ 
tervencije prostor je doživio 
potpunu preobrazbu. Ostvare¬ 
no je oko 160 sjedećih mjesta, 
a ukupni kapacitet sa stajaćim 
mjestima raste na preko 200. 

Naša je želja i molitva da 
svatko tko uđe u naš prostor ne 
doživi našu crkvu samo kao po¬ 
zitivno vizualno iskustvo, nego 
da iskusi istinsku preobrazbu u 
svakom segmentu svoga života. 
• E. Moguš/IBA/GC 


. 


Novo poglavlje života i rada petrinjske Baptističke crkve 

Timothy-Ivan Šp čak novi petrinjski pastor 


Baptistička crkva Petrinja do¬ 
bila je punovremenog pastora. 
Timothy- Ivan Spičak, s go¬ 
tovo 17 godina punovremene 
pastorske službe u Osijeku i 
Pakracu te u službi koordi¬ 
natora rada s vjeroučiteljima 
i djecom unutar SBC u RH, 
kao i rada kao vjeroučitelja u 


Osnovnoj školi Sirač, uveden 
je 1. rujna 2017. u pastorsku 
službu u BC Petrinja. Svečano 
bogoslužje uvođenja u službu 
održano je u nedjelju 3. rujna 
2017. kada su na dobro posje¬ 
ćenom skupu nazočili vjerni¬ 
ci iz grada, okružja i raznih 
mjesta Hrvatske, a također i 


predstavnici SBC u RH, pred¬ 
sjednik Toma Magda i glavni 
tajnik Zeljko Mraz. Ovo ime¬ 
novanje predstavlja i novo po¬ 
glavlje života i rada petrinjske 
Baptističke crkve, koja posta¬ 
je sve zapaženiji čimbenik u 
vjerskom i kulturnom životu 
Petrinje. • GC 



Timothy-lvan Špičak 

Reformacijska obljetnica u Čakovcu 

Svaka generacija 
treba reformaciju! 


Tijekom cijele 2017. godine, a 
poglavito u mjesecu listopadu, 
diljem Europe obilježavala se 
500. obljetnica reformacije 
pod geslom REF 500. U Me¬ 
đimurju, u gradu Zrinskih 
Čakovcu, Baptistička crkva 
Betanija tim je povodom or¬ 
ganizirala četiri predavanja u 
danima od 25. do 29. listopa¬ 
da. Dr. Miško Horvatek govo¬ 
rio je na temu “Reformacija 
Reformacije - Anabaptizam” 
kojom je prilikom osvijetlio tu 
zaboravljenu i od svih najviše 
proganjanu granu reformacije, 
naglasivši kako je i prije refor¬ 
macije 16. stolječa, kroz cijelu 
crkvenu povijest postojala cr¬ 
kva koja je vjerovala i živjela 
po načelu Sola Scriptura. 

Pastor Trinity Reformed 
Church iz Njemačke Toby Du- 
bose govorio je na temu Tost 



tenebras lux!’ (‘Poslije tame 
svjetlo!’). Temeljeći se na 9. 
poglavlju Evanđelja po Ivanu i 
ukazujući na to kako je svjetlo 
to koje ide prema tami, a ne 
suprotno, predavač je naglasio 
kako svaka reformacija započi¬ 



nje sa svjetlom, sa samo milo- 
šću Božjom koja je “jedini most 
između krivnje i slave”. 

O glavnom teološkom oki¬ 
daču reformacije, o isprepleta- 
nju i proturječju između četiri 
prisutna duhovna autoriteta 


govorio je pastor Damir Pin- 
tarić. Biblija, tradicija (učenje 
crkvenih otaca, učenje Sabora, 
papa), razum i osobno iskustvo 
(viđenje, doživljaj, osjećaj, in¬ 
tuicija) nerijetko proturječe 
jedan drugome što dovodi do 
zbunjenosti, dezorijentiranosti 
i slabljenju autoriteta. Refor¬ 
matori su ponavljali i još uvijek 
ponavljaju daje Biblija “norma 
normans!” (norma koja vla¬ 
da!), a da su svi ostali duhovni 
autoriteti “norma normata!” 
(“norme kojima se vlada!”). Isti 
je predavač serijal događanja i 
predavanja zaključio s temom 
“Semper reformanda!” (“Stal¬ 
no obnavljanje!”), naglasivši 
kako je zbog urođene duhovne 
degeneracije, pali čovjek sklon 
stalnoj deformaciji koja ne po¬ 
znaje vremenske ni denomi- 
nacijske granice. Zato svaka 
generacija i svaka denomina- 
cija treba stalnu reformaciju 
- povratak na zadanu normu. 
“Ecclesia reformata semper 
reformanda secundum ver- 
bum Def (“Obnovljena Crkva 
stalno je obnavljana prema Ri¬ 
ječi Božjoj!”). Sva predavanja 
i poruke mogu se preslušati 
na http://www.betanija.hr/ 
videoporuke?category_id=17 • 
BC Betanija/IBA/GC 


. 


Svečanost u Plaščanskoj dolini 


500. godišnjica reformacije 
obilježena u Ogulinu i Plaškom 


Povodom reformacijskog jubileja 
održana su 27. i 28. listopada 2017. 
dva predavanja u gradskim knjiž¬ 
nicama u Ogulinu i Plaškom. 

Predavanje u ogulinskoj 
knjižnici održao je prof. Gene 
S. Whiting iz Međimurja na 
temu “Kulturni preporod u vri- 


\ 



jeme Zrinskih“, s naglaskom na 
obiteljske veze obitelji Zrinski 
i ogulinske plemićke obitelji 
Frankopan. Nazočni Ogulinci 
začudili su se informacijama o 
tome da je Hrvatska imala ne¬ 
koliko banova koji su po vjeri 
bili protestanti te da je prote- 


stansko svećenstvo posjećivalo 
u 16. stoljeću ogulinski kraj i 
okolicu. Moglo se vidjeti i neko¬ 
liko dokumenata u pretisku koji 
su tiskani u 16 st. na glagoljici, 
hrvatskoj ćirilici i latinici. 

Predavanje u knjižnici u 
Plaškom održao je pastor Dra¬ 


žen Ogrizović, na istu temu: 
poveznica između ove dvije 
hrvatske plemićke obitelji te 
protestanske misli koja se u 
ovim krajevima pojavila u 16. 
stoljeću. 

Poseban je naglasak stavljen 
na opismenjavanje, osnivanje 
škola i upotrebu hrvatskog je¬ 
zika, čime su protestanti dopri¬ 
nijeli kulturnom preporodu i 
unapređenju života ljudi. 

Posjetitelji na predavanju 
u Plaškom izjavili su kako su 
sada po prvi put čuli informa¬ 
cije o protestantima u 16 st. i 
ovim krajevima, te da je šteta 
što se takva informacija izgu¬ 
bila u povijesti, jer je današnji 
stanovnici ogulinskog kraja i 
Plaščanske doline ne poznaju. 

Veliku pomoć Baptističkoj 
crkvi u Plaškom, koja je bila 
organizator ovih predavanja, 
pružila je misionarska obitelj 
Berry, koja od kolovoza ove go¬ 
dine živi u Ogulinu. • D. Ogri- 
zović/GC 

Svečanost u Varaždinu 

Obilježena 500. godišnjica reformacije 


U prostorijama Kristove Crkve u Varaždinu održana 
je 27. listopada svečanost povodom 500. godišnjice 
reformacije. Svečanost su organizirale crkve 
reformacijske baštine s područja grada Varaždina: 
Baptistička Crkva Emanuel, Kršćanski centar 
"Svjetlo svijeta" te Kristova Crkva. 


Uz bogat glazbeni program, 
koji su predvodili Jonatan Vu- 
kov i Jurica Lazar, prisutne je 
oduševilo čitanje nekoliko re¬ 
daka Novoga zavjeta iz 1562. 
godine na ondašnjem hrvat¬ 
skom jeziku, koji su prisutni 
mogli razumjeti. 

Pastor Mladen Dominić go¬ 
vorio je o povijesti i važnosti 
reformacije u našim kraljevi¬ 
ma te doprinosu reformacije u 
Hrvatskoj od njezinih početka 
reformacije do danas. Primje¬ 
rice, varaždinski je župan Ivan 
Ungnad vlastitim sredstvima 
pomagao tiskati Novi zavjet i 
druge vjerske knjige. 

Naglašeno je da crkve refor¬ 
macijske baštine danas imaju 


veliki utjecaj i doprinos u na¬ 
šem društvu. Godine 2004. 
izdali su Bibliju za slijepe (je¬ 
dinu u Hrvatskoj), imaju neko¬ 
liko različitih prijevoda Biblije 
i Novoga zavjeta (posebno se 
ističe Suvremeni prijevod koji 
je bio poklonjen svim sudio¬ 
nicima svečanosti, a može se 
besplatno preuzeti s interneta 
s aplikacijom BIBLIJA SP za 
pametne telefone), imaju važan 
doprinos u školstvu - od vrtiča, 
osnovnih i srednjih škola te 
nekoliko fakulteta i instituta 
koji djeluju u Hrvatskoj. Ti¬ 
skaju knjige posvećene obitelji, 
odgoju djece i mladih, a bave 
se i duhovnim savjetovanjem. 
Osnovale su također nekoliko 



udruga, koje zbrinjavaju mlade 
na skrbništvu, jer su oni nakon 
svoje osamnaeste godine prak¬ 
tički na ulici. 

Duhovnu poruku je imao 
pastor Vlado Hoblaj iz Crkve 
Isusa Krista iz Murskog Sre- 
dišća. Nadahnutim riječima te 
brojnim ilustracijama ukazao 
je na važnost osobne obnove, 


odnosno osobnog odnosa s Bo¬ 
gom po našem jedinom Spasi¬ 
telju Isusu Kristu. 

Svečanost je završila prigod¬ 
nim domjenkom, a svi prisutni 
dobili su poklon knjige Refor- 
macija nekad i danas, Nedovr¬ 
šena reformacija, te Novi zavjet 
(Suvremeni prijevod). • BC 
Emanuel/GC 

Svečanost u Ivancu 

Reformacijska obljetnica 
obilježena i u Ivancu 

U prostorijama Muzeja plani¬ 
narstva u Ivancu, održana je 
29. listopada 2017. svečanost 
povodom 500. godišnjice re¬ 
formacije. Skup su organizirali 
crkva BC Emanuel iz Varaždi¬ 
na i njezina “kći crkva u nasta¬ 
janju” BC Harvest Ivanec. 

Svečanost je vodio pastor Vla¬ 
dimir Hoblaj, glazbeni doprinos 
pripremila je grupa iz crkve BC 
Emanuel, a pastor Marko Petek 
govorio je o povijesti, plodovima 
i važnosti reformacije u Europi 
i našim kraljevima. Svečanost 
je bila “obojena” evangelizacij- 
sko-edukacijskim tonom kako 
bi ivanečko područje dobilo bolji 
uvid i razumijevanje reformacije 
i evanđeoskog kršćanstva. 



Kao nastavak i odgovor na 
edukativno-evangelizacijsko 
predavanje pastora Marka, na 
samom je kraju Marin Šestak 
predočio okupljenom slušatelj¬ 
stvu opis rada i viziju crkve BC 
Emanuel kroz njezinu “crkvu 
kći” BC Harvest Ivanec, koja če¬ 
zne vidjeti kako Isus Krist tran¬ 
sformira kulturu i zajednicu tako 
da prvo spašava i mijenja poje¬ 
dinca, pa obitelji i ulice... Kada je 
Isus Krist na prvom mjestu sve 
ostalo dođe na svoje mjesto. Bož¬ 
ja se slava spušta na ljude i više 
ništa ne može ostati isto. 

Varaždinska BC Emanu¬ 
el “poslala” je dvije obitelji u 
grad Ivanec kako bi se misijski 
rad na ivanečkom području 
mogao odvijati na dnevnoj 
bazi, ali i uz tjednu pomoć 
ostalih članova crkve. Tako 
je i ova svečanost plod rada u 
Ivancu. 

Skup je završio prigodnim 
domjenkom, a svi su prisutni 
mogli besplatno uzeti Novi za¬ 
vjet i knjigu “Nedovršena re¬ 
formacija”. • BC Emanuel/GC 

Duhovna obnova i svečanost krštenja u Petrinji 

Troje krštenika 
potvrdilo svoju vjeru 



Zajedničko slavljenje 



Na danima zahvalnosti, duhovne 
obnove i evangelizacije održa¬ 
na su tijekom tri dana tematska 
bogoslužja kojima se BC Petri¬ 
nja pridružila mnogim crkvama 
koje su na različite načine obilje¬ 
žile 500. obljetnicu reformacije. 
U sklopu tih događanja, na sve¬ 
čanom bogoslužju i svečanosti 
krštenja održanom 5. studenog 
2017., uz mnogobrojne posjeti¬ 
telje, nazočio je po prvi puta i 
gradonačelnik grada Petrinje g. 
Darinko Dumbovič koji je to¬ 
plim riječima pozdravio skup. 
Kršteno je troje novih članova 
BC Petrinja, Kristina Ganič, Pa- 
ula Ganič i Joel-Timothy Spičak, 
a novinari su u nekoliko navrata 
pisali o ovom izuzetnom do¬ 
gađaju. U sklopu obilježavanja 
ovog jubileja, u predvorju crkve 
postavljena je i malena izložba 
koja je zabilježila važne pojmove 
i događaje iz reformacije te sve 
prijevode Biblije na hrvatski je¬ 
zik koje imamo do danas. Grado¬ 
načelniku je bio poklonjen Novi 
zavjet s koricama na kojima je 
fotografija petrinjske fontane. 

Krštenje koje je 5. studenog 
održano u petrinjskoj Baptistič¬ 
koj crkvi iscrpno su popratili i 
petrinjski internet-portali www. 
ps-portal.eu (Antun Petračič) i 
portal53.hr (Slađana Markovič). 
Niže prenosimo izvješče Slađane 
Markovič: 

Obilježavanju 500. obljetnice 
Reformacije koju je 31. listopa¬ 
da 1517. godine započeo Martin 
Luther objavom svojih 95 teza 
na vratima crkve u Wittenbergu, 
pridružila se ovog vikenda i Bap¬ 
tistička crkva Petrinja u svom pro¬ 
storu u Ulici Vjekoslava Klaiča 19. 

Nakon duhovne obnove koja 
je u subotu, 4. studenog održana 
pod nazivom „Samo milost“, u 
nedjelju 5. studenog održana je 
i svečanost „Samo vjera", obred 
krštenja na kojem je svoju vjeru 
posvjedočilo troje novih, odra¬ 
slih krštenika. 


Po baptističkom obredu, ura- 
njanjem cijele osobe pod vodu, 
pastor Baptističke crkve Petri¬ 
nja, Timothy - Ivan Spičak krstio 
je dvije Petrinjke - majku i kčer 
Kristinu i Paulu Ganič te svog 
sina Joela-Timothya. 

„Današnji dan bio je pose¬ 
ban za našu zajednicu zbog 
toga što smo dijelili radost s 
našim krštenicima, našim se¬ 
strama i bratom koji su svoju 


vjeru željeli posvjedočiti javno, 
pred cijelom zajednicom i svim 
posjetiteljima. To je izniman 
događaj u Baptističkoj crkvi. 
Mi smo sretni kad god možemo 
progovoriti javno koliko Isus 
znači u našem životu, a ovo je 
bila iznimna prilika i veselimo 
se svaki put kad se to događa", 
rekao je pastor Špičak koji je u 
Petrinju, prije dva mjeseca sti¬ 
gao iz Pakraca. 


„Još puno učim o ovoj za¬ 
jednici. Doselio sam se iz Pa¬ 
kraca gdje sam isto bio pastor. 
Ova zajednica u Petrinji djeluje 
več duže vrijeme, nekih osam¬ 
desetak godina. Koliko članova 
okuplja? Mi ne brojimo djecu u 
članstvo, samo pokrštene odra¬ 
sle vjernike, tako da ako kažemo 
broj oko četrdesetak, onda to 
zvuči malo, ali na našem bogo¬ 
služju bude okupljeno i po osam¬ 
deset ljudi, zato što su tu i djeca 
i mladi i simpatizeri. Nastojimo 
učiniti život zajednice radosnim 
i bogatim. Jako je važna glazba, 
slavljenje Gospodina, živo slav¬ 
ljenje iskustva Boga i želim da 
svatko tko dođe u naš prostor 
doživi to iskustvo života i isto 
tako da svako naše bogoštovlje 
bude inspirativno, nadahnjujuče 
i da ljudi ne odu onakvi kakvi su 
došli, več promijenjeni Isusom i 
njegovom blizinom". 

Riječ baptist dolazi od grčke 
riječi "baptizein” ili "baptizo” 
koja znači "uroniti” ili "uronje- 
nje” iz čega se izvodi značenje 
"krstiti”. Baptisti krštenju pristu¬ 
paju u odrasloj dobi, smatrajuči 
da se čovjek može krstiti tek na¬ 
kon osobnog obračenja i svjesne 
odluke za Krista. 

„Kad govorimo o „odraslim" 
osobama, pri tom ne mislimo da 
te osobe moraju biti punoljetne. 
Naša istraživana u svijetu poka¬ 
zuju da zapravo tinejdžeri - sed¬ 
mi i osmi razred, ukoliko odrasta¬ 
ju uz Božju riječ i u zajedništvu 
vjernika, oni se nalaze zaista na 
jednoj stvarnoj životnoj prekret¬ 
nici i postavljaju mnoga pitanja. 
Ukoliko tu susretnu Boga, to je 
nešto što ostaje trajno u njiho¬ 
vim životima. Zato mi ulažemo 
strašno puno u rad s djecom i 
mladima, ne samo kroz vjero¬ 
nauk, nego i to iskustvo Boga od 
malena, da i oni osjete tu toplinu 
zajedništva i pripadnosti Kristu, 
a onda prepuštamo Bogu neka on 
u svoje vrijeme čini i djeluje, tako 
da dob nije isključiva kad kažemo 
„krštavanje odraslih", pri tome 
mislimo: „ne krstimo djecu koja 
se rode, pa odmah pristupe kr¬ 
štenju". Po tome se razlikujemo. 
Mi molimo za djecu. Slijedimo 
starozavjetni običaj, donosimo 
djecu prvi puta u dom Gospodnji 
i vodstvo crkve - pastor i đakoni 
mole za dijete i obitelj, ali onda u 

NASTAVAK NA SLJEDEĆOJ STRANICI ► 

► NASTAVAK SA PRETHODNE STRANICE 

određenom trenutku života kad 
to dijete ili ta osoba svojevoljno 
odluči, mora najprije posvjedo¬ 
čiti vjeru pred zajednicom i onda 
zajednica priprema krštenje" 
objasnio je pastor. 

Na poziv Baptističke crkve Pe¬ 
trinja i njezina pastora, svečano¬ 
sti „Samo vjera" prisustvovao je i 
petrinjski gradonačelnik Darinko 
Dumbovič sa suprugom. Pozvan 
da se obrati okupljenima, grado¬ 
načelnik je između ostalog rekao: 

Petrinja je grad u kojem po¬ 
državamo različitosti , različite 
nacionalnosti, vjeroispovijesti , 
kao i slobodu svakog čovjeka, me¬ 
đusobnu toleranciju i razumije¬ 
vanje... da se ljudi opredjeljuju po 
svojoj volji, po onome što i kako 
osječaju i vjeruju. Zato i Grad, ali 
i ja osobno, podržavamo i manje 
vjerske zajednice koje djeluju u 
našem gradu, na dobrobit čovjeka 
i društva. Drago mije da upravo u 
Petrinji postojite i djelujete, a kao 
gradonačelnik ču vas podržavati 
u vašim potrebama. Želimo za¬ 
jednički doprinositi napretku Pe¬ 
trinje, zajednički raditi za njezinu 
budućnost, a upravo kroz različi¬ 
tosti možemo graditi čvrstu za¬ 
jednicu u kojoj će svaki njezin član 
biti siguran i slobodan. Vjera je ta 
koja nam pomaže i daje snagu da 
izdržimo sve teškoće, vjera nas 
hrabri i potiče, uči da poštujemo 
ljude oko sebe i njihovu različi¬ 
tost, da dajemo ljubav i primamo 
ljubav, rekao je Dumbovič. 

Nakon krštenja uranjanjem u 
vodu bazena, održana je i moli¬ 
tva za nove krštenike koji su na 
dar dobili Bibliju koja je bap¬ 
tistima za učenje, vjeru i život 
jedini autoritet. Slavlje je kroz 
obred svojim pjevanjem pratio 
Pastoralni zbor. Slavljenje Ve¬ 
čere Gospodnje (euharistiju) 
vodio je Miroslav Nadaždi, star¬ 
ješina zajednice. (U baptističkoj 
crkvi sve obrede, čak i krštenje, 
propovijed i Večeru Gospodnju 
može voditi bilo koji član crkve). 
Nakon zahvalne molitve, vjerni¬ 
cima su podijeljeni kruh i vino, a 
nakon završnog blagoslova, dru¬ 
ženje vjernika je, po običajima 
baptističke zajednice, nastavlje¬ 
no zajedničkim ručkom i dru¬ 
ženjem. • S. Marković, www. 
portal53.hr/svecanost-krste- 
nja-u-baptistickoj-crkvi-pe- 
trinja//GC 


Brojna publika nazočila je mjuziklu 


Adventna i božična događanja u BC Petrinja i BC Mošćenica 

Anđeoska uzbuna 


Uprizoren mjuzikl u osnovnim školama 


U sklopu Adventa, BC Petrinja 
je uz pomoč BC Moščenica 18. 
prosinca 2017. uvježbala i upri¬ 
zorila mjuzikl Anđeoska uzbu¬ 
na u holu Osnovne škole Dra¬ 
gutina Tadijanoviča u Petrinji i 
u osnovnoj školi Moščenica. U 
mjuziklu je sudjelovalo tride¬ 
setak učesnika, djece, mladih i 
roditelja. Bila je to prigoda za 
navještaj Radosne vijesti svim 
učenicima i nastavnicima tih 
škola. Ukupno je nazočilo više 
od 600 gledatelja. Ovime smo 
osnažili i suradnju BC Petri¬ 
nja i baptističkog vjeronauka 
sa školom i ravnateljicom g. 
Ružom Novakovič. Pun vese¬ 
lja, pjesme i poruke evanđelja, 
s dobrom kostimografijom i 
scenografijom i odličnim so¬ 
listima, mjuzikl je bio doista 
dobro prihvaćen. Prijevod mju- 
zikla i postavljanje na pozor¬ 
nicu odradila je Maja Nadaždi, 
uz svekoliku podršku pastora, 
crkve i roditelja djece i mladih. 
Mjuzikl, koji odiše radosnim 
slavljenjem, napisala je Celeste 
Clydesdale, a aražmane prire¬ 
dio David T. Clydesdale. Cijeli 


Petrinjski pastor najavljuje mjuzikl 

se dječji zbor sastoji od anđe¬ 
la koji čekaju poziv da zemlji 
objave Radosnu vijest. Istovre¬ 
meno se prisjećaju Božjih obe- 
ćanj a i proročanstava o rođenju 
Spasitelja. 

Božična bogoslužja bila su 
tradicionalno zajednička za 
BC Mošćenicu i BC Petrinju 
te je tako na Badnjak održano 
svečano bogoslužje u punoj 
mošćeničkoj crkvi, a svečano 


božično bogoslužje u prepunoj 
BC Petrinja. Oba su bogoslužja 
bila nadahnjujuća, bogata sve¬ 
čanom duhovnom glazbom i 
dječjim programima, riječju i 
zajedništvom. Iz mnogih okol¬ 
nih i daljnjih mjesta okupio se 
veliki broj vjernika i prijatelja 
i tako je Božić u Petrinji doista 
bio poseban! Gle kako je lijepo 
kao braća složno živjeti! Slava 
Bogu za sve! • T-l. Špičak/GC 


www.os-dtadijanovica-petrinja.skole.hrwww.os-dtadijanovica-petrinja.skole.hr 

Zajedničko krštenje BC Zagreb-Radićeva i BC Dubrava 

Četvero krštenika u 
novom crkvenom prostoru 


Novi prostor, novi početak, 
novi život u Kristu. Nakon 
adaptacije glavne crkvene dvo¬ 
rane, u BC Zagreb u Radićevoj 
održano je 19. studenog 2017. 
krštenje. Bilo je to zajedničko 
bogoslužje i svečanost krštenja 
BC Zagreb i BC Dubrava. 

Naša zajednica obogaćena je 
za još jednu sestru, Emanuelu 
Fratrić. Svoj je život predala 
Gospodinu još prije nekoliko 
godina, ali životne okolnosti 
bile su joj takve da je sada ko¬ 
načno, s radošću krštenjem po¬ 
tvrdila svoju vjeru u Krista, uz 
nazočnost svoje najuže obitelji. 

Kandidati BC Dubrava činili 
su šaroliku trojku. Već neko 
vrijeme BC Dubrava djeluje u 
Dugom Selu preko svoje misij- 
ske stanice, koju s ljubavlju vodi 
misionar iz Brazila Emanoel 
Siqueira Santos. Bilo je posebno 
emotivno gledati kako u krstio¬ 
nicu ulazi njegov sin Filipe. Obi¬ 
telj je obišla gotovo pola svijeta 
iz poslušnosti Božjem glasu da 
dođu služiti u Hrvatsku i Gos¬ 
podin ih je izobilno blagoslovio 
dotaknuvši srce njihova najsta- 



Krštenici 



Misionar Emanoel sa sinom Filipeom 



Pastor Horvat i krštenica 
Emanuela 


rijeg sina. BC Dubrava, putem 
svoje misijske stanice u Dugom 
Selu, djeluje i u Vrbovcu. I baš iz 
Vrbovca dolaze dva brata u Kri¬ 
stu: Josip Barač, čovjek u godi¬ 
nama i Josip Popović, student 
agronomije. 

Zahvalni smo Gospodinu 
za novu sestru i tri nova brata, 
za činjenicu da vrijeme milosti 
još traje te da Duh Sveti djelu¬ 
je. • B. Merhaut Bjelopavlović/ 
IBA/GC 


. 


. 


Neobično daruvarsko bogoslužje 

Večer za najmlađe 



Večernje bogoslužje 29. listo¬ 
pada u daruvarskoj je crkvi 
bilo drugačije no inače. Bilo je 
namijenjeno prvenstveno djeci 
odnosno obiteljima. 

Gost Frank Bosch Radosnu 
je vijest o Isusu prenio na nje¬ 
mu svojstven način - putem 
pjesama, te igrom i zabavom 
- u kostimu klauna. Uz dje¬ 
cu iz crkve, došla su i djeca iz 
okolnih zajednica kao i njiho¬ 
vi mali prijatelji - djeca naših 
prijatelja i sugrađana. Tako su 
djeca raznih uzrasta, zajedno 


sa svojim roditeljima, imala 
priliku čuti poruku o Isusu. 

Svi su se prisutni bar na 
trenutak osjećali kao djeca, 
a sama djeca nisu krila svo¬ 
je oduševljenje. Iako to nije 
bilo nimalo lako, brat Frank 
je i nakon sat vremena showa 
uspješno zadržao pažnju svih 
okupljenih. 

Nadamo se da će brat Frank 
pronaći još brojna područja na 
kojima može razdragano širiti 
Radosnu vijest o našem Spa¬ 
sitelju. Frank Bosch je osoba 


kojoj je podaren velik talent i 
blagoslovljeno je bilo vidjeti 


kako se njime koristi na slavu 
Bogu. • I. i K. Mačković/GC 

Svečanost krštenja u BC Zadar 

Oslobađajući valovi Istine 



Početkom rujna 2017. bili smo 
svjedoci obilnih oborina koje su 
pogodile Zadar, uzrokujući veli¬ 
ke poplave od kojih su se građani 
još dugo oporavljali. Ali ni ti tut- 
njeći gromovi u daljini ni snaž¬ 
ni pljusak nije mogao zaustaviti 
svjedočanstva mladih krštenika 
Ane, Rebeke i Tomislava koji 
su kišnog nedjeljnog jutra 17. 
rujna 2017, zajedno sa svojom 
crkvom, nedaleko od Zadra, na 
šljunkovitoj obali, jasno i javno 
obznanili svoju vjeru. 

Tako ni mladog Tomislava 
Fikerta nije mogao mimoići 
oslobađajući val Istine - koja 
ga je oslobodila od ovisnosti 
alkoholu i kocki. Stigao je iz 
Osijeka na rad u Zadar zajedno 
sa svojom djevojkom Marijom. 
Na poziv Marije stigla je iz Đa¬ 
kova prijateljica Ana Novak, 
da bi svojim svjedočanstvom 
posvijestila kako su snažni is- 
cjeljujući valovi Božje ljubavi 
dotakli i ispunili njeno srce Du¬ 
hom Božjim. Isto tako i mlada 
Rebeka Petrov nije mogla skriti 
radost Duha, svjedočeći svoju 
iskrenu vjeru s dubokim pouz¬ 
danjem u svoga Boga i Gospo¬ 
dina. 


Ni hladni vjetar s nanosima 
kiše nije mogao zaustaviti pre¬ 
danog pastora Teofila Mršića 
s upitom krštenicima: “Vjeru¬ 
ješ li da je Isus Krist tvoj Gos¬ 
podin i Spasitelj?” Krštenici, 
svatko pojedinačno - svojim 
su krštenjem obznanili jasno 
i jednostavno evanđelje, da se 
srcem vjeruju, a ustima pri¬ 
znaje za spasenje. 

Ova neizmjerna radost još 
se više sjedinila povratkom u 
zajednicu s iskrenim slavlje¬ 


njem i veličanjem Gospodina 
i njegovog djela među nama. 
Molitve i blagoslovi nisu do¬ 
ticali samo naša srca i duše, 
već i samo nebo, ujedinjujući 
tako nevidljivu i vidljivu cr¬ 
kvu pred prijestoljem Božjim. 
Svi smo u jedinstvu Duha bla¬ 
govali kruh i vino, na spomen 
našeg Gospodina Isusa Kri¬ 
sta, čineći to tako do njegova 
skorog dolaska. Ovog jutra svi 
smo bili duboko svjesni da ni¬ 
šta ne može nadvladati našu 





Krštenici s pastorom Mršićem 

Lijevo: Zajedništvo pod 
kišobranima 

pobjedničku vjeru - niti kad 
te zaskoče pljuskovi u životu 
i nenajavljene oluje i gromo¬ 
vi. ‘U svemu tome nadmoćno 
pobjeđujemo po onome koji 
nas uzljubi. Uvjeren sam doi¬ 
sta: ni smrt ni život, ni anđeli 
ni vlasti, ni sadašnjost ni bu¬ 
dućnost, ni sile, ni dubine ni 
visina, ni ikoji drugi stvor neće 
nas moći rastaviti od ljubavi 
Božje u Kristu Isusu Gospodi¬ 
nu našem/ (Rim 8,37-39). • D. 
Petrov/I BA/GC 


. 


BC Belica - Predbožićno druženje žena 

'Pripremite put Gospodinu' 



Već četvrtu godinu za redom, 
prve nedjelje u prosincu (3. 
prosinca 2017.) održano je 
predbožićno druženje žena, 
pod nazivom „Pripremite put 
Gospodinu". Ovaj je skup, u or¬ 
ganizaciji žena iz BC Belica, po 
treći put održan u Društvenom 
domu Belica. I ove su se godine 
okupile žene različitih gen¬ 
eracija te iz različitih krajeva 
Međimurja. 

Druženje je započelo slav¬ 
ljenjem koje je vodio tim za 
proslavljanje iz BC Belica s 
gošćom Sandrom Markov iz 
BC Mačkovec, koja je i sama 
skladala jednu od pjesama. 


Priču o svom životnom putu 
podijelila je sa svim nazočnima 
Judy Whiting iz BC Čakovec. 
Biblijski tekst iz 40. poglav¬ 
lja Knjige proroka Izaije čitale 
su Evelin Horvat i Mirta Hor- 


vat iz BC Pušćine, a prigodnu 
poruku izrekla je Heidi Turkalj. 
Ovogodišnja tema pod nazivom 
„Pripremite put Gospodinu" 
ohrabrivala je nazočne da, 
unatoč životnim okolnostima, 


Bog nudi utjehu, snagu, i obn¬ 
ovu. Dobra vijest koju trebaju svi 
čuti jest daje svemogući Bog naš 
Pastir. Izazov je biti spreman za 
onaj Dan kada će Isus ponovno 
doći. U ovom adventnom vre¬ 
menu, pouzdanjem u Boga i 
pokajanjem za grijehe, treba biti 
pripravan za drugi dolazak Gos¬ 
podina Isusa Krista. 

Za vrijeme druženja orga¬ 
niziran je i prigodan program 
za djecu koji su vodile Karmen 
Horvat i Vesna Havaši iz BC 
Pušćine. 

Zahvaljujemo Općini Belica, 
Udruzi dobrovoljaca i veterana 
na ustupljenim prostorijama, a 
također smo zahvalni i prijatelji¬ 
cama crkve Jadranki Mesarić te 
Bernardi Pintarić koje su svojim 
trudom doprinijele izradi pri¬ 
godnih poklončića. • BC Belica/ 
GC 

Dvije svečanosti o Badnjaku 

Obilježena pedesetgodišnjica 
Baptističke crkve Karlovac 


50 godina od dolaska prvoga karlovačkog pastora 


Osnivanju karlovačke bapti¬ 
stičke crkve prethode doselja¬ 
vanja nježnih budučih vjerni¬ 
ka, koji stižu iz bliže i daljnje 
okolice. Godine 1961. u Kar¬ 
lovac dolazi obitelj Vuletič iz 
Gornjeg Poloja, a 1964. stiže iz 
Zagreba obitelj Blažek. U obi¬ 
teljskoj kuči Vuletičevih (Lo- 
gorište 38), formira se zajed¬ 
nica od jedanaestero vjernika 
i četiri srednjoškolca, uz dvoje 
djece. 

Uz velike napore, prijav¬ 
ljen je molitveni dom o Božiču 
1965. u ulici L. Ribara 81, gdje 
je bila obiteljska kuča Blaže- 
kovih. Jedna je prostorija po¬ 
sebno uređena za održavanje 
bogoslužja. 

Godine 1967. u Karlovac do¬ 
lazi iz Sarajeva punovremeni 
propovjednik Janoš Varga sa 
suprugom Katicom. On služi 
u zajednici do 1969. Iste godi¬ 
ne otpočinje gradnja novoga 
molitvenog doma u Mostanju 
u ulici 4 Jula 32 (sada Baščin- 
ska), na obiteljskom zemljištu 
koje je obitelj Vuletič ustupila 
za izgradnju crkvene zgrade. 
U još nedovršenu zgradu use¬ 


lio se 1972. propovjednik Josip 
Sudar sa suprugom Tonkom, 
koji je došao iz Vršca, a godine 
1973. otvorenje novi molitveni 
dom. 

Ladislav Ružička, koji se sa 
suprugom Melanijom doselio 
iz Daruvara, postavljen je pa¬ 
storom 1988. i u karlovačkoj 
crkvi službuje do danas. 

Na Badnjak 2017., u zgradi 
karlovačke Baptističke crkve 
koja danas djeluje več na tre- 
čoj lokaciji - u ulici Josipa Ši- 
puša 6, karlovački vjernici obi¬ 
lježili su 50 godina djelovanja. 
Od onih prisutnih u crkvi prije 
pedeset godina, njih šestoro 
nazočilo je na božičnoj služ¬ 
bi: Stojan Vuletič sa suprugom 
Ankom, Stojanova sestra Eva 
Vidovič, kčeri Jasminka Prđun 
i Lidija Paluh te Anita Blažek 
sada Rožman. 

Bogu smo zahvalni za te 
skromne početke entuzijasta na 
djelu Božjem u Karlovcu , za nji¬ 
hovu vjeru i za napredak djela 
Božjeg u našemu gradu - za¬ 
ključuje svoje izvješče karlo¬ 
vački pastor Ladislav Ružička. 
• L. Ružička/GC 



Bili su u karlovačkoj crkvi i prije 50 godina 



Vjernici BC Karlovac u prvom crkvenom prostoru, oko 1968. U 
pretposljednjem redu (slijeva): Stojan Vuletič, Janoš i Katica Varga. 
U posljednjem redu: Slavko Blažek. 

Svečanost pokraj Lapada 

Pastor Mackenzie 
krstio dva vjernika 


Pri zaključenju ovog broja, 
prispjela je krača, ali vrijedna 
vijest iz Dubrovnika. Pastor 
Daniel Mackenzie javlja da su 
još 2. srpnja 2017. kršteni u Du¬ 
brovniku Lovro D. i Lukša M. 

Oni su u znak svoje vjere u 
oproštenje grijeha samo po Isu¬ 
su Kristu i želje da mu cijelim 


životom služe kršteni vodom 
pred mnogim svjedocima , na 
veliku radost braće i sestara 
Baptističke crkve Dubrovnik. 
Neka bi bili čvrsto ukorijenjeni 
u Kristu Isusu , na njemu stalno 
naziđivani i učvršćivani vjerom 
Bogu na slavu! • D. Macken- 
zie/GC 



Krštenje vjernika u moru pokraj Lapada kod Dubrovnika 

Poticaj na druženje djece u crkvi 

Stvaraonica 


Stvaraonica je program koji u 
BC Zagreb okuplja djecu osnov¬ 
noškolske dobi (6 - 15 godina) 
sa svrhom da putem različitih 
aktivnosti potakne druženje 
djece u crkvi te njihovo služenje 
ostatku crkve i društvu u kojem 
žive. Početkom nove školske go¬ 
dine, u rujnu 2017., Stvaraonica 
je nastavila s aktivnim radom. 
Ponovno su se okupila djeca iz 
različitih zagrebačkih crkava te 
počela pripremati nešto druga¬ 
čiji božični program, pod nazi¬ 
vom „Očeva priča". 

Ideja je bila da djeca budu 
upoznata o tome kako se Stari i 
Novi zavjet isprepliču i to upra¬ 
vo u najavi i dolasku obečanog 
Mesije. Proučili smo i naučili 
da je Bog po brojnim staroza¬ 
vjetnim prorocima navijestio 


dolazak svog Sina, a o čemu 
su poslije pisali evanđelisti u 
Novom zavjetu. Osim proroka, 
anđela i evanđelista, malo dru¬ 
gačiju božičnu priču ispričali 
su pastiri i tri mudraca. 

Svi su igrokazi bili ispreple¬ 
teni pjesmama koje su djeca 
sama pjevala i svirala. Također 
su sudjelovali u izradi sceno¬ 
grafije. Izuzetno smo ponosni 
i sretni što smo uspjeli cijeli 
ovaj ciklus pripremiti nakon 
samo pet susreta ispunjenih 
pjesmama, pričama, igrama, 
kreativnim radionicama, ple¬ 
som, koreografijama, druže¬ 
njem i razgovorima. Sve je ovo 
ostvareno uz veliku podršku 
roditelja i crkava iz kojih djeca 
potječu. • T Klobučarić/IBA/ 
GC 


Konferencija mladih u Rijeci 

ŠTADAnas 

jedeš? 


Konferencija Fingerprint odr¬ 
žavala se drugu godinu zare- 
dom u baptističkom Pastoral¬ 
nom centru »Riječ i život« od 6. 
do 8. listopada 2017. 

Konferencija pod nazivom 
»STA DAnas jedeš?« okupila 
je dvjestotinjak mladih iz svih 
dijelova Hrvatske, pa i šire. 
Organizirale su je evanđeoske 
crkve u Rijeci, tzv. e-crkve, 
zajedno s organizacijom za 
mlade »RiStream«, a cilj je bio 
predstaviti mladim ljudima kr¬ 
šćanstvo na suvremen način, 
jer se organizatori vode mi¬ 
šlju da kršćanstvo ne mora biti 
dosadno, već puno mladosti i 


života, pa čak i zabavno. Tako 
je RiStream bend predvodio 
slavljenje suvremenom kršćan¬ 
skom glazbom, u bogoslužja su 
bile umetnute igre, mladima 
su bile ponuđene interaktivne 
radionice o slavljenju, tehni¬ 
ci, sportu i medijima, a nakon 
službenog dijela programa bio 
je organiziran afterparty na 
kojem je atmosferu dizao DJ iz 
Amsterdama. 

Temom o hrani htjelo se 
zapravo upozoriti na našu du¬ 
hovnu hranu i njezine izvore, a 
naziv konferencije imao je i ri¬ 
ječki štih s onim tipičnim »Sta 
da?« u nazivu. Govornik je, 

kao i prošle godine, bio propo¬ 
vjednik i autor Stojan Gajicki. 
Njegov način propovijedanja 
zanimljiv je jednako mladima 
kao i starijima, jer svoja raz¬ 
mišljanja prenosi publici na 
zabavan i lako razumljiv na¬ 
čin. Ove je godine govorio o 
problemu »hrane« koju mladi 


danas konzumiraju putem me¬ 
dija, društvenih mreža i slično. 
Pozvao je mlade na preispi¬ 
tivanje izvora svoje duhovne 
hrane te na očuvanje srca. 
Isto je tako rekao da se smisao 
postiže kada srce očuvamo či¬ 
stim i kada ga predamo Bogu, 
ali opet upozorava da ne treba 




stvarati religiozni sustav pra¬ 
vila. Razgovor s njim donosi¬ 
mo na kraju ovog izvješča. 

Uz odličnu organizaciju, go¬ 
sti su naglašavali daje i atmos¬ 
fera bila posebna. Mladi su na 
konferenciju došli s dubljom i 
ozbiljnijom željom i otvoreni 
za promjenu te je u duhovnom 


smislu još jedna dimenzija bila 
prisutna, kako je primijetio Sto¬ 
jan Gajicki. Da taj stav zadrže i 
nadalje, svaki je sudionik dobio 
na poklon Bibliju kao zdrav 
izvor naše duhovne hrane. 

Vijest o konferenciji donio je 
9. listopada i riječki Novi list. • 
T. Crnoja/IB/GC 

Razgovor sa Stojanom Gajickim 

'Autentično zajedništvo 
i autentično služenje 1 


■ Tema konferencije bila je 
„Šta danas jedes? (( Što mladi 
ljudi danas jedu, a što biste im 
preporučili da jedu? 

Ovo je dobro pitanje. Neki 
klasičan odgovor jest internet 
koji je stvarno zarazan i ljudi su 
previše otvoreni prema tome. 
To je zato što sve na internetu i 
svi mediji ciljaju na jednu stvar, 
a ta je da tu mladu generaciju 
pogode sa senzibilnošću. 

Istina je da se čak i crkve 
danas povode za time i sadrža¬ 
ji znaju biti prezentirani u tom 
stilu: mladi razdragani, skaču, 
plešu... Mene to malo podsječa 
na one video-uratke koji se svu¬ 
da mogu vidjeti, gdje god da se 
okreneš glazbeni spotovi koji 
jako utječu na taj osječajni dio 
čovjeka. I ja to razumijem na je¬ 
dan način, ali ja mislim da to nije 
put. Ono što ja vjerujem jest da 
se treba kombinirati to emotiv¬ 
no uzbuđenje s jednim dubljim 
razumijevanjem onoga o čemu 
se radi: da smo krščani. Ne opet 
to izvesti na neki starački, sta¬ 
romodni način gdje ništa lijepo 
nije dozvoljeno. Treba napraviti 
jednu kombinaciju tog uzbud¬ 
ljivog, atraktivnog s prisutnošču 
stvarnog faktora razumijevanja 
o čemu se radi. 

■ Konferencija je imala cilj 
da, između ostalog, predstavi 
mladima kršćanstvo koje nije 
dosadno. Kako ostati atrakti¬ 
van današnjim mladim ljudi¬ 
ma i zadržati korak s vreme¬ 
nom, a s druge strane zadržati 
onu izvornu silu? 

Mislim da je tu važan nagla¬ 
sak na tome da se ne radi o vanj¬ 
skim formama, radi se o onome 
što se događa unutar osobe. Ja u 
potpunosti vjerujem da se može 
biti u korak s trendovima bez 
da se gutaju vrednovanja koje 
trendovi nude zato što trendo¬ 
vi nikad ne ciljaju na vanjštinu, 
več uvijek idu i na promjenu 
unutar čovjeka, navode osobu 



da promijeni svoj stav prema 
nekim stvarima kao na primjer 
u vezi seksa, oblačenja i svega 
ostalog. Onda to na kraju posta¬ 
je promjena tvojih vrednovanja, 
a ne samo promjena forme u 
kojoj ti zadržavaš svoja vred¬ 
novanja. Mislim, mogu ja piti 
kavu iz kante ili iz zlatne šalice, 
ali na kraju je meni bitno da je 
to dobra kava. Mladima se to 
treba neprestano ponavljati: 
„Nije problem, idi u tim svojim 
poderanim trapericama ako ti 
to nešto znači, ali nemoj to ra¬ 
diti da bi izazivao okolo ili da bi 
time dobio potvrdu drugih da si 
zato vrijedan jer si obučen kao 
i svi drugi/ 4 To je ta borba koja 
nije laka niti za objasniti niti za 
živjeti u njoj, ali ja vjerujem da 
je to ono što je potrebno. 

■ Bilo je riječi o tome kako tre¬ 
ba sačuvati srce svoje, ali kako 
to učiniti? 

U jednom psalmu postavlja 
se pitanje kako če mlad čovjek 
sačuvati svoj put i onda slijedi 
odgovor: tako da vjeruje Božjoj 
Riječi i uzme je k srcu. 

Sukladna je s time i defini¬ 
cija koja pojašnjava da je srce 
centar svih naših apetita, ali 
mislim da tu nedostaju pri¬ 
mjeri starije generacije gdje 
mladi vide da ima ljudi koji su 
jako slobodni, ali ne u smislu 
da su to učinili nauštrb Božjih 
vrijednosti več da su slobodni 
kao ljudi, da mogu razgovarati 
o tabu temama, da mogu poka¬ 
zati kako i na koji način žive u 


braku, a da nisu zastarjeli, več 
da im je Isus još uvijek sve. 

Mogu spomenuti temu sek¬ 
sa. O tome se ne priča puno, 
možda ima koji seminar, ali ne 
priča se puno jer je to tabu tema. 
Trebali bi postojati ljudi koji bi 
se usudili govoriti o tome na je¬ 
dan dostojanstven način gdje če 
mladi vidjeti da im ne treba por- 
no film da bi im bilo uzbudljivo, 
nego da mogu imati istu uzbud¬ 
ljivost u odnosu kojeg je Bog 
dao u braku. Onda im srce neče 
otiči k stvarima koje ih prevare 
samo zato što su uzbudljivije 
od ovog zadrtog, staromodnog 
shvačanja takvih stvari. 

■ Rekli ste da našu generaciju 
ne karakterizira buntovnost, 
već nezadovoljstvo. Kakvo je 
to nezadovoljstvo i kako se ra¬ 
zlikuje od buntovnosti? 

Jedne nedjelje moja žena 
razgovarala je s našim sinom i 
govorila mu kako bi bilo dobro 
da je došao čuti moju propo¬ 
vijed te nedjelje. A njegov je 
odgovor bio: „Dobro, jeste što 
promijenili u crkvi zbog te pro¬ 
povijedi? 44 Sad, normalno da je 
pitanje malo provokativno, a, 
s druge strane, ne može se baš 
nešto promijeniti pola sata na¬ 
kon propovijedi, ali ja razumi¬ 
jem što je on htio reči. Ono što 
mladi vide jest da ga mi pilimo 
i mrvimo i govorimo, a stvari se 
kotrljaju u istom smjeru i na isti 
način kao i dosad. I ja vjerujem 
da ova mlada generacija želi 
vidjeti stvarnost, dosta joj je 


stvari koje su teoretski isprav¬ 
ne, ali nema stvarnosti. Ja vje¬ 
rujem da stvarno postoji to ne¬ 
zadovoljstvo u ovoj generaciji 
i to nezadovoljstvo je ispravna 
stvar samo što ga onda treba 
kanalizirati na pravi način. 

Ono što je meni zanimljivo 
jest da se ipak ta mlada genera¬ 
cija povede za tim spotovima, 
reklamama koje zaista nemaju 
prave supstance u sebi, ali ih 
u mašti odvedu tamo gdje mi¬ 
sle da če nači stvarnost. Zbog 
toga na primjer danas postoje 
crkve u koje mladi srljaju naj¬ 
prije zbog emotivnog načina 
slavljenja, ali istovremeno svi 
u takvim crkvama svjesni su da 
to ne može držati dugo i da ta 
osječajna atmosfera nosi jedno 
vrijeme, do jedne točke, ali i to 
nije ono što ispunjava stvarnim 
zadovoljstvom. 

■ U kojem smjeru kanalizirati 
to nezadovoljstvo? 

Ja vjerujem da ga treba kana¬ 
lizirati u par smjerova. Prvi je, 
normalno, uzeti Boga za ozbilj¬ 
no i sve što to znači. Drugi je - ja 
vjerujem da ova mlada genera¬ 
cija treba naučiti što znači služi¬ 
ti i stvarno tome dati pravo mje¬ 
sto. Isus kaže neka največi služi, 
zar ne? Cijelo to nezadovoljstvo 
nema nijednog drugog pravog 
ispunjenja nego kroz služenje 
drugima. Ta stavka nedostaje 
današnjoj generaciji zato što 
je bila indoktrinirana onim: ti 
si važan, tvoje su želje važne, 
ostvari sebe samoga... A kako 
češ se ostvariti? Pavao kaže daje 
ostvarivanje kad drugima služiš. 
I u tome ustvari postoji jedino 
pravo zadovoljstvo, ali ta dimen¬ 
zija nedostaje današnjoj genera¬ 
ciji. Ja vjerujem da postoji jedna 
čežnja za tim, samo što se to u 
kontekstu crkve koja je toliko 
formalna ne može upražnjavati. 
Za mene crkva još uvijek živi u 
jednom sistemu koji nije sposo¬ 
ban da odvede ljude iz jednog u 
drugo, bolje stanje. Vjerujem da 
rješenje leži u dvjema stvarima: 
u autentičnom zajedništvu i u 
autentičnom služenju ljudima 
i među nama krščanima i izvan 
naših krugova, služiti ljudima u 
svijetu. Možda prejednostavno 
zvuči, ali ja ne vidim drugog na¬ 
čina. Napokon, to je Isus radio: 
družio se s ljudima i služio im. 

• Razgovarala: Tabita Crnoja 

Tradicionalna konferencija za mlade u Zagrebu - Ziherica 2017. 


ReJVkcija—Budimo izvršitelji 
Riječi a ne samo slušatelji... 



Prvog vikenda u mjesecu pro¬ 
sincu već se tradicionalno, po 
četvrti put zaredom u Zagre¬ 
bu održala konferencija za 
mlade Ziherica. I ove su se 
godine, od 1. do 3. prosinca 
2017., okupili mladi kršćani 
raznih denominacija iz mno¬ 
gih hrvatskih mjesta, gradova 
i šire; predivan je blagoslov 
bilo vidjeti takvo zajedništvo 
u različitosti. 

Početak konferencije 

Konferencija je ove godine 
započela večernjim progra¬ 
mom u petak u prostorijama 
BC Zagreb. Tim za slavljenje 
predvođen Sarom Mačković 
podigao je na noge i pozvao 
okupljene mlade na slavljenje 
Krista, a Filip Grujić svojom je 
propovijedi sve izazvao na po¬ 
vratak onim korijenima crkve 
koja nije samo klub za oku¬ 
pljanje i druženje, nego Božji 
plan za življenje i pronošenje 
Radosne Vijesti i proboj Bož¬ 
jeg Kraljevstva u tamu našeg 
društva. Na temelju teksta iz 
Jakovljeve poslanice 1,22 - 
koja poziva na djela a ne samo 
na slušanje Riječi - pred¬ 
stavljen je subotnji program 
konferencije pod nazivom 
Re:Akcija. To je ujedno bio i 
naziv teme konferencije. 

Prilikom dolaska i prijave na 
konferenciju svatko je imao pri¬ 



liku odabrati jednu od 6 izjava 
koje počinju riječju „Vjerujem" 
Ponuđene su bile ove izjave: 
„Vjerujem da trebamo služi¬ 
ti djeci i mladima, da trebamo 
služiti starijima, da trebamo 
služiti socijalno ugroženima, 


da trebamo više ljudima govo¬ 
riti o Kristu, da trebamo Krista 
slaviti javno, da trebamo moliti 
za širenje Božjeg Kraljevstva". 
Svaka je od tih izjava bila veza¬ 
na uz konkretan vid služenja u 
sklopu subotnjeg dana. 



Subotnja evangelizacija 
na gradskim ulicama i 
među ljudima u potrebi 

U subotnjem jutarnjem progra¬ 
mu, nakon uvodnog slavljenja i 
zajedničke molitve, okupljeni su 
se podijelili u timove i krenuli iz 


FOTOGRAFIJE: MATEJ PALUH 

crkve. Jedan od timova posjetio 
je dječju bolnicu u Klaićevoj 
gdje su djeci podijelili slatke po¬ 
klone i još važnije svoje vrijeme 
i pažnju. Drugi tim posjetio je 
dom za nezbrinutu djecu na Se¬ 
lskoj cesti te proveo neko vrije¬ 
me sa štićenicima doma. Ekipa 
koja se odlučila javno slaviti Kri¬ 
sta na ulicama Zagreba, na trgu 
i u tramvajima pjevala je pjesme 
slavljenja, nerijetko okupivši 
oko sebe znatiželjne ljude koji 
su došli slušati pjesme o Kristu. 
Oni koji su se odlučili služiti u 
timovima za evangelizaciju na 
trgu i okolnim mjestima pri¬ 
stupali su ljudima, razgovarali 
o Kristu i molili za njih. Mladi 
koji su se odlučili služiti socijal¬ 
no ugroženima u centru grada 
dijelili su sendviče i topli čaj po¬ 
trebitima koje su susreli. Vjer¬ 
nici BC Zagreb u tjednima prije 
same konferencije prikupljali 
su toplu odjeću i obuću kako bi 
se ista podijelila socijalno naj¬ 
ugroženijima upravo te subote 
za vrijeme konferencije. Jedan 
od timova imao je organizirani 
susret sa socijalno ugroženima 
u suradnji sa Crkvom Božjom 
u prostorijama knjižnice Biblij¬ 
skog istituta, gdje smo također 
podijelili toplu odjeću i obuću te 
higijenske potrepštine, školski 
pribor i prehrambene namirni¬ 
ce te pjevali, molili i razgovarali 
s ljudima. Oni koji su se odlučili 
služiti starijima podijelili su se u 
desetak timova koji su putovali 
na različita mjesta u gradu, bilo 
u stanove ili domove za starije i 


nemoćne kako bi posjetili starije 
osobe koje su izrazile želju da ih 
se dođe posjetiti i provesti neko 


vrijeme s njima, pomogne u ku¬ 
povini namirnica ili posluži na 
bilo koji drugi način. Za to vri¬ 


jeme ekipa koja je prepoznala 
molitvu kao svoj poziv neumor¬ 
no je toga dana tri sata molila za 
timove koji su u to vrijeme slu¬ 
žili na ulicama grada i na raznim 
drugim mjestima kako bi Duh 
Sveti djelovao i kako bi ljudima 
kojima služimo mogli komuni¬ 
cirati Radosnu Vijest. 

Popodnevni i večernji 
program: prepričavanje 
iskustava 

Nakon povratka i zajedničkog 
ručka, uz čaj, kavu i kolače u 
opuštenoj atmosferi okuplje¬ 
nima su nekoliko pjesama 
izveli Dario Berlančić, Barbara 

Rinčić, Branka Matić Dereta 
i Nives Majetić. Mnogi su po¬ 
podnevno slobodno vrijeme 
odlučili iskoristiti za kavu i šet¬ 
nju adventno ukrašenim zagre¬ 
bačkim centrom. 

Nakon večere skoro dvjesto 
mladih naguralo se u novoure¬ 
đenu, ali tijesnu dvoranu u Radi- 
čevoj kako bi zajedno slavili Gos¬ 
podina na večernjem programu 
koji je bio osmišljen kao večer 
slavljenja uz svjedočanstva i 
doživljaje dana. Hinko Zlopaša 
podsjetio je mlade da ih, iako se 
često osječaju usamljeno, svjetlo 
Kristova križa obasjava, a tako i 
one koji ih okružuju, braču i se¬ 
stre, te da imaju jedni druge da 
se ohrabruju i potiču. Duh Božji 
osjetio se u slavljenju i zajedniš¬ 
tvu, a na tom večernjem progra¬ 
mu pridružili su nam se i neki od 
Zagrepčana koje smo susreli na 
ulicama grada i pozvali ih. 

Propovijed Tome Magde 

Na nedjeljnom jutarnjem bo¬ 
goslužju pastor Toma Magda 
podsjetio nas je daje Isus oku¬ 


pio oko sebe mlade ljude kad 
je krenuo mijenjati svijet te da 
ako želimo danas biti vođe prvo 
trebamo naučiti što znači slije¬ 
diti Krista i svaki ga dan mora¬ 
mo odlučiti slijediti. 

Nakon bogoslužja i ručka 
mladi su se još dugo ostali dru¬ 
žiti u prostorijama BC Zagreb 
dok nije došao trenutak za po¬ 
vratak u svoja mjesta i gradove. 

Kao organizatori zahval¬ 
ni smo za sve što je Bog uči¬ 
nio tijekom priprema za ovu 
konferenciju i na same dane 
konferencije. Zahvalni smo za 
hrabrost i odvažnost svih mla¬ 
dih koji su odlučili iskoračiti 
iz zone komfora i služiti Kri¬ 
stu na različitim mjestima i u 
različitim okolnostima. Ohra¬ 
breni smo reakcijama mladih i 
iskustvima koje smo prikupili 
toga vikenda. Vjerujemo da su 
ovako u konačnici blagoslov, a 
i naše svjedočanstvo, bili puno 
veči nego da smo tri dana dvje¬ 
sto mladih krščana držali unu¬ 
tar četiri zida Radičeve 30. • F. 
Grujić/GC 



Anketa među prolaznicima 


Niz predavanja za riječke studente 

Potraga 


Serijal interaktivnih predava¬ 
nja za studente pod nazivom 
„Potraga" održavao se u Rijeci 
od 27. do 29. studenog 2017. Se¬ 
rijal je rezultat suradnje zagre¬ 
bačkog STEP-a (Studentskog 
evanđeoskog pokreta) i riječ¬ 
kog RiStreama koji su ugostili 
predavača Michaela Otsa iz 
Velike Britanije. Michael Ots 
je evangelizator koji u sklopu 
MOET organizacije (Michael 
Ots Evangelism Trust) putuje 
Europom kao govornik na stu¬ 
dentskim događanjima kao što 
je bio ovaj u Rijeci. 

Teme predavanja bile su 
potraga za odgovorima na ška¬ 
kljiva pitanja koja mladi danas 
postavljaju i koja se tiču vjere. 
Tako se prvu večer tragalo za 
dokazima o postojanju Boga, 


drugu večer razmatralo se pi¬ 
tanje je li Bog samo psihološ¬ 
ka štaka za slabe, a posljednje 
večeri Ots je govorio o možda 
največem pitanju današnjeg 
krščanstva: zašto Bog dopušta 
patnju? Novina je i to što su se 
predavanja odražavala u kafiču 
u neposrednoj blizini sveučiliš¬ 
nog kampusa, što je osiguralo 
opuštenu i ležernu atmosferu. 
Studenti su nakon predavanja 
mogli anonimno postavljati pi¬ 
tanja na koja je predavač potom 
odmah odgovarao. 

Isto tako, ranije tijekom 
dana na kampusu su volonteri 
provodili jednostavne ankete 
među prolaznicima što je otva¬ 
ralo mogućnost za kvalitetne 
razgovore o pitanjima vjere, 
Boga i kršćanstva. • IBA/GC 

PODRUČJE PRIJAMA - ZAGREB, VELIKA GORICA, KARLOVAC^ 
BJELOVAR, SISAK, PETRINJA, KUTINA I NJIHOVE OKOLICE 
"City Radio" UKV-88,6 i 104,9 MHz (FM) 


pon. 21:00-21:30 
ut. 21:00-21:30 
sri. 21:00-21:30 
čet. 21:00-21:30 
pet. 21:00-21:30 
sub. 08:00-08:15 
sub. 21:00-21:30 
ned. 09:00-09:30 
ned. 21:00-21:15 
ned. 21:00-21:15 
ned. 21:00-21:15 


'Kroz Sveto pismo" 
"Kroz Sveto pismo" 
"Kroz Sveto pismo" 
"Kroz Sveto pismo" 
"Kroz Sveto pismo" 


-dr.J.VernonMcGee 

-dr.J.VernonMcGee 

-dr.J.VernonMcGee 

-dr.J.VernonMcGee 

dr.J.VernonMcGee 


"Riječ za danas" - Douglas i Paul Schroeder 
"Dodir" - dr. Charles F. Stanley 
"Žene pune nade" - projekt "Hannah" 

"Solafide"- Đuro Samacdipl. ing. teolog ili 
"Susret s Isusom"- dr. sc. Josip Mikulić ili 
"Sola gratia" - mr. Damir Pintarić 


kl $&*** 


INTERNET RADIO 

www.twr-hrvatska.org 


H3 


PODRUČJE PRIJAMA - 0KUČANI, NOVA GRADIŠKA, LIPIK, PAKRAC, I NJIHOVE OKOLICE 
Hrvatski radio "Bljesak" UKV -105,5 MHz (FM) 

pon. 18:00-18:30„Kroz Sveto pismo" - dr. J. Vernon McGee 
ut. 18:00-18:30„Kroz Sveto pismo"—dr. J. Vernon McGee 
sri. 18:00-18:30„Kroz Sveto pismo" - dr. J. Vernon McGee 
čet. 18:00-18:30„KrozSvetopismo"-dr.J.Vernon McGee 
pet. 18:00-18:30„Kroz Sveto pismo" - d r. J. Vernon McGee 
pon. 08:30-08:45 i 16:00-16:15„Riječza danas"- Douglasi Paul Schroeder 
ut. 08:30-08:45 i 16:00-16:15„Sola fide"- Đuro Samac dipl. ing. teolog 
sri. 08:30-08:45 i 16:00-16:15„Susrets Isusom"- dr. sc. Josip Mikulić ili 
sri. 08:30-08:45 i 16:00-16:15„Put, istina i život" - Miloš Komanović dipl. teolog 
čet. 08:30-08:45 i 20:30-20:45„Susret s Isusom"- dr. sc. Josip Mikulić 
pet. 08:30-09:00 i 20:30-21:00„Dodir"- dr. Charles F. Stan!ey 
sub. 18:00-18:30 „Žene pune nade"-projekt "Hannah' 

ned. 18:00-18:30 „Žene pune nade"-projekt "Hannah' 

ned. 08:30-08:45 „Dolina blagoslova" -Vlado Pšenko 



TRANS VVORLD RADIO emitira radio program na više od 230 svjetskih jezika i dijalekata (www.twr.org, www.twr360.org) 

Predstavljena vrijedna donacija 

Knjige dr. Branka Lovreca u 
knjižnici Biblijskog instituta 


Svečano predstavljanje memo- 
rijalne zbirke knjiga iz osobne 
knjižnice dr. Branka Lovreca 
koju je obitelj Lovrec darovala 
knjižnici zagrebačkog Biblij¬ 
skog instituta, održano je 8. 
prosinca 2017. u Europskom 
domu u Zagrebu. O 85. godiš¬ 
njici rođenja dr. Lovreca njego¬ 
va osobna zbirka knjiga postala 
je time dostupnom svakom lju¬ 
bitelju krščanske literature. 

Predstavljanju su nazočili 
predsjednik SBC u RH Toma 
Magda, predsjednik Skupštine 
SBC u RH i predsjednik Prote¬ 
stantskog evanđeoskog viječa 
Giorgio Grij, glavni tajnik SBC 
u RH i predsjednik Udruge za 
vjersku slobodu Zeljko Mraz te 
članovi obitelji Lovrec i pred¬ 
stavnici Biblijskog instituta. 

Dr. Branko Lovrec (1932. 
- 2012.) bio je teološki pisac, 
biblijski prevoditelj, a nadasve 
evanđeoski navjestitelj i propo¬ 
vjednik Riječi. Navjestiteljska 
je Riječ bila žarišna srž njegova 
razumijevanja kršćanstva: bio 
je dugogodišnjim urednikom 
Glasa Evanđelja, lista pretežno 
evangelizacijskog usmjerenja, 



Predstavljanje u Europskom domu 


a njegov parafrazirani biblijski 
prijevod Knjiga o Kristu (1982.), 
prvi hrvatski novozavjetni pri¬ 
jevod nastao u protestantskim 
krugovima koji je stekao širu 
recepciju u ukupnoj hrvatskoj 
vjerskoj javnosti, prvenstveno 
je smjerao na evangelizaciju 
najšireg puka živim i govor¬ 
nim suvremenim jezikom. Kr¬ 
šćansku je literaturu najprije 
izdavao u vlastitoj nakladi da 
bi potom, uz podršku i pomoć 
supruge Mirjane, osnovao kr¬ 
šćansku nakladničku kuću Du¬ 


hovna stvarnost, koja je postala 
respektabilnim izdavačem do¬ 
bre kršćanske literature. 

Nakon osamostaljenja Re¬ 
publike Hrvatske dr. Branko 
Lovrec prvim je predsjedni¬ 
kom Saveza baptističkih crkava 
u RH (1991. - 2003.), a potom 
obavlja tu službu kao doživotni 
počasni predsjednik. Godine 
1992. član je osnivačkog odbora 
i potom do kraja 2003. pred¬ 
sjednik Protestantsko evanđe¬ 
oskog vijeća. U dva je mandata 
bio članom Programskoga vije- 



Svečano predstavljanje 

MEMORIJALNE ZBIRKE KNJIGA 


PETAK 08.12.2017. U 18.00 SATI 
Europski dom, Jurišićeva 1/1 


BRANKA LOVRECA 


ča HRT-a u kojemu je predstav¬ 
ljao sve nekatoličke vjerske za¬ 
jednice. Godine 1992. jedan je 
od inicijatora osnivanja Hrvat¬ 
skoga biblijskog društva, gdje 
je od 1995. bio dugogodišnjim 
dopredsjednikom. Također je 
1994. bio osnivačem i potom 
dugogodišnjim predsjednikom 
Glavnoga odbora Udruge za 
vjersku slobodu. U razdoblju 
od 2000. do 2005. obavljao je 
službu dopredsjednika Svjet¬ 
skoga saveza baptista (Baptist 
World Alliance). • GC 

Večer duhovne šansone u Pastoralnom centru u Rijeci 

Don Anton Šuljić 
održao koncert 
duhovnih šansona 


U riječkom Pastoračnom centru 
“Riječ i život” nastupio je 19. stu¬ 
denoga 2017. don Anton Šuljić 
koji je uza sve svoje svećeničke 
i publicističke obveze ujedno i 
glazbenik. Publici je predstavio 
svoj posljednji od tri autorska 
glazbena albuma, pod nazivom 
“Milosne kiše”. Nastupio je uz 
pratnju svojih prijatelja svirača i 
pjevača te publici poklonio sjaj¬ 
nu večer ispunjenu duhovnim 


šansonama. Riječ je uglavnom o 
uglazbljenim biblijskim teksto¬ 
vima ili tekstovima nadahnuti- 
ma biblijskim motivima. 

Želja don Šuljića bila je da 
samo događanje bude u eku¬ 
menskom ozračju te da na taj 
način doprinese obilježavanju 
500. godišnjice reformacije. 
Stoga je u prvom dijelu pro¬ 
grama dr. sc. Lidija Matošević 
imala izlaganje na temu “Što 



don Anton Šuljić 


nam je Martin Luther donio/ 
odnio?” Predstavila je vrijeme 
u kojemu su se ta burna doga¬ 
đaja dogodila kao i put kojim 


je krenuo Luther kako bi ta¬ 
dašnjoj Crkvi donio ozdravlje¬ 
nje. Luther je oživio nadu da 
Crkva može bolje, oslobodio je 

Novi instrumentalni album Andreja Grozdanova 

An Acoustic Christmas 


Deset instrumentalnih božičnih skladbi koji 
nadilaze vrevu adventskog shoppinga 


Tijekom Adventa 2017. objav¬ 
ljeno je nekoliko glazbenih 
božičnih albuma. Jedan je od 
njih i instrumentalni album 
An Acoustic Christmas koji je 
priredio Andrej Grozdanov s 
prijateljima. Album obuhvaća 
deset instrumentalnih izved¬ 
bi poznatih božičnih skladbi 
(The First Noel - Go Teli It On 
The Mountain - O Holy Night - 
God Rest Ye Merry Gentlemen 
- Little Drummer - O Tannen- 
baum - Angels We Have Heard 
On High - O Come, O Come 
Emmanuel - O Come Ali Ye 
Faithfull - Silent Night), a prija¬ 
telji, tj. gosti-solisti bili su Phil 
Keaggy, Vlatko Stefanovski, Zo¬ 
ran Majstorović, Martin Moro 
i John Stowel. Album je izdao 
Bono Records, a potpisuju ga 
Zoran Majstorović i Matej Zec. 

Na album se detaljno osvr¬ 
nuo Toni Matošin (Bitno.net). 
spomenuvši ovaj album, uz 
onaj poznate kantautorice Mie 
Dimšić, kao albume “koji funk¬ 
cioniraju i daleko od vreve ad- 
ventskih sajmova”. O Andreje- 
vu albumu tako je napisano: 


+ ,X x’ 
+ • • + 


Special Time Soundtraek 

. + 



AN ACOUSTIC CHRISTMAS 

Andrej Grozdanov 
+ | ^ & Friends w 



“A drugi album na kojeg 
ćemo ovom prigodom obratiti 
pozornost daleko je ambici¬ 
oznija, pa i ozbiljnija zbirka 
božičnih pjesama. Iza pomalo 
nemaštovitog naziva “An Acou¬ 
stic Christmas” čeka nas deset 
instrumentalnih skladbi koje je 
pomno odabrao naš vrsni gita¬ 
rist Andrej Grozdanov, školo¬ 
van na prestižnom londonskom 
Musicians Instituteu. Baveći se 
suvremenom kršćanskom glaz¬ 
bom, ovaj je riječki umjetnik 
(ali i teolog) zajedno s, kako 
potpis albuma sugerira, neko¬ 
liko prijatelja gitarista odlučio 
najednom mjestu skupiti neke 
od najpoznatijih i najslušanijih 



Crkvu moći, nanovo otkrio Cr¬ 
kvu kako narod Božji, naglasio 
Pismo kao autoritet kojemu sve 
treba biti podložno. No, “od¬ 
nio” nam je i jedinstvo Crkve, 
ideju Crkve kao transhistorij- 
skog zajedništva, svete ljude 
kao uzor nasljedovanja Krista, 
te ispovijed kao put skidanja te¬ 


reta s opterećene ljudske duše. 

Prisutni su imali priliku ku¬ 
piti knjige don Suljića, njegove 
glazbene CD-e, te monografiju 
“500 godina protestantizma” 
koja je netom izašla iz tiska u 
izdanju Teološkog fakulteta 
“Matija Vlačić Ilirik”. • IBA/ 
GC 


božičnih pjesama iz različitih 
svjetskih kultura (za ovaj put 
ne i iz Hrvatske), od Austrije, 
Francuske i Njemačke do Veli¬ 
ke Britanije i Amerike, birajući 
kako tradicionalne, tako i već 
“ostarjele” autorske pjesme, 
sve redom već odavno neizo¬ 
stavne u svim suvremenim bo¬ 
žičnim pjesmaricama. 

Akustične gitare natapaju i 
nijansiraju album pravljen za 
pažljiva i predana slušanja, a 
čije ozračje još sugestivnijim 
čine glasovir, kontrabas, uda¬ 
raljke te violina, krilnica i tru¬ 
ba. S Andrej em svoje su prste 
po gitarskim žicama isprepleli 
Amerikanci Phil Keaggy (na 
tradicionalnoj engleskoj “An¬ 
gels We Have Heard on High”) 
i Josh Stowell (na tradicional¬ 
noj američkoj “Go Teli It on the 
Mountain”), zatim kod nas do¬ 
bro poznat makedonski virtuoz 
Vlatko Stefanovski (na tradici¬ 
onalnoj engleskoj “God Rest Ye 
Merry Gentleman”), Austrija¬ 
nac Martin Moro (na tradici¬ 
onalnoj njemačkoj “OTanne- 
nbaum”) te Zoran Majstorović 
(na glasovitoj “O Come Ali Ye 
Faithfull”, odnosno, izvorno 
latinski, “Adeste Fideles”), koji 
je ujedno i producent albuma. 
Upravo ta radost dijeljenja 
pozornice, točnije, glazbenog 
studija, užitak zajedničkog 
sviranja s kolegama i prijate¬ 
ljima koji prate iste vibracije, 
nadahnuće i ugođaj, ono je što 
ove skladbe čini posebno topli¬ 
ma i zahvalnima za slušanje ne 
samo u vrijeme došašća, već i 
vremenski i prostorno daleko 
od vreve adventskih sajmova. 

Od intimnog ozračja pro¬ 
šaranog perkusijama u “The 
First Noel”, gdje tihi glasovir 
otvara put rafiniranoj svirci 
gitare, a nju pak podebljava 
nježna violina, pa do zaključ¬ 
ne “Silent Night”, u kojoj pod 
metlicama gotovo da možete 
opipati snijeg, ali i osjetiti du¬ 
hovni motiv kako titra ispod 
nota koje danas pozna cijeli 
svijet, album se odvija poput 
intimne predstave za biranu 
publiku, ali i predstave otvo¬ 



rene uistinu svima dobre volje. 
Dašak jazza, kao, primjerice, u 
“Go Teli It on the Mountain” i 
“Little Drummer Boy” ili pak 
filmski ugođaj “O Holy Night” 
izlaze i ulaze kao elementi jed¬ 
no u drugo i pružaju uistinu 
svečan glazbeni doživljaj. Do¬ 
življaj dostojan svoga povoda 
i inspiracije. Kroz Andrejevu 
svirku možete čuti njegove 
pokretačke silnice i dat ću sebi 
toliko slobode da mogu utvrdi¬ 
ti i da se u samom pristupu koji 
rezultira slojevitošću skladbi 
očituje umjetnička poniznost 
iznikla iz samih korijena jed¬ 
nog pobožnog talenta. Pri¬ 
mjerice, “God Rest Ye Merry 
Gentleman”, u kojoj je prste 
među žice progurao i Vlatko 
Stefanovski, razoružava svo¬ 
jim puhačkim dionicama i 
tapkajućim ritmom koji daju 
skladbi nagrađujuću širinu. 

A takve su zapravo sve, 
svih deset činova predstave 
“An Acoustic Christmas”, svi 
u funkciji dočaravanja vjer¬ 
skog i duhovnog naboja svoga 
trenutka. U priličnoj opreci s 
uobičajenim recepturama bo¬ 
žičnih pop albuma, Andrejev 
album doima se kao živa glaz¬ 
ba na nekakvim alternativnim 
adventskim sajmovima. Zato, 
neka vas ne zavara pomalo pa¬ 
tetično jednostavna, pahuljasta 
ambalaža, odnosno, naslovnica; 
u pitanju je ozbiljan, a svirački 
ležeran božični glazbeni do¬ 
mjenak, pri čemu ovo “božič¬ 
ni” uistinu i drži vodu, ne kao 
“čarolija” ili slična marketinški 
oblikovana sklepotina, već kao 
nadahnut osobni kreativni do¬ 
prinos velikoj svetkovini. Žice 
njegovih gitara to više nego 
uvjerljivo potvrđuju i pozivaju 
na nova i nova slušanja.” • GC 

Dražen Glavaš 


0 poslovnoj etici, Crkvi, 
kršćanstvu i novoj 'net 
generaciji 1 mladih ljudi 



U spomen na iznenada pre¬ 
minulog dr. sc. Dražena Glava¬ 
ša (1968. - 2017.) objavljujemo 
razgovor koji je 16. svibnja 2010. 
s njim vodio pastor Giorgio Grij 
a objavljen je na web-stranici 
SBC u RH (http://www.bap- 
tist.hr/novosti/razgovori/316- 
draen-glava-etiko-poslovanje- 
nije-bajka-za-malu-djecu). 
Tema o etičkom poslovanju i 
kršćanskom življenju u novom 
društvenom i kulturološkom 
okruženju danas je jednako ak¬ 
tualna kao i prije sedam godina. 

Razgovaramo s mr. sc. Dra¬ 
ženom Glavašem. Glavaš je 
diplomirao ekonomiju na Sveu¬ 
čilištu u Zagrebu i magistrirao 
komunikologiju u SAD-u. Pre¬ 
daje poslovnu etiku i liderstvo 
na c Veleučilištu Vern’ i vlasnik 
je obrta C ETIK-Edukacija, tre¬ 
ning i komunikacija’ koji poma¬ 
že djelatnicima najčešče malih 
i srednje velikih poduzeča da 
poboljšaju svoju prezentacijsku, 
marketing i prodajnu komuni¬ 
kaciju. ETIK ove godine obilje¬ 
žava petu godinu rada. Dražen 
je u devedesetima bio Glavni taj¬ 
nik STEP-a (Studentskog evan¬ 
đeoskog pokreta), suosnivač je 
STEPress izdavačke kuče i supo- 
kretač rada među poslovnim lju¬ 
dima koji žele integrirati svoju 
vjeru i posao (Partner - Udruga 
poslovnih ljudi; Partner je izda¬ 
vač knjige “Voljeti ponedjeljak 
- uspjeti u poslu a ne prodati 
dušu’) gdje i danas aktivno su¬ 
djeluje. U braku je s Jodi i imaju 
troje djece. 

■ Kako mladi ljudi u Hrvat¬ 
skoj razumiju i reagiraju na 
poslovnu etiku? 

Na prvom satu poslovne 
etike neki studenti misle da je 


ovaj predmet šala ili čak bajka, 
jer su već i oni uvjereni da je 
poslovna etika kod nas nemo¬ 
guća. Pomalo je obeshrabruju- 
će čuti takve izjave od mladih 
ljudi od kojih većina još nije 
ušla u poslovni svijet. Budući 
da velik broj studenata dolazi iz 
obitelji poduzetnika i obrtnika 
vjerojatno je da slušaju proble¬ 
me s kojima se roditelji suoča¬ 
vaju i, naravno, bombardirani 
su medijskim napisima koji su 
uglavnom negativni. Ono što je 
za mene kao predavača veliko 
ohrabrenje, to je poneka izjava 
na kraju semestra o tome da je 
osoba promijenila svoje mišlje¬ 
nje i da uviđa kolika je vrijed¬ 
nost etičnog poslovanja - iako 
smo svjesni da to nije lagano 
u kulturi koja ne cijeni pošten 
rad i gdje prevladava percepci¬ 
ja da SVI varaju i kradu i da SVI 
rade nepošteno. Ja se s tim ne 
slažem. Ne slažem se s takvim 


generalizacijama, jer znam da 
svi liječnici ne primaju mito i 
znam da jako mnogo poduzet¬ 
nika i obrtnika nastoji poslovati 
pošteno i da ima puno više onih 
koji obavljaju svoj rad pošteno 
i profesionalno, samo oni nisu 
medijski zanimljivi i o takvim 
pozitivnim primjerima jako se 
malo piše. Tu bih dodao još jed¬ 
nu vremensku dimenziju koju 
ne možemo zanemariti - mi u 
sustavu školstva nismo do ne¬ 
davno niti imali predmet ‘po¬ 
slovna etika’ gdje bi mladi ljudi 
razgovarali i promišljali ovakve 
teme i slučajeve. Poslovna etika 
u Europi tek u osamdesetima 
postaje znanstvena disciplina 
i počinje se sustavnije prouča¬ 
vati i predavati. Kod nas su ovo 
prve generacije koje slušaju po¬ 
slovnu etiku. A kada tome do¬ 
damo podatak da tek nekolici¬ 
na visokoškolskih ustanova ima 
poslovnu etiku kao obavezan 


predmet, onda je Veleučilište 
Vern za svaku pohvalu. 

■ Već niz godina slušamo o 
tome da se Hrvatska nalazi 
visoko na listi korumpiranih 
država , a posljednjih smo mje¬ 
seci svjedoci mnogih korup- 
cijskih afera. Nije li to razlog 
takve loše percepcije i među 
mladima? 

Između ostaloga. Ono što 
mene zabrinjava podaci su jed¬ 
nog drugog istraživanja o tome 
što najviše cijene hrvatski gra¬ 
đani. Zabrinjava podatak da su 
na prvih pet mjesta bogatstvo, 
uspjeh, moć i društveni polo¬ 
žaj (uz zdravlje), posebice ako 
vidimo koliko se cijeni marljiv 
rad (10,8%) te savjesno i pro¬ 
fesionalno obavljanje posla 
(5,6%) pa čak i samostalnost 
(3,8%). A posebice zabrinjava 
kada vidimo na kojem se mje¬ 
stu nalazi spremnost na pomoć 
drugima (2,2%) i suosjećanje s 
drugima (1.1.%) te, za buduć¬ 
nost ekonomije znanja na pora- 
žavajućem posljednjem mjestu, 
samoobrazovanje (1.0%). 

■ Zanimljivo, pripadnost cr¬ 
kvi (5,8%) nije na cijeni. Koja 
je uloga crkve i kako bi crkve 
mogle doprinijeti poboljšanju 
ove situacije u Hrvatskoj? 

Mislim da je posljednjih ne¬ 
koliko godina povjerenje gra¬ 
đana u Crkvu (ovdje mislim na 
crkvu općenito) u padu. Jedan 
su od razloga tomu skandali 
koji u posljednje vrijeme potre¬ 
saju Katoličku Crkvu u svijetu. 
Međutim, i pri tome je važno 
promatrati medijski kontekst 
iz kojega mi saznajemo sve te 
negativne vijesti. Rijetko čita¬ 
mo pozitivne stvari i informa¬ 
cije o crkvi. Vjerojatno se radi o 
svjetonazorskim različitostima 
većine medija i crkve s jedne 
strane, a s druge strane svjedoci 
smo da negativne vijesti i skan¬ 
dali podižu tiraž. Pri tome ne 
želim relativizirati ili opravdati 
negativnosti ili čak kriminalna 
djela koja su neki predstavnici 
crkve ili crkava (ovdje mislim 
na sve konfesije i denominaci- 
je) počinili i o kojima treba pi¬ 
sati i govoriti. Čini mi se da je 
ovdje potrebno postaviti neko¬ 
liko pitanja pojašnjenja, prvo: 
što je to crkva? Što mi podra¬ 
zumijevamo pod crkvom? Ko- 

liko god ova pitanja djelovala 
banalno, podrazumij evanj e, 
nažalost, često vodi k nerazu¬ 
mijevanju. Osobno mislim da 
bismo svi mi trebali moći odgo¬ 
voriti na ova temeljna pitanja i 
postaviti ih u kontekstu svoje 
mjesne crkve, neovisno kojoj 
crkvi pripadamo (katoličkoj, 
pravoslavnoj ili protestantskoj) 
jer tek tada ćemo moći odgovo¬ 
riti na neka duboka i važna pi¬ 
tanja o pripadnosti i identitetu, 
a ta su pitanja itekako važna u 
postmodernizmu u kojem živi¬ 
mo, posebice mladim ljudima. 

■ Kako biste Vi odgovorili na 
ta pitanja, što je za Vas ‘cr¬ 
kva’? 

Ja vjerojatno nisam najkom¬ 
petentnija osoba za ovakvo pi¬ 
tanje. I sam imam mnogo pita¬ 
nja na koja tražim odgovor. Naš 
govor o crkvi često je govor o 
zgradi koju nazivamo crkvom. 
Prvih tri stotine godina takav 
govor prvih kršćana ne samo da 
ne bi bio prihvatljiv, već bi bio 
nerazumljiv. Ni na jednom se 
mjestu u Novom zavjetu riječ 
‘crkva’ (ekklesia) pa čak i riječ 
“kuća Božja” ne odnosi se na 
zgradu. Čini se daje kršćanstvo 
u svom početku bilo jedina reli¬ 
gija (pokret) koji nije imao sve¬ 
te zgrade, svete osobe (u smislu 
posebne posvećene svećeničke 
klase) ni svetih objekata. 

Pitamo se koliko je forma 
(izgled crkvenih zgrada, osje¬ 
ćaj veličine i moje malenkosti 
pri ulazu u veliku crkvu, glazba 
orgulja ili samo slavljenje, ritu¬ 
ali te forme misa i bogoslužja) 
odredila smisao, karakter i zna¬ 
čenje crkve? Koliko je upravo 
zgrada crkve podijelila život 
na svjetovni i sakralni, koliko 
je zbog forme došlo do dezinte¬ 
gracije naše vjere s našim sva¬ 
kodnevnim životom i poslom, 
koliko se izgubila veza između 
nedjelje i ponedjeljka t.j. ostat¬ 
ka tjedna, koliko je “sveti pro¬ 
stor” istisnuo sveti život u sva- 
kodenvnom prostoru u kojem 
živimo i radimo? 

Kada razmišljam o crkve¬ 
nim zgradama danas, čini mi se 
da one ne ohrabruju intimnost, 
zajedništvo, toplinu - za ra¬ 
zliku od domova i kuća gdje 
su se prvi kršćani sastajali. Ne 
gledamo se u lice, već gleda¬ 
mo jedni druge u potiljak i pri 


tome uglavnom ne sudjeluje¬ 
mo već smo pasivni promatra¬ 
či, gledatelji, što nas također 
određuje i formira u našoj vjeri. 
To su neka moja pitanja i raz¬ 
mišljanja o crkvi, ali kao što 
sam rekao na početku, ja nisam 
najkompetentnija osoba za ovo 
pitanje. 

■ Spomenuli ste odvojenost 
nedjelje i ponedjeljka, “sveto¬ 
ga” i svjetovnoga života. Cesto 
čujemo prigovor da se nedje¬ 
ljom ponašamo na jedan način 
(tih sat vremena u crkvi), a 
ponedjeljkom na drugi. Kako 
pomiriti taj jaz? 

Ja mislim da se mi svi u Hr¬ 
vatskoj trebamo zapitati kako 
živimo svoju vjeru i da li je uop¬ 
će živimo? U Hrvatskoj, prema 


posljednjem popisu stanovniš¬ 
tva, živi oko 91% kršćana. Pa 
tko to onda laže, krade, daje i 
prima mito, vara u jednoj “kr¬ 
šćanskoj” zemlji? To pokazuje 
da mi ne živimo svoju vjeru i 
vrijednosti koje proizlaze iz 
naše vjere u svojem svakodnev¬ 
nom životu i radu. Meni je to 
jako vidljivo kada razgovaram 
sa studentima i kada se dota- 
knemo određenih etičkih pi¬ 
tanja, od običnog prepisivanja 
na ispitima do mita i korupcije, 
od eutanazije i stava prema ži¬ 
votu i smrti ili pitanja o tome 
što je čovjek? To nas dovodi 
do pitanja: što uopće znači biti 
kršćanin? Svi moramo odgovo¬ 
riti na pitanje o tome kako ja 
živim i svjedočim svoju vjeru 
u svakodnevnom životu i radu 


u svom okruženju? Koliko lju¬ 
di oko mene prepoznaju moju 
vjeru, moje vrijednosti, moj 
integritet? Ovako postavljeno 
pitanje nekima može izgleda¬ 
ti opterećujuće i jednostavno 
se ne osjećaju pozvanima da 
budu evangelizatori. Pri tome 
zamišljaju “najgore napadne 
načine” svjedočenja i evangeli¬ 
zacije koji im padaju na pamet 
ili su vidjeli da ih neki kršćani 
rabe. Zato bih volio postaviti 
pitanje svjedočenja svoje vjere 
na drugačiji način: “Koliko je 
Radosna vijest (Evanđelje) za 
mene zaista sretna, posebna 
i nevjerojatna vijest?” Jer svi 
mi želimo podijeliti s drugi¬ 
ma, posebice s onima do kojih 
nam je stalo, nešto što je rado¬ 
sno, sretno, veselo, pozitivno, 
ohrabrujuće, nadahnjujuće. Mi 
imamo upravo takvu vijest. Vi¬ 
jest koja je u ovim vremenima 
punim beznađa puna nade, vi¬ 
jest koja je u ovim vremenima 
- kada se često razmišlja krat¬ 
koročno - vječna, vijest koja je 
u ovoj skupoći besplatna, iako 
je neprocjenjivo vrijedna i sku¬ 
po plaćena, vijest koja je, u ovoj 
poplavi loših vijesti i laži, zaista 
i istinski dobra i istinita. Je li 
Evanđelje nama (još uvijek) ra¬ 
dosna vijest? Nadahnjuje li me 
moj odnos s Isusom? Mislim da 
tu trebamo početi. 

■ Kako danas, u postmoder- 
nom (postratnom, postkomu- 
nističkom...) društvu, najbolje 
komunicirati poruku evanđe¬ 
lja? Kako u Hrvatskoj svojim 
svjedočenjem - evangelizaci¬ 
jom ne biti “napadan” i odbo¬ 
jan te na kakve bi načine crkve 
i vjernici trebali komunicirati 
evanđelje? 

Naišao sam na jedno zani¬ 
mljivo istraživanje provedeno 
na uzorku od 14 000 ljudi, s 
pitanjem: “Što ili tko je odgo¬ 
voran za tvoj dolazak Kristu i 
crkvi? Odgovori su bili sljedeći: 

• posebna potreba: 1-2% 

• ušao sam u crkvu: 2-3% 

• svećenik/pastor: 5-6% 

• posjet: 1-2% 

• vjeronauk/nedjeljna 
škola: 4-5% 

• evangelizacijski doga¬ 
đaj: 0,5-1% 

• prijatelj/rođak: 75-90% 

Zanimljivi su mi ovi podaci 


££ Svi moramo odgovoriti na pitanje 
o tome kako ja živim i svjedočim 
svoju vjeru u svakodnevnom životu 
i radu u svom okruženju? Koliko ljudi 
oko mene prepoznaju moju vjeru, moje 
vrijednosti, moj integritet? 

ako ih promatramo u kontekstu 
crkve o kojoj smo razgovarali i 
kada razmišljam na što odlazi 
dosta vremena, energije i nov¬ 
ca u našim “crkvama”, a koliki 
su “rezultati” mnogih aktivn- 
soti i programa? Tu bih dodao 
još jedno istraživanje tzv. “Net 
Generacije” (često zvana i Gen 
Y ili MTV generacija) koje 
odrastaju pod utjecajem novih 
medija i tehnologija. To su oni 
koji su rođeni između 1985. i 
2005. i koji sada imaju između 
5 i 25 godina. Što je važno zna¬ 
ti o toj generaciji i kako bi “cr¬ 
kve” trebale prilagoditi svoju 
komunikaciju Radosne vijesti 
toj generaciji? Don Tapscot u 
svojoj knjizi “Grown Up Digi¬ 
tal” navodi osam normi tzv. Net 
Generacije koje mi se čine zani¬ 
mljive i korisne: 

1. Žele slobodu u svemu što 
rade, od slobode izbora do slo¬ 
bode izričaja (izražavanja) 

2. Vole personalizirati, uči¬ 
niti osobnim, prilagođavati 

3. Oni su novi kritičari 

4. Traže korporativni inte¬ 
gritet i otvorenost kada odlu¬ 
čuju što kupuju ili gdje če raditi 

5. Net Gen traže zabavu i 
igru u svom poslu, edukaciji i 
društvenom životu 

6. Oni su generacija odnosa i 
suradnje (kooperacije) 

7. Net Gen ima potrebu za 
brzinom - i to ne samo u video 
igricama 

8. Oni su inovatori 

■ Sto možemo naučiti iz ove 
tablice o novoj generaciji? 

Prvo, da mladi ljudi traže 
veču slobodu u izražavanju. 
Ono što ih razlikuje od pret¬ 
hodnih generacija upravo je ta 
mogućnost da se putem inter- 
neta i mobilnih telefona izraze. 
Da taj svoj izričaj personalizi- 
raju, od zvuka mobitela, pre¬ 
ko vlastitih web-stranica do 
blogova i dr. To su generacije 
koje provjeravaju i imaju uvid, 
pristup gotovo svim informaci¬ 
jama, što znači da su veći kriti¬ 
čari, da uspoređuju, da brzo sa¬ 
znaju o onome što je kvalitetno, 
autentično i njima zanimljivo. 
To također znači da traže in¬ 
tegritet i otvorenost ne samo 
kada odlučuju što će kupiti, već 
i gdje će ići, uključujući i crkve. 
Ne moramo posebno tumačiti 
zabavu i igru, ali se možemo 


pitati koliko naše crkve pru¬ 
žaju “zabave i igre” - ili je to 
svetogrdno pitanje? Facebook 
i ostale virtualne društveno- 
socijalne mreže postale su sva¬ 
kodnevni ritual mladih i novi 
način pripadnosti i komunika¬ 
cije. Brzina i prisutnost “crkve” 
u virtualnom prostoru dovolj¬ 
no govori koliko “crkve” prate 
nove trendove! Netko će kri¬ 
tički primijetiti i pitati zašto bi 
“crkve” pratile (prolazne) tren¬ 
dove? Slažem se s tim pitanjem, 
ali postavljam pitanje na koji 
način komunicirati s novom 
generacijom koja je svoju ko¬ 
munikaciju prebacila u drukčiji 
komunikacijski “svijet”? 

■ Sto konkretno ti podaci i 
istraživanje znače za naše za¬ 
jednice i crkve danas? Kako 
bi evangelizacija/svjedočenje 
trebalo i moglo izgledati da¬ 
nas? 

Dr. Rick Richardson u svojoj 
knjizi “Reimagining Evangeli- 
sm” navodi nove načine evan¬ 
gelizacije i mislim da i mi u Hr¬ 
vatskoj možemo nešto naučiti 
iz njegova pristupa. 

1. suradnja vs. aktivizam 

2. zajednica (koja svjedoči) 
vs. (sam) pojedinac 

3. prijateljstvo vs. agenda 
(interes, plan) 

4. priča vs. dogma 

5. Isus izvan kutije vs. kliše- 
jizirani Isus 

6. Radosna vijest o Kraljev¬ 
stvu (na zemlji) vs. Radosna vi¬ 
jest o zagrobnom životu 

7. (duhovno) putovanje vs. 
(duhovni) događaj, odluka 

Prvo, danas je puno veći na¬ 
glasak na suradnji, a ne samo 
na aktivizmu, programima i 
događajima. Danas ljudi prije 
svega žele pripadati prije nego 
povjeruju (‘belonging before 
believing’). Zbog toga je izuzet¬ 
no važno imati zajednice (male 
grupe) koje svjedoče, prije sve¬ 


ga svojim odnosom i ljubavlju 
među sobom, da evangelizacija 
nije ostavljena samo darovitim 
pojedincima. Vidjeli smo ko¬ 
liko je važno prijateljstvo i da 
je najviše ljudi upoznalo Isusa 
preko prijatelja ili rođaka. Ali 
to prijateljstvo mora biti iskre¬ 
no i autentično, a ne samo sred¬ 
stvo do cilja ili moga interesa 
(obraćenje osobe), nakon čega 
više nismo prijatelji. Pitanje 
svima nama: imamo li mi iskre¬ 
ne prijatelje u našim crkvama, 
zajednicama - a izvan njih (?) 
ili se samo družimo s kršćani¬ 
ma? Prošla su vremena kada su 
se nametale dogme - puno bolji 
način komunikacije jesu priče, 
puno bolje propovijedi jesu 
one koje se koriste pričama. 
Današnje vrijeme zahtijeva da 
Isusa oslobodimo klišeja te da 
ga izvadimo iz naših kutija i ša- 
bloniziranih tumačenja, da ga 
prikažemo na novi način kako 
bismo ljude doveli do Isusa i 
dopustili da se On sam predsta¬ 
vi - prije nego ga “zapakiramo” 
u svoje forme i tradicije. 

Mislim da bismo trebali 
preispitati našu eshatologiju, 
jer postoji opasnost da su se u 
određena eshatološka tuma¬ 
čenja uvukla stanovita nebi- 
blijska učenja o posljednjim 
vremenima (utjecaj dispenza- 
cionalizma, tumačenja o ‘Veli¬ 
koj nevolji’ te hoće li crkva biti 
uznesena prije, za ili poslije 
‘Velike nevolje’). Vjerujem da 
su neka od tih učenja danas 
dovela do pasivizacije vjerni¬ 
ka i neangažiranosti u svijetu, 
a u iščekivanju kraja svijeta i 
«odlaska» u nebo. Kao da su 
se kršćani povukli iz mnogih 
područja, od politike, medija i 
umjetnosti, da su pr(o)epustili 
pitanja ekologije i mnoga dru¬ 
ga važna društvena pitanja u 
kojima više ne čujemo angaži¬ 
rani i proročki glas. Kao da smo 
zaboravili da je Isus naviještao 
Radosnu vijest o Kraljevstvu na 


zemlji i da nam je rekao da je 
Kraljevstvo već tu (ali ne još u 
potpunosti) te da mi svojim an¬ 
gažmanom, svojim djelima lju¬ 
bavi živimo i naviještamo Kra¬ 
ljevstvo ovdje i sada. Da smo na 
to i pozvani! Takvo shvaćanje 
isključuje svaku pasivnost i tre¬ 
balo bi nam biti poticaj da svim 
snagama budemo navjestitelji 
Kraljevstva! Mislim da bismo 
se svi mi trebali pitati što vje¬ 
rujemo o kraju svijeta, o novom 
nebu i novoj zemlji? U kakvom 
je odnosu nova zemlja s ovom 
sadašnjom? Kako ja zamišljam 
život poslije smrti ili kako to N. 
T. Wright kaže, «život poslije 
života poslije smrti» ali možda 
još važnije kako zamišljamo 
život prije smrti? 

I na kraju, dr. Richardson go¬ 
vori da bismo u svojoj komuni¬ 
kaciji, danas u postmodernom 
vremenu, trebali više govoriti o 
duhovnom putovanju na kojem 
se svi nalazimo, za razliku od 
govora isključivosti duhovnog 
iskustva. Jer naše obraćenje, 
naš susret s Isusom nije se do¬ 
godio na isti način kod svih nas 
i dok se to kod nekih događa 
trenutno, u većini je slučajeva 
to proces u kojem tragamo i 
saznajemo i rastemo i dolazi¬ 
mo bliže Kristu. Puno je lakše 
razgovarati s drugima o vlasti¬ 
tom duhovnom putovanju, o 
pitanjima koja nam se javljaju 
na tom putu, o radostima, bla¬ 
goslovima ali i izazovima koja i 
sami prolazimo, nego dogmat¬ 
ski i isključivo uvjeravati druge 
u ispravnost našeg tumačenja 
naspram njihovu krivom tuma¬ 
čenju. Vjerujem da bismo svi 
mi trebali, s vremena na vrije¬ 
me, preispitati svoj način svje¬ 
dočenja i dijeljenja svoje vjere 
s drugima, a posebice kada raz¬ 
govaramo s mladim ljudima. 
To naravno podrazumijeva da 
svjedočimo svoju vjeru u sva¬ 
kodnevnom životu i radu te da 
nismo vjernici samo nedjeljom. 

Držim da mi kao vjernici, 
kao oni koji se nazivaju sljed¬ 
benici Isusa iz Nazareta, ima¬ 
mo što reći i dati svojim i novim 
generacijama te da je poruka 
evanđelja zaista Radosna vi¬ 
jest i danas - ali da je izuzetno 
važno kako komunicirati ne¬ 
promjenjivu i vječnu poruku 
ljubavi u današnji promjenjivi 
svijet! • 


£ £ Poruka evanđelja je zaista 
Radosna vijest i danas - 
ali da je izuzetno važno kako 
komunicirati nepromjenjivu i 
vječnu poruku ljubavi u današnji 
promjenjivi svijet! 

Prvi protestantsko izdanje udžbenika o dogmatici na hrvatskom jeziku 

Uvod u dogmatiku 



U izdanju Teološkog fakulteta 
“Matija Vlačić Ilirik” objavljen 
je uoči Dana reformacije udž¬ 
benik Uvod u dogmatiku autori¬ 
ce doc. dr. sc. Lidije Matošević 
kao XVIII svezak u poznatom 
nizu Bibliotheca Flaciana. 

Ovo je prvi takav protestant¬ 
ski udžbenik na hrvatskom je¬ 
ziku, a priredila ga je hrvatska 
autorica koja je već prethod¬ 
no objavila više znanstvenih i 
stručnih radova iz ovoga pod¬ 
ručja. 

Lidija Matošević studirala 
je i diplomirala katoličku teo¬ 
logiju te filozofiju i povijest na 
Sveučilištu u Zagrebu. Godine 
2003. doktorirala je teologiju 
na protestantskom Teološkom 
fakultetu Sveučilišta u Heidel- 
bergu, a za knjigu Lieber kat- 
holisch als neuprotestantisch. 


Karl Barths Rezeption der kat- 
holischen Theologie 1921-1920 
(Neukirchener Verlag 2005.) 
primila je John Templeton 
Award for Theological Promise 
(2007.). Danas radi kao vodi¬ 
teljica Sveučilišnog centra za 
protestantsku teologiju Matija 
Vlačić Ilirik. 

Razumijeva li se teologija 
kao govor o Bogu koji se na- 
dovezuje na ono što o Bogu 
svjedoči zajednica vjernika, a 
pri čemu je zadaća teologije 
sistematizirati, argumentirati 
te kritički prosuđivati govor 
zajednice vjernika - onda za¬ 
daća teologije najjasnije dolazi 
do izražaja u sustavnoj teologiji 
koja uređeno predstavlja sadr¬ 
žaje kršćanske vjere. Unutar 
pak područja sustavne teolo¬ 
gije ovom se problematikom 


specifično bavi dogmatika, čiji 
uvod predstavlja i ovaj udž¬ 
benik. On je dakle zasad samo 
prolegomena dvosveščanom 
pregledu dogmatike koji je u 
pripremi. 

Udžbenik je ponajprije na¬ 
mijenjen studentima Teološ¬ 
kog fakulteta “Matija Vlačić 
Ilirik” - koji je u međuvremenu 
prerastao u Sveučilišni centar 
za protestantsku teologiju - ali 
će knjiga biti od koristi i širem 
krugu studenata teologije kao 
i teološki zainteresiranim čita¬ 
teljima. 

Recenzenti su knjige prof. 
dr. sc. Jure Zečević i dr. sc. Ja- 
dranka Brnčić. Teološko-je- 
zičnu lekturu potpisuje Ruben 
Knežević, a prijelom i grafičku 
pripremu Teofil Dereta. Knjiga 
je obujma 237 stranica, a pro- 


Lidija Matos 


Uvodu 

dogmatiku 


daje se po redovnoj cijeni od 
160,00 kn (za studente i za veće 
količine uobičajeni popust). 
Može se nabaviti na adresi fa¬ 
kulteta Ivana Lučića la, 10 000 
Zagreb (lokacija izvođenja stu¬ 
dija), tel: 014828-915; 014828- 
917; fax: 01 4828-916; e-mail: 
izdavastvo@tfmvi.hr, a može 
se naći i u svim većim knjižara¬ 
ma s teološkom literaturom. • 
TFMVI/GC 


. 


U Zagrebu predstavljeno faksimilno izdanje još jedne uraške knjige 

Articvli oli Deili te prave 
stare vere kerszhanske 


Faksimilno izdanje Articvli oli 
Deili te prave stare vere kersz¬ 
hanske s transliteracijom pred¬ 
stavljeno je 31. listopada 2017. 
godine, na Dan reformacije, u 
predvorju Nacionalne i sveuči¬ 
lišne knjižnice u Zagrebu. 

Na početku svečanosti oku¬ 
pljene je pozdravila glavna 
ravnateljica Nacionalne i sveu¬ 
čilišne knjižnice u Zagrebu dr. 
sc. Tatijana Petrić i dekan Vi¬ 
sokoga evanđeoskog teološkog 
učilišta u Osijeku prof. dr. sc. 
Peter Kuzmič, a knjigu su pred¬ 
stavili prof. dr. sc. Mateo Žagar, 
urednik izdanja, akademkinja 
Anica Nazor, recezentica izda¬ 
nja, akademik Josip Bratulić i 
dr. sc. Stanko Jambrek. 

Knjiga Articvli oli Deili te 
prave stare vere kerszhanske 
(Urach, 1562.) jedno je od naj¬ 



zanimljivijih djela uraške ti¬ 
skare. Riječ je o znamenitoj 
Trubarovoj redakciji Augsbur- 
ške vjeroispovijesti koja je oti¬ 
snuta na glagoljici i prevedena 
na hrvatski jezik, a autor joj je 
Philipp Melanchthon, profesor 
Novoga zavjeta na Sveučilištu u 
Wiirttembergu te bliski Luthe- 
rov prijatelj. 

Knjiga je u obliku osmine 
te obuhvaća 124 lista, odnosno 
248 stranica. Uz transliteraciju 
na dnu stranica, ponuđena je 


poneka razlika koja obilježuje 
usporedno ćiriličko izdanje te 
je tom usporedbom zapravo 
postignuta i visoka strukovna 
vrijednost. Nakladnici izda¬ 
nja su Nacionalna i sveučilišna 
knjižnica u Zagrebu i Visoko 
evanđeosko teološko učilište u 
Osijeku. 

Transliteraciju knjige odra¬ 
dio je tim znanstvenika s Filo¬ 
zofskoga fakulteta Sveučilišta 
u Zagrebu, u čijem su sastavu 
urednik prof. dr. sc. Mateo 
Žagar, Blanka Ceković, Ivana 
Eterović i Tanja Kuštović, uz 
recenziju akademika Stjepana 
Damjanovića i akademkinje 
Anice Nazor. 

Izvorna knjiga na osnovu 
koje je izrađen pretisak čuva se 
u Zbirci rukopisa i starih knjiga 
Nacionalne i sveučilišne knjiž¬ 



nice u Zagrebu. U sklopu por¬ 
tala Digitalne zbirke NSK dos¬ 
tupna je digitalizirana inačica 
djela Ardkuli ili Deliprave stare 
krsdanske vere. 

Nakladnički projekt objav¬ 
ljivanja faksimilnoga izdanja 
glagoljskih Artikula dio je pro¬ 
jekta Hrvatska glagoljica koji 
provodi Nacionalna i sveuči¬ 
lišna knjižnica u Zagrebu sa 
suradnim ustanovama poput 
Hrvatske akademije znanosti 
i umjetnosti, Staroslavenskoga 
instituta i dr., kojima je svrha 
na jedno mjesto okupiti djela 
hrvatske glagoljske baštine u 
tiskanome i elektroničkome 
obliku. • www.nsk.hr/GC 

Uoči 31. listopada objavljen prijevod knjige Katarine Kunter 


500 godina protestantizma: 
Putovanje od početaka do naših dana 


O petstotoj godišnjici refor- 
macije iz tiska je izašla knjiga 
kakve do sad nije bilo na našim 
prostorima. Teološki fakultet 
“Matija Vlačić Ilirik” izdao je 
iznimno zanimljivu knjigu, 
najavljenu još početkom ljeta 
u prošlom broju Glasa Crkve, 
pod naslovom 500 godina pro¬ 
testantizma: Putovanje od poče¬ 
taka do naših dana. 

Petstota obljetnica reforma- 
cije, koja se ove godine obilježa¬ 
va širom svijeta, a osobito u ze¬ 
mljama gdje je protestantizam 
danas istaknuta ili dominantna 
konfesija, iznjedrila je obilje 
vrhunskih publikacija o ovom 
ključnom povijesnom procesu 
i njegovim ishodima u različi¬ 



tim geografskim i društveno 
političkim sredinama. Jedna 
je od najpopularnijih takvih 
knjiga ovaj vodič kroz povijest 
protestantizma, koji nas poziva 


na putovanje od njegovih po¬ 
četaka u reformaciji pa sve do 
naših dana. Na 240 stranica, u 
velikom formatu 220x290, bo¬ 
gato ilustriranih fotografijama i 
zemljopisnim kartama ona pri¬ 
kazuje protestantizam u njego¬ 
vim brojnim varijantama, kako 
teološkim, tako i geografskim, 
nudeči čitatelju uvid u bogatu 
tradiciju reformacijskih crkava 
i crkava sljednica reformacije. 

Autorici je pritom uspjelo 
lako razumljivim jezikom i sti¬ 
lom prenijeti složene teološke 
koncepte i približiti čitatelju 
povijesne okolnosti u kojima je 
reformacija rezultirala čitavim 
spektrom vjerskih usmjerenja. 
Vodeče ličnosti reformacije i ka¬ 


snijeg protestantizma živopisno 
se nude čitatelju slikom i riječju, 
a tijek povijesnih procesa pojaš¬ 
njenje i tabelarnim kronološkim 
prikazom. Preporuke za dodat¬ 
nu literaturu u ovom su izdanju 
osvježene najnovijim naslovima. 

Autorica Katharina Kunter 
docentica je teologije i novo¬ 
vjekovne povijesti na Sveuči¬ 
lištu u Karlsruheu te autorica 
brojnih znanstvenih članaka i 
nekoliko knjiga iz tematike cr¬ 
kvene povijesti 20. stolječa. 

Knjigu se može nabaviti po 
cijeni od 230 kn, a narudžbe 
se mogu izvršiti pozivom na 01 
4828-915 ili slanjem e-maila na 
izdavastvo@tfmvi.hr • TFM- 
VI/GC 


. 


Obogaćen hrvatski psaltir 

'Psalmi' Antuna Vranića 


iiiiiiiiiiiiiiiiiiiiiiiiiiiiiiiiiiiiiiiiiiiiiiiii 

Uzvanicima podijeljene četiri knjižice 

Raznorodna djelca o 
protestantizmu 


Centar biblijskih istraživanja 
(CBI je odjel zagrebačkog Bi¬ 
blijskog instituta koji je osnovalo 
Viječe Kristovih crkava) u okvi¬ 
ru svoje izdavačke djelatnosti 
započeo je u izdavački niz pod 
nazivom Biblica Croatica, koji se 
usredotočuje na izdavanje sta¬ 
rijih biblijskih izdanja i promi¬ 
canjem istraživanja iz povijesti 
hrvatske biblijske baštine. 

Prva je biblioteka u tom nizu 
projekt pod nazivom Hrvatski 
psaltir, zbirka hrvatskih prijevo¬ 
da starozavjetne knjige Psalama, 
od najranije pronađenih (16. st.) 
do naših dana. Neki od tih pri¬ 
jevoda nikada nisu tiskani. Riječ 
je o prijevodima na sva hrvatska 
narječja i dijalekte. Ovime CBI 
želi obogatiti i sačuvati hrvatsku 
jezičnu baštinu te doprinijeti hr¬ 
vatskoj kulturnoj baštini i hrvat¬ 
skom biblijskom prevodilaštvu. 

Prvi svezak iz biblioteke Hr¬ 
vatski psaltir, i to prvotisak prije¬ 
voda psalama Antuna Vraniča iz 
1816. godine predstavljen je 22. 
studenog 2017. u prostoru CBI, 
odnosno u čitaonici Biblijskog 


PSALMI 


Prijevod 

Antun Vranić 

1816. 




instituta, na prvom katu Gajeve 
9a u Zagrebu. Riječ je o kajkav¬ 
skom prijevodu koji je sve do sad 
bio poznat samo u rukopisnom 
obliku kao dio tzv. Vrhovčeve Bi¬ 
blije. Rukopis se nalazi u Metro¬ 
politanskoj knjižnici Zagrebačke 
nadbiskupije. Glavni urednik 
prvotiska bio je dr. sc. Danijel 
Berkovič, a uz Biblijski institut 
suizdavač je i Hrvatsko biblijsko 
društvo. • CBI/GC 


Uzvanicima na svečanoj aka¬ 
demiji povodom 500. obljet¬ 
nice reformacije, održanoj 31. 
listopada 2017. u zagrebačkom 
Hrvatskom narodnom kazali¬ 
štu, poklonjen je paketič s če¬ 
tiri knjižice i Novim zavjetom 
(Suvremeni hrvatski prijevod u 
izdanju Kristove crkve), u pri¬ 
godnoj papirnatoj vreći¬ 
ci s logom REF 500: Pri¬ 
godno izdanje Poslanice 
Rimljanima (Suvreme¬ 
ni hrvatski prijevod) u 
grafički efektno ure¬ 
đenom kartonskom 
ovitku; Programska 
knjižica sa svečane 
akademije 500 go¬ 
dina reformacije. (U 
knjižici su otisnu- * 
ti govori biskupa 
Branka Berića i pa¬ 
stora Giorgia Grija, te 
tekstovi ‘Reformacija 
u hrvatskim zenlja- 
ma’ Stanka Jambreka 


i ‘Kronologija hrvatskog prote¬ 
stantizma od 16. do 21. Stoljeća’ 
Rubena Kneževića); Nedovrše¬ 
na reformacija - Sto ujedinjuje 
i razdvaja katolike i protestan¬ 
te nakon 500 godina, prijevod 
knjižice G. Allisona i C. Castal- 
da te Reformacija nekad i danas 
Stanka Jambreka. • GC 


fceoo, REFOR 
■»foh MACIJA 

Sto ujedli 

Katojike i protest, nekad i dajjia^^ 

Osvrt o Stjepanu Orčiću 

Povodom Dana reformacije subotička Hrvatska 
riječ piše o Stjepanu Orčiću (1930. - 2000.) 


U informativno-političkom tjedniku Hrvatska riječ od 3. studenoga 2017. (broj 759), koji izlazi u Subotici i prodaje se na svim 
kioscima (web-izdanje dostupno na www.hrvatskarijec.rs), novinar Marko Tucakov objavio je, povodom Dana reformacije 31. 
listopada, sjećanje na bunjevačkog Hrvata Stjepana Orčića, poznatog jugoslavenskog propovjednika, teologa i kršćanskog pisca, 
negdašnjeg ravnatelja Baptističke teološke škole u Novom Sadu. Članak, uz dopuštenje autora, prenosimo u cijelosti jer, uz osvrt 
na aktualnu vjersku situaciju u susjednoj zemlji, sumira i vrijedna saznanja o počecima bunjevačkih baptista u Vojvodini. 


Sjećanje na Stjepana Orčića povodom Dana reformacije, 31. listopada 


iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiii 


HRVATSKA 




'Naš Štipan' i njegovo naslijeđe 



RIJEČ 


Svijet crkvenih zajednica, koje 
u najširem smislu dijele na¬ 
slijeđe reformacije, iznimno 
je živ, živopisan i dinamičan. 
Naši prostori su bili zahvaćeni 
dijelovima valova Lutherove 
i Zwinglijeve reformacije, a 
zajednice koje slijede princi¬ 
pe ovog pokreta danas se, za¬ 
konski, svrstavaju sa Srpskom 
Pravoslavnom i Katoličkom u 
»tradicionalne crkve«, te s dvi¬ 
je povijesne vjerske zajednice, 
muslimanskom i Židovskom, 
uživaju društveno priznanje 
i pravo na podršku od strane 
nositelja civilne vlasti. S druge 
strane, iako povijesno mlađe, i 
crkvene zajednice protestant- 
sko-evanđeoskog naslijeđa 
imaju korijene u protestant¬ 
skoj reformaciji započetoj u 
16. stoljeću, iako baštine izni¬ 
mno širok raspon teoloških 
principa i vidova organizacije. 
U današnjoj Srbiji, u vrtlozima 
recentnih društvenih zbivanja, 
teško primjetne, te oduvijek 
relativno malobrojne, one se 
prepoznaju po svojoj multiet- 
ničnosti, ali i snažnom svjedo¬ 
čenju i misijskom djelovanju. 
No, tom istom društvu, optere¬ 
ćenom isključivošću, ljekovito 
bi bilo pogledati kako male 
zajednice, ti »kršćani na dru¬ 
gačiji način«, kako ih je nazvao 
ekumenski teolog dr. Juraj Ko- 
larić, doprinose svijetu u kome 
djeluju. 

Među protestantsko-evan- 
đeoskim kršćanima najstariji 
su baptisti, danas organizirani 
u Savez baptističkih crkava u 



Srbiji. Jedan od prvih tragova 
baptističkog naučavanja i vje¬ 
rovanja u Novom Sadu potječe 
iz 1875. godine. Tada belgijski 
plemić Adolf Hempt piše o kr¬ 
štenju na Dunavu skupine ljudi 
koja je uključivala i njega. Iako 
se Hempt kasnije preselio u 
Sarajevo, njegov sin dr. Adolf 
Hempt mlađi vraća se u svoj 
rodni grad i svoj radni vijek 
provodi u Pasteurovom zavodu, 
gdje se i danas nalazi njegova 
bista, kao inovatora na područ¬ 
ju cijepljenja protiv bjesnoće. 

I bunjevački Hrvati dali su 
(i još daju) svoj doprinos dje¬ 
lovanju baptista kod nas. A taj 
doprinos nije mali, jer je naša 
zajednica iznjedrila jednog 
od najznačajnijih baptističkih 
propovjednika nekadašnje i ove 
sadašnje države. Stjepan Orčić 
(23. svibnja 1930. - 4. listopa¬ 
da 2000.) ostavio je višestruk i 
trajan doprinos srpskoj i hrvat¬ 
skoj baptističkoj pisanoj baštini 


i sveukupnom nakladništvu, te 
teološkoj kulturi uopće. 

Bračni par Sime i Jaga Orčić, 
nakon Pačira, seli se početkom 
1930-ih godina u Mirgeš (Lju- 
tovo). Kroz nekoliko susreta, s 
neočekivanim suradnicima, Bi¬ 
blija postaje dio ove obitelji sa 
sedmero djece. Preko dana se 
radi, a uvečer obitelj sjeda oko 
stola na kojem je Biblija, i čita 
je. Na čelu stola su baćo i nana. 
Obitelji se priključuje i neko¬ 
liko susjeda. Jednom je jedan 
od njih rekao baći: »Bog vas je 
blagoslovio sa sedam sinova. 
Zar ne bi bilo pošteno da jed¬ 
noga posvetite Bogu da studira 
teologiju?« To je bio najmla¬ 
đi sin, Stjepan, koji je krenuo 
prvo u gimnaziju, a 1953. godi¬ 
ne upisuje Filozofski fakultet u 
Beogradu. Godinu dana kasni¬ 
je prelazi u Zagreb. Diplomu 
profesora filozofije dobio je 
1959. godine, kada je u Zagrebu 
počela s radom novoosnovana 
Baptistička teološka škola. Stje¬ 
pan paralelno studira i na Filo¬ 
zofskom fakultetu, i u Teološ¬ 
koj školi, gdje i predaje. Veoma 
je aktivan i u crkvi, no također 
pokazuje interes za šire djelo¬ 
vanje. U međuvremenu, 1957. 
godine se Baptistička teološka 
škola seli u Novi Sad, a 1960. 
godine je postao propovjedni¬ 
kom u crkvi u Novom Sadu. Te 
godine se ženi Steficom (rođ. 
Sirac) iz Pakraca koja mu ostaje 
doživotna pomoćnica u obitelji, 
ali i u svim njegovim službama. 
Imaju dvoje djece, Lidiju (uda¬ 
nu Imerovski) i Zeljka. 


U Novom Sadu je utro misij- 
ski put svoje zajednice i na nje¬ 
mu ostao do smrti. Pokrenuo 
je ili nastavio izdavati nekoliko 
kršćanskih časopisa, da bi, ko¬ 
načno, ustanovio i nakladničku 
kuću Dobra vest, kojom ravna 
20 godina, u vrijeme kada nije 
bilo jednostavno tiskati vjersku 
literaturu. Kako svjedoče nje¬ 
govi brojni prijatelji i još broj¬ 
niji poznanici, podjednako dje¬ 
luje među laicima, teolozima i 
studentima teologije. Ostavlja 
svojoj zajednici zgradu crkve¬ 
ne dvorane, kao i Teološke ško¬ 
le u današnjoj Ulici Kola srp¬ 
skih sestara i na Bulevaru Cara 
Lazara. Obje građevine su, na 
ponos svih Novosađana, izgra¬ 
đene točno prije 50 godina, a 
danas ih koriste mnogi prote¬ 
stanti u ovom gradu. Bio je rav¬ 
natelj teološke škole od 1973., 
tajnik (1963.-67.) i predsjednik 
(1989.-90.) Saveza baptističkih 
crkava Jugoslavije. 

Sasvim otvoreno je surađi¬ 
vao s katolicima. Veliki hrvatski 
franjevac p. Tadej Vojnović, koji 
je od 1984. do svoje smrti 2008. 
živio i djelovao u Novom Sadu, 
a koji je bio predavač hebrej¬ 
skog jezika i biblijskih pred¬ 
meta na Baptističkoj teološkoj 
školi, sa zahvalnošću svjedoči 
kako je došlo do ostvarenja nje¬ 
govog velikog projekta, izdava¬ 
nja Velike biblijske konkordan- 
cije, uporednog priručnika za 
čitanje Biblije koji naznačava 
gdje se svi pojedinačni pojmovi 
nalaze u cijeloj Bibliji, jedin¬ 
stvenog nakladničkog pothvata 

na hrvatskom jeziku. Objavlje¬ 
na je u dva toma 1991. godine, 
u sunakladi zagrebačke Kr¬ 
šćanske sadašnjosti i novosad¬ 
ske Dobre vesti. »Bez Štipana, 
njegovog bodrenja, moralne i 
materijalne pomoći, ne bi bilo 
ni Velike biblijske konkordan- 
cije«, svjedočio je p. Tadej u 
spomen-zborniku posvećenom 
Orčiću, izdanom 2002. godine. 
»Orčićeva ekumenska otvore¬ 
nost i eruditizam dovodila ga 
je na mnoge tribine, razgovore, 
druženja, propovijedanja, sve 
u službi Jedinome«, svjedoči 
prof. dr. Svenka Savić, umirov¬ 
ljena profesorica Filozofskog 
fakulteta u Novom Sadu. Bio je 
strastveni ljubitelj i poštivatelj 
pisanja i pisane riječi. Objavio 
je 22 knjige, te stotine članaka, 
na hrvatskom i na srpskom je¬ 
ziku. Upečatljivo je najčešće 
koristio pri navođenju biblij¬ 
skih citata hrvatski prijevod 
Biblije, tzv. Zagrebačku Bibliju 
(Stvarnost, 1968). 

A Mirgeš? U šali pitaše Stje¬ 
pana Orčića: »Sto ćete sa silnim 
vremenom kada odete u miro¬ 
vinu?« Uz smijeh je odgovorio: 
»Vidjet ćemo!«. Još od 1990. 
godine posjećivao je malenu 
zajednicu u svom rodnom mje¬ 
stu, koja je brojala svega 18 čla¬ 
nova i bila pred odumiranjem. 
Bez obzira na to, kroz stalne 
posjete ohrabrio ju je i pogurao 
je izgradnju molitvenog doma. 
Godine 1999, prilikom proslave 
šezdesetogodišnjice postojanja 
zajednice u Mirgešu, u još ne¬ 
završenom molitvenom domu, 
čule su se čak i orgulje. 

»Uza sve to bio je minucio¬ 
zan analitičar i kritičar jugo¬ 
slavenske baptističke i uopće 


Vrijeme s 

Biblijom 


ČITANJE BIBLIJE S DOBITKOM 



protestantske crkvene scene, 
ostavivši nekoliko historiograf¬ 
ski vrijednih pisanih doprinosa 
iz ovoga područja«, kaže prote¬ 
stantski teolog Ruben Knežević 
iz Rijeke, koji je sastavio njego¬ 
vu bibliografiju. On navodi da 
se ispod nekih svojih radova 
nije potpisivao. Ispod onih 
gdje je ostavio svoje ime, ono je 
uvijek svjedočilo i njegov iden¬ 
titet: »Stj. Orčić«, »Stjepan Or- 
čić«, a rjeđe »Stipe Orčić«, »S. 
Orčić«. Živa riječ, koja je u mi¬ 
ljeu protestantskog propovjed- 
ništva oduvijek najviše cijenila, 
odavala je izuzetno iskusnog i 
vrsnog teologa, te razumljivog 
propovjednika. 

Gđa Stefica Orčić, u osvrtu 
na Stjepanov život, podvlači 
njegove vrline: »Ne želim da 
se zaboravi da je Štipan bio 
ranoranilac, jer ga je Gospo¬ 
din obnavljao svakog jutra, pa 
smo i mi ukućani bili dodir¬ 
nuti time što je on dobijao; da 
se za neke ljude i poduhvate 
zauzimao ustrajno; da je volio 
knjige i znao koristiti njihovu 
mudrost; da je bio praktičan 
- iako je studirao filozofiju, 
nije mnogo filozofirao; da je u 
stvaralačkom zanosu pripre¬ 
mao propovijedi; da je uvijek 
žurio kući, često s cvijećem u 
rukama; daje volio našu djecu 
i unučad i da im je pričinjavao 
radosti; da smo mnoge terete 
nosili zajedno kroz razgovor, 
rad i molitvu, što mi sada jako 
nedostaje«. Te vrline su toli¬ 
ko općeljudske da nije teško 
zadiviti se i poželjeti da naša 
zajednica nastavi davati ova¬ 
kve izvanredne, jednostavne a 
velike u djelima, svoje prono- 
sitelje i promicatelje. 


Vrijeme s Biblijom 

Godišnji susret u Crikvenici 

Susret "Vrijeme s Biblijom" 
održava se od 18.4. do 22. 

4.2018. u "Life Centru" 
Crikvenica, Šetalište 
Vladimira Nazora 55. 

Predavačica: s. Karin Rudies. 
Cijena: 500 kn po osobi 
(kotizacija) 

Prijave slati na: 

vbsLrikvenica@riJ-com.hr, 
mob. 098 915 75 62 


Ljubica Pešut 

15 . 1 . 1948 - 15 . 10 . 2017 . 

Velik broj mještana Plaškog te 
vjernika iz Hrvatske, Austrije, 
Njemačke i Srbije okupio se 
ispratiti dragu našu sestru Lju¬ 
bicu koja nas je iznenada napu¬ 
stila u 69. godini života. Rođena 
je u Blatima kod Plaškog, kao 
drugo dijete Milana i Mare Ogri- 
zović, u obitelji koja je dobro 
poznavala Riječ Božju. Godine 
1950. ekonomske su neprilike 
ličkih krajeva odvele obitelj u 
Šid, u Vojvodinu, gdje je Ljubica 
završila osnovno i srednje obra¬ 
zovanje. Ondje je odlučila slije¬ 
diti Isusa Krista i predala je svoj 
život u Božje vodstvo. Na teme¬ 
lju svoje vjere krštena je u lipnju 
1963. u Gložanu u Vojvodini. 
Godine 1966. vratila se u Plaški i 
udala za Milana Pešuta. Imali su 
u braku četiri kćeri: Nadu, Veru, 
Milicu i Milanu. Sa suprugom 
Milanom provela je u braku 51 
godinu. Nedugo nakon njezine 
udaje i roditelji su se vratili u 
Plaški te su poslije službe Steve 
i Jovanke Vuletić preuzeli vod¬ 
stvo i služenje tamošnjoj crkvi. 
Dom obitelji Ogrizović, koji se 
nalazio uza crkvu, bio je stjeci¬ 
štem vjernika sa svih strana, a 
krajem 1980-ih, nakon smrti ro¬ 
ditelja, dom Ljubice i Milana na¬ 
stavio je biti mjesto kršćanskog 
gostoprimstva, služenja Bogu 
i vjerničkog susretanja. Svoj je 
radni vijek sestra Ljubica prove¬ 
la u dječjim vrtićima u Plaškom i 
Sidu, radeći poslove niže od svo¬ 
je stručne spreme, jer se javno 
izjašnjavala kao kršćanka. 

Ratne devedesete donijele su 
crkvi puno nevolje, no Ljubica 
je i tada neumorno susjedima 
svjedočila o Kristu. Ona i suprug 
sa svojim su traktorom obilazili 
brojne kuće u Plaščanskoj do¬ 
lini, pomažući i propovijeda¬ 
jući. Nakon vojno-redarstvene 
akcije Oluja, obitelj Pešut naš¬ 
la se u Sidu, gdje su se odmah 
pripojili crkvi koja je Ljubicu 
poznavala. Opet je njihov dom 
(koji se većini vjernika nalazio 
na pola puta do crkve) postao 
mjestom prijateljstva, slavljenja 
Krista i svjedočenja o Bogu. Pa 
i sam sam u to vrijeme dobio u 
njihovu domu prva saznanja o 
Kristu i stekao puno ohrabrenja 
na putu vjere. 



Nakon jedanaest godina Mi- 
lan i Ljubica opet su se u jesen 
2006. vratili u svoj dom u Plaš¬ 
kom te preuzeli brigu o maloj 
skupini vjernika koja se ondje 
okupljala. U jesen 2008. otvorili 
su opet vrata za mene kada sam 
stigao u Plaški preuzeti službu 
pastora crkve. Ljubica je od tada 
pa do smrti na različite načine 
potpomagala moj rad u crkvi. 
Iako je bolest narušila njezino 
zdravlje, nikada nije umanjila 
svoju aktivnost za djelo Gos¬ 
podnje. Iznenada joj je počet¬ 
kom listopada pozlilo i završila 
je u ogulinskoj bolnici u komi. 

Dan za danom molili smo 
za ozdravljenje, priželjkiva¬ 
li smo čudo, jer nam je svima 
jako mnogo značila. No Bog je 
htio da svoju sluškinju pozove 
u nebeski dom, u nedjeljno ju¬ 
tro 15. listopada. Baš u vrijeme 
kada je započinjala još jedna 
crkvena služba u Plaškom, naša 
je Ljubica otišla u vječnost, kod 
svoga Spasitelja. 

Pogreb je ispred kuće žalosti 
i na groblju u Plaškom vodio pa¬ 
stor Dražen Ogrizović, govoreći 
o životu koji ima cilj i vrijed¬ 
nost u Bogu, na temelju Knjige 
propovjednika i 16. psalma. Od 
naše drage sestre oprostili su se 
suprug Milan, kćeri Nada, Vera, 
Milica i Milana, sestra Sofija, 
Brat Danijel, unuke Vanessa, 
Melissa, Tea, susjedi, sugrađa¬ 
ni, vjernici i znanci. Okupio se 
narod sa svih strana na pogrebu, 
izražavali su sućut, no vjerujem 
da se utjeha njezinoj obitelji i 
svima koji su ovu hrabru služ¬ 
benicu Božju poznavali, nalazi 
u činjenici da je znala za što je 
živjela te, kada je otišla, znala je 
da je kod svoga Spasitelja i svih 
onih koji su već ondje okupljeni. 
• D. Ogrizović/GC 

RUEC 


Vilma Sermek, 
rod. Kočiš 

28.8.1948.-S. 9.2017. 

Rođena je u Strelcu-Držimurcu 
gdje je od rane mladosti pohađa¬ 
la baptističku crkvu i dobila prve 
temelje o vjeri, upoznala istine 
evanđelja i prihvatila Isusa Krista 
za svoga osobnog Spasitelja. Go¬ 
dine 1966. krštena je u BC Mač- 
kovec kao sedamnaestogodišnja- 
kinja, a samo godina dana poslije 
udaje se za Slavka Sermeka i sele 
se u Čakovec gdje postaju članovi 
BC ‘Betanija’ od samih početaka 
nastanka te zajednice. 

Teta Vilmica, kako smo je od 
milja zvali, bila je vjerna žena, 
vrijedna, skromna, iskrena. Bila 
je i žena crkve. Redovita na bo¬ 
goslužjima, dok je bolest nije u 
tome spriječila. Ni najneznatnija 
služba čiščenja nije joj bila teška, 
jer ju je obavljala za Gospodina. 
Nikad nije rekla neču, ne mogu ili 
ne znam, nego bi se jednostavno 
uhvatila posla i napravila ga. Vo¬ 
ljela je pomagati drugima, a go¬ 
stoljubivost je posebno revno nje¬ 
govala. Službu kod krštenja radila 
je s posebnom pažnjom, ljubavlju 
i skromnošću tako da mnogi i da¬ 
nas kažu: “Teta Vilmica to je radi¬ 
la najbolje, samozatajno, nježno.” 

Kao kršćanka imala je i bolne 
i teške trenutke u životu kao što 
je bio gubitak petogodišnjeg sina, 
ali se uz vjeru i nadu podigla te 



služila i dalje. Ništa joj nije izbri¬ 
salo osmijeh s lica ni oduzelo ra¬ 
dost spasenja. 

Radeći u čakovečkom MTČ- 
u živjela je i svjedočila Krista. 
Svojim je suradnicama govorila 
neka traže istinu, čitaju Bibliju i 
vjeruju u Isusa Krista. Jedna nje¬ 
zina suradnica uzvjerovala je na 
temelju Vilmicina svjedočanstva 
i danas je naša sestra u Kristu. 

Uvijek se radovala posjetima, 
a kako je bolest napredovala mo¬ 
gla je posjetitelju samo stisnuti 
ruku ili se osmjehnuti u znak za¬ 
hvalnosti. 

Njezin joj je suprug bio velik 
oslonac i njegovatelj, medicin¬ 
ski brat, sve do same Vilmicine 
smrti. Mogao je teret prebaciti na 
medicinske službe, ali je rekao: 
“Tko zna kako će se za nju tamo 
brinuti? Ona je moja.” Iz primje¬ 
ra njihova života možemo samo 
zajedno s apostolom Pavlom reći: 
“A sada ostaje samo vjera, nada i 
ljubav, a najveća među njima je 
ljubav.” • D. Baksa/GC 


Slavica Lendvaj, 
rod. Hlišić 

11.9.1921.-16.10.2017. 

Rođena je u Staroj Ploščici kod 
Bjelovara - otac Mato i majka 
Lucija (rođ. Vidović, podrije¬ 
tlom iz Međimurja). Imala je 
dva brata i tri sestre. Kad joj 
je bilo tri godine, majka im je 
umrla pa ih je otac uz Božju po¬ 
moć i pomoć rodbine podizao. 

U svojoj 25. godini Slavica 
predaje život Gospodu Isu¬ 
su što godine 1946. potvrđuje 
krštenjem u Andrijaševcima. 
Nakon nekoliko godina udaje 
se na salaš u Cerni za starijeg 
udovca Iliju Lendvaja koji je 
imao devetero djece, a naj¬ 
mlađe ni pet godina starosti. 
Brinuli su za njih, a zajedno 
dobili još dvije kćeri, Miru 
(udanu Matić) i Zdenku (uda¬ 
nu Godanj). 

Poslije sele sa salaša u Andri- 
jaševce i pridružuju se vjernič¬ 
koj zajednici BC Andrijaševci. 

Godine 1978. umro je suprug 
Ilija. Kao udovica nije bila u mo¬ 
gućnosti obrađivati zemlju i od 
toga živjeti pa su je kći Zdenka 



i zet Tomo Godanj godine 1979. 
preselili k sebi u Cernu i brinuli 
za nju do kraja njezina života. Tu 
je pripadala zajednici vjerujućih 
koju je rado pohađala. U crkvi 
u Cerni često je recitirala svoje 
pjesme Osobito su joj bile omi¬ 
ljene radio-emisije „Val evan¬ 
đelja'. Bila je njihov redoviti 
slušatelj do svojih zadnjih dana. 
Preminula je u svojoj 97. godini. 

Svojim životom, riječima i 
djelima svjedočila je o svojoj 
vjeri u Gospodina Isusa i bila 
je cijenjena u crkvi, obitelji i 
susjedstvu. Sahranjena je u 
Andrijaševcima, a pogrebnu 
službu predvodili su pastori 
Matej Lazar Kovačević i David 
Dobutović. • D. Jurman-Kova- 
čić/GC 


A sada ostaje samo vjera, nada i ljubav, 
a najveća je među njima ljubav. 




Bessie Stimac 
[Božica Štimac], 
rođ. Bauman 

25.1.1927.-24.11.2017. 

Rođena je u Chicagu, gdje su nje¬ 
zini roditelji Eduard i Mara rođ. 
Turković živjeli od 1923. Godine 
1928. roditelji doživljavaju obra¬ 
ćenje i postaju vjernicima Prve 
jugoslavenske baptističke crkve 
u Chicagu, tako da je Božica od 
malih nogu odrasla u kršćanskoj 
obitelji. U razdoblju velike svjet¬ 
ske ekonomske krize krajem 
1920-ih i početkom 1930-ih go¬ 
dina, koja ne zaobilazi ni obitelj 
Bauman, odlučuju se privremeno 
vratiti u »Stari Kraj«, dok se gos¬ 
podarska situacija ne poboljša. S 
druge strane, gorljivo ih natrag 



vuče i želja da svojoj rodbini i 
negdašnjim suseljanima navi¬ 
jeste evanđelje i svoje iskustvo 
o novome kršćanskom životu. 
Obitelj Bauman - otac i majka sa 
svoje tri kćerke Anđelkom (An- 
gelina), Alicom (Elsie) i Božicom 
(Bessie) - vraća se u Sirač u ko¬ 
lovozu 1933., a nakon povratka 


rođeni su i sinovi Danijel i David. 
Već 1934. u Siraču je, misijskim 
radom Baumanovih, utemeljena 
baptistička crkva. Svoje drama¬ 
tično obraćenje i predanje Bogu 
u prijetećoj pogibelji za vrijeme 
Drugoga svjetskog rata Božica je 
iznijela u svome svjedočanstvu 
objavljenom u knjižici Kad topo¬ 
vi zagrme, koju je 1948. izdao u 
Chicagu Danijel Vacek. Božica je 
krštena 14. srpnja 1946. u Siraču, 
na velikom krštenju na otvore¬ 
nom koje je održao Vaclav Zboril, 
a već početkom 1947. trajno se, sa 
sestrom Alicom, vraća u SAD. 

Na putu za SAD upoznaje se s 
Johnom Stimcom (1928.), Ličani¬ 
nom podrijetlom iz Oštre pokraj 
Gospića, ali također rođenom u 
SAD-u koji se 1934., nakon smrti 
oca, morao kao dijete vratiti dje¬ 
du u Liku. John, po povratku u 


SAD, također postaje nanovoro- 
đeni kršćanin. Vjenčani su u Chi¬ 
cagu 24. travnja 1948., u tamoš¬ 
njoj baptističkoj crkvi formiranoj 
od vjernika iz “Starog Kraja”. 
U braku im se rodio sin Johnny 
(1949,) te kći Suzy (1952.). 

Živjeli su u Chicagu te u 
Californiji. Tijekom cijeloga 
života, zajedno je sa suprugom 
podupirala kršćanski rad 
kao i brojne ljude u potrebi. 
Financijskom pomoći Božice i 
Johna podržani su brojni misijski 
projekti. Zanimljiv životni put 
obitelji Štimac opisan je u knjizi 
Overcomer and Blessed by the 
Grace of God - The lije and Times 
of John Stimac (2010.) koja je ove 
godine prevedena i na hrvatski. 

Božica je, u visokoj starosti, 
preminula 24. studenog 2017. u 
Placervilleu, California. • rk/GC 













38 


NAŠI POKOJNICI 


Glas Crkve | broj 56-571 prosinac 2017. 


Mirjana Lovrec, 
rođena Buzov 

25.2.1941.-27.12.2017. 

Ljubav, dobrota, unutarnja 
svjetlost, odvažnost i snaga 
volje - strpljivost i požrtvov- 
nost - to su tragovi koje Mir¬ 
jana Lovrec ostavlja svojim 
najmilijima i svima koji su je 
poznavali. 

Rođena je u Splitu 25. 2. 
1941. Obitelj - majka Milica, 
otac Cvjetko i sestra Silvija - 
živjela je u Vrboskoj na otoku 
Hvaru gdje je Cvjetko Buzov 
imao pekaru. Počinje rat i ta¬ 
lijanska okupacija dijela Dal¬ 
macije, pa obitelj tijekom ljeta 
1941. seli u Zagreb. Najprije 
žive u Buconjićevoj ulici, po¬ 
tom u Ilici. Godine 1949. rođe¬ 
na je u Zagrebu i mlađa sestra 
Beata. 

Mirjana Buzov pohađala 
je donjogradsku gimnaziju 
u Zagrebu na Rooseveltovu 
trgu i Srednju baletnu ško¬ 
lu na Ilirskome trgu, koju je 
morala prekinuti zbog teške 
bolesti svoje majke. Godine 
1960. upisala je psihologiju i 
engleski jezik na zagrebačkom 
Filozofskom fakultetu. Ondje 
upoznaje Branka Lovreca, li¬ 
ječnika koji je nakon studija 
medicine također upisao psi¬ 
hologiju i engleski. 

Odrasla je u rimokatolič¬ 
koj obitelji, a kao župljanka 
crkve Sv. Blaža u Zagrebu 
jednom je prigodom zamolila 
svoga svećenika Bibliju, što je 
izazvalo njegovo negodova¬ 



nje. Upoznavši 1962. godine 
Branka Lovreca, objedinila 
je svoju potragu za Istinom i 
ljubavlju. Branko joj u svibnju 
iste godine poklanja Bibliju. 
Uskoro se Mirjana obratila 
i krštena je na temelju svo¬ 
je vjere. Dana 15. prosinca 
1962. Mirjana i Branko vjen¬ 
čali su se u Zagrebu. U braku 
je rođeno troje djece: kći Iva 
(1964.), danas Lovrec Stefa- 
nović, te sinovi Matija (1967.) 
i Andrija (1969.). 

Mirjana je svoj život po¬ 
svetila obitelji te prevodilač- 
kome i uredničkom radu u 
kršćanskome izdavaštvu. Kao 
supruga dr. Branka Lovreca, s 
njime je suosnovala baptistič¬ 
ku izdavačku kuću Duhovna 
stvarnost. Istina o Bogu, Bibli¬ 
ja i ljudska snažna ljubav koja 
je ispunila pola stoljeća do 
suprugove smrti - ta njihova 
snažna sveza ojačana vjerom u 
Krista i jedinstvenom vizijom 


i misijom kršćanskog izdavaš¬ 
tva i prevodilaštva, bila je obi¬ 
lježena potpunom predanošću 
Istini. 

Mirjana je kao prevoditelji¬ 
ca ili u suradnji s drugim pre¬ 
voditeljima priredila neke od 
kapitalnih prijevoda hrvatske 
kršćanske protestantske lite¬ 
rature. Već od kasnih 1960-ih 
pa sve do početka 21. stolje¬ 
ća realizira važne prijevode 
koji su i danas poznati naslovi 
srednjoj i starijoj generaciji 
(Sedam smrtnih grijeha, Volio 
sam djevojku, Tako je govorio 
Spurgeon, Mladi buntovnik 
iz Bristola, EURO ‘70, Pustite 
djecu k meni, Isus - prijatelj 
malenih...). Godine 1983. pre¬ 
voditeljica je Lyonova izdanja 
ilustrirane Enciklopedije Bibli¬ 
je, koja najprije izlazi u pojedi¬ 
načnim svescima, da bi godine 
2000. bila objavljena i u cjelo¬ 
vitom te proširenom izdanju. 

Mirjana i Branko Lovrec 
potpisnici su prijevoda, za¬ 
jedno sa Željkom Gruićem, 
Novog zavjeta živim riječima - 
Knjige o Kristu, koja je od 1982. 
objavljena u nekoliko izdanja i 
separata, čime je Mirjana Lo¬ 
vrec uvrštena i u popis hrvat¬ 
skih biblijskih prevoditelja. 

Prevodila je također i tek¬ 
stove dnevnih čitanja za pu¬ 
blikaciju Kruh naš svagdašnji. 
U razdoblju od 1991. do 1997. 
uređivala je i časopis Glas 
Evanđelja, uz Branka Lovreca 
kao odgovornog urednika. Ak¬ 
tivno je pisala i prevodila sve 
dok joj je to zdravlje dopušta¬ 
lo. Hrabro se i strpljivo nosila 
s brojnim bolestima i zdrav¬ 
stvenim hendikepima. 


Osim literarnog rada, su¬ 
djelovala je u međunarodnim 
platformama sestrinskog i 
izdavačkog rada, bila je aktiv¬ 
na volonterka u projektima 
poput SOS telefona za žrtve 
nasilja, gdje se, kao snažna 
žena, borila se za ženska pra¬ 
va. 

Knjige koje je posvećeno 
prevodila tragovi su koji će se 
naći u rukama i mislima čak 
i nepoznatih ljudi, dok će je 
svi koji su je poznavali uvijek 
pamtiti po toplini, osmjehu i 
ohrabrivanju. 

Mirjana Lovrec preminula 
je u bolnici 27. prosinca 2017., 
a posljednji je ispraćaj održan 
na zagrebačkom Krematoriju 
2. siječnja 2018. U svome go¬ 
voru na ispraćaju pastor La- 
dislav Ružička naglasio je da 
je na rastanku s Mirjanom, kao 
nekad s biblijskim Lazarom, 
prisutan i Onaj koji je život 
položio za nju i koji jedini ima 
pravo reći “Ja sam uskrsnuće i 
život”. Upravo s tom vjerom u 
uskrsnuće njezini najbliži i svi 
prisutni vjernici oprostili su se 
od Mirjane. 

Poslije nje ostaju kći Iva 
Lovrec Štefanović, sinovi Ma¬ 
tija i Andrija, te unučad: Elza 
Štefanović, Maria Angelina 
Lovrec, Irma Štefanović, Do¬ 
minik Lovrec i Tom Lovrec. 
Ljubav koju im je nesebič¬ 
no davala, i onda kad je već i 
sama bila nemoćna, ostat će 
trajno u njihovim životima. 
Njezini će je uvijek pamtiti po 
ljubavi i zahvaljivati Bogu za 
njezin život i sve ono s njom 
proživljeno. • I. Lovrec Šte- 
fanović/GC 




Ljubica Bogović, 
rod. Deželjin 

1948. - 2016. 

Dana 20. prosinca 2016. Ljubica 
Bogović (rođ. Deželjin) iz Za¬ 
dra istrčala je svoju trku i otišla 
svome Bogu u 68. godini života. 
Konačno je začula njegov glas: 
“Dođi, dijete moje ljubljeno. 
Dođi. Ti si moja. Poznam te od 
vječnosti. Znam te po imenu." 
Oh, kakav je to bio zagrljaj! 

Iako pretužni, njeni najmi¬ 
liji zahvaljivali su Svemoguće¬ 
mu koji ju je pozvao, svjesni da 



je napokon slobodna od okova 
Alzheimerove bolesti i radosna 
sa svojim ljubljenima u nebu, 
zdravija no ikad. Otišla je u miru 
što ga je imala u sebi, od Onoga 
kome je vjerno služila. Bio je to 
mir njezinog Gospodina Isusa 
Krista koji nadilazi svako ljud¬ 
sko shvaćanje. 

Ljubav dobivenu od Krista i 
neopisive vrednote što proizla¬ 
ze iz ljubavi, ona je nesebično, 
kako može jedino i samo preda¬ 
no Božje dijete, širila na svakom 
koraku. Prije susreta s Uskrslim 
trudila se ugoditi da mu se svidi, a 
poslije susreta činila je dobro jer 


ga je susrela. Uvijek je radosno 
služila u crkvi, vodila sestrinske 
sastanke i živo svjedočila drugi¬ 
ma. Supruga, majka, baka, teta.., 
majka i sestra u Kristu. I nakon 
smrti kćeri Ivane, usred bolesti 
koja je rapidno uništavala njezino 
biće, svjetlila je za Krista. Mnogo 
su puta medicinske sestre i liječ¬ 
nici rekli da im je ona ohrabrenje; 
iako nije govorila i trpila je boli, 
nije gunđala ni vikala, Krist je bio 
njezin mir. 

U ruhu nevjeste, u blažen¬ 
stvu prisutnosti Gospodara, u 
bezvremenskome, sada je sestra 
Ljubica. • M. Crnković/GC 

NAŠI POKOJNICI 


David Grozdanov 

29.11.1947.-13.10.2017. 

Kada dobri ljudi umiru, kao da 
se gasi i dio dobrote kojom su 
isijavali u srcima svojih bližnjih, 
ukućana, prijatelja i poznanika. 
Jer oni su uistinu bili živuća do¬ 
brota i tek njihovim odlaskom 
postajemo svjesni bolne prazni¬ 
ne koja ostaje ugasnućem neko¬ 
ga oduvijek nam bliskog. Done¬ 
kle tu prazninu nakratko popuni 
saznanje da smo ipak desetljeći¬ 
ma živjeli s tim velikim i dobrim 
čovjekom - s legendom, bratom 
i prijateljem. S našim Davidom. 

Rođen je 29. studenoga 1947. 
u Radovišu (Makedonija). Otac 
Košta i majka Zora rođ. Čapov, 
imali su četvero djece, sinove 
Davida i Nikolu te kćeri Magda¬ 
lenu i Jelenu. David je završio 
gimnazijsko obrazovanje. 

Od malih je nogu odgojen u 
kršćanskoj protestantskoj tradi¬ 



ciji, a roditelji su mu bili vjernici 
Baptističke crkve u Radovišu. 
Godine 1971. i David je kršten na 
temelju svoje vjere, krstio ga je 
pastor Marijan Hlastan. 

Dana 23. svibnja 1973. oženio 
se Katom, rođ. Orčić. U braku su 
imali sinove Andreja i Zorana. 
Nakon vjenčanja u Radovišu Da¬ 
vid dolazi u Rijeku, gdje je Kata 
već prethodno živjela. Zapošlja¬ 
va se u Zavodu za mirovinsko 
osiguranje u kojemu radi do od¬ 


laska u mirovinu. Mnogima je, 
posebice onima neupućenim u 
šumu raznoraznih zakona i pro¬ 
pisa, gorljivo pomagao u najkra¬ 
ćem mogućem roku regulirati 
prava na mirovinsko osiguranje. 
Uklanjao je administrativne za¬ 
preke, ubrzavao rješavanje zao¬ 
stalih predmeta, mnogima u po¬ 
trebi bio je posljednjom nadom. 
Za svoj rad nije očekivao prizna¬ 
nje ni zahvalnost, a što često i 
nije dobivao. David je uvijek bio 
tu kad je trebalo, kao da se znalo 
i očekivalo da on mora biti sva¬ 
komu na usluzi. 

Od dolaska u Rijeku bio je 
vjernikom Baptističke crkve. 
Obavljao je službe blagajnika i 
domara crkvene zgrade u Kra- 
utzekovoj, a bio je jedno vrije¬ 
me i članom crkvenog odbora. 
Nadasve je cijenio generaciju 
mladih ljudi i bio im uzorom te 
neformalnim predvodnikom i 
autoritetom. Članovi crkvene 
malonogometne ekipe iz osam¬ 
desetih trajno će se sjećati nje¬ 


govih poteza i golova, a posebice 
druženja i srdačnog gostoprim¬ 
stva koje su Kata i on nesebično 
pružali mladima. 

Prije nekoliko je godina na¬ 
djačao tešku bolest i svi smo se 
zato nadali da će njegovo umor¬ 
no tijelo opet izdržati, da će se 
svakako vratiti i razgaliti nas 
svojim razgovorom i dosjetka¬ 
ma. No David je ipak otišao tamo 
gdje vječno sunce sja, čisto i to¬ 
plo kao u njegovoj Makedoniji. 
Sunce koje svojim sjajem zastire 
sve tegobe, patnje i razočaranja 
koja je ovozemaljski život nata- 
ložio na plećima dragih nam lju¬ 
di. A David je bio blag i dobar čo¬ 
vjek, svima drag. Preminuo je 13. 
listopada 2017. u riječkoj bolnici. 

Iza njega ostaju sinovi Andrej 
i Zoran s obiteljima. Supruga 
Kata preminula je 2005. 

Pogreb je održan 16. listopa¬ 
da na riječkom groblju u Dreno¬ 
vi, a prigodnu riječ izrekli su pa¬ 
stori Benjamin Hlastan i Giorgio 
Grij. • rk/GC 




Dražen Glavaš 

21.1.1968.-2.12.2017. 

U subotu ujutro 2. prosinca, 
iznenada je u 50. godini života 
preminuo dr. sc. Dražen Glavaš, 
poznati predavač, glavni orga¬ 
nizator The Global Leadership 
Summita u Hrvatskoj, predavač 
na sveučilištu Vern, predsjednik 
Udruge poslovnih ljudi Partner i 
ekumenski otvoren kršćanin. 

Dražen Glavaš diplomirao je 
ekonomiju na Sveučilištu u Za¬ 
grebu, nakon čega je magistrirao 
komunikologiju u SAD-u (Whe- 
aton College Graduate School). 
Doktorat je stekao na Gordon- 
Comvellu, a tema njegova rada 
bila je ‘Kršćanin nedjeljom - 
ateist ponedjeljkom’. Predavao 
je poslovnu etiku i liderstvo na 
Veleučilištu Vern. 

Smjer njegova života naglo se 
promijenio tijekom studija u Za¬ 
grebu, kada je doživio obraćenje 
i susret s Isusom. Od toga tre¬ 
nutka bio je neumoran u nasto¬ 
janju da Kraljevstvo Božje učini 
prisutnim u svim segmentima 
života i društva. Kao student 
uključio se u STEP (Studentski 
evanđeoski pokret), a nakon 
pada željezne zavjese bio je u 
Prvom evangelizacijskom me¬ 



đunarodnom timu studenata 
(IFES) u Moskvi (SSSR). 

Djelovanje u STEP-u 

Od 1992. do 1997. godine bio je 
glavni tajnik STEP-a iz kojega je 
u njegovo vrijeme poizašla izda¬ 
vačka kuća STEPpress i časopis 
Korak, koji je tada bio revoluci¬ 
onaran - kako svojim izgledom, 
tako i temama. Bio je to kršćanski 
časopis vrhunskog dizajna, koji je 
neprestano mijenjao svoj format, 
i u kojem su se pojavljivale teme 
o kojima mnogi nisu bili spre¬ 
mi progovoriti. Časopis je već 
1996/97. godine obrađivao teme 
homoseksualizma i kršćanskog 
odgovora na njega; ekumenizma 
- kako se odnositi prema kršća¬ 
nima koji su drugačiji od tebe i si. 


Od 1999. do 2001. godine Dražen 
je bio direktor ROM-a (Renewing 
our minds), međunarodne inici¬ 
jative koja i danas okuplja lidere 
u razvoju iz naše regije, koji, po¬ 
taknuti osobnim susretom s Isu¬ 
som Kristom, žele služiti u drugi¬ 
ma promičući integritet i potičući 
izgradnju mira. 

U gotovo svemu što je radio, 
Dražen Glavaš bio je pokretač i 
osoba koja je neprestano tragala 
za promjenama. Nije se mogao 
pomiriti s ‘mlakim’ i ‘depresiv¬ 
nim’ okruženjem. U uvodu svog 
znanstvenog rada o stanju u Hr¬ 
vatskoj napisao je sljedeće: 

Hrvatska je izrazito kršćan¬ 
ska zemlja (više od 91 % građana 
se izjasnilo kao kršćaniali to, 
nažalost, ne znaći daje istodobno 
zemlja visoke etićnosti. U stvar¬ 
nosti se Hrvatska bori na mnogo 
etićkih bojišta. Ovaj rad započi¬ 
nje s pretpostavkom da ispravno 
shvaćena i jasno komunicirana 
integracija biblijske vjere i rada 
može doprinijeti rješenju proble¬ 
ma u Hrvatskoj. Istraživanja su 
potvrdila da malo ljudi ćita i ra¬ 
zumije Bibliju. Kada Sveto pismo 
nema toliku važnost, za većinu 
ljudi koji se izjašnjavaju kao kr¬ 
šćani, teško je govoriti o biblij¬ 
skom pogledu na rad i razumjeti 
biblijsku teologiju rada. 


Dražen nije bio samo kritičar 
društva, nego je davao sve od 
sebe da ga promijeni. U vremenu 
kada mnogi obeshrabreno na¬ 
puštaju Hrvatsku, Dražen se sa 
svojom suprugom Jodi i tri sina 
odlučio za drugačiji put. Iako je 
mogao otići živjeti i raditi u Sje¬ 
dinjene Američke Države, gdje 
je studirao i upoznao svoju su¬ 
prugu, on i Jodi odlučili su ostati 
u Hrvatskoj i pokušati učiniti sve 
što je u njihovoj moći da Hrvat¬ 
sku promijene na bolje. Vjerovao 
je da, ako lideri postanu bolji, i 
Hrvatska će morati postati bolja. 
Kao predsjednik Udruge poslov¬ 
nih ljudi Partner, koju je osnovao 
prije točno 20 godina, organizi¬ 
rao je liderski trening EQUIP 
(sa Johnom Maxwellom) i The 
Global Leadership Summit, na 
kojem ove godine u Hrvatskoj 
(Zagreb i Čakovec) sudjelovalo 
više od 800 ljudi. 

Čvrsto je vjerovao da niti 
jedan segment života ne 
smije ostati nedotaknut 
Kristvom ljubavlju... 

Izvadak iz povelje zaklade Rhe- 
ma, koja zadnjih nekoliko godina 
stoji iza mnogih hvalevrijednih 
projekata (Dražen je bio jedan 

NASTAVAK NA SLJEDEĆOJ STRANICI ► 

► NASTAVAK SA PRETHODNE STRANICE 

od osnivača), opisuje ono za što 
se neumorno borio: „Svjesni 
svoje odgovornosti prema Bogu, 
svome narodu i hrvatskoj do¬ 
movini, iskazujemo svoju spre¬ 
mnost i odlučnost da sukladno 
svojim sveukupnim mogućnosti¬ 
ma pridonosimo općem dobru i 
spasenju duša”. Svojom pojavom 
i radom Dražen Glavaš, koji je po 
denominaciji bio baptist, povezi¬ 
vao je ono što se mnogima činilo 
nepovezivo. Družio se i radio s 
ljudima iz svijeta biznisa, politi¬ 
ke, crkve, različitih aktivističkih 
skupina, studentima koje nitko 
drugi ne bi mogao okupiti u isto 
vrijeme na istom mjestu. Čvrsto 
je vjerovao da niti jedan segment 
života ne smije ostati nedota- 
knut Kristvom ljubavlju. 

Još u petak navečer, manje od 
12 sati prije nego što nas je prerano 
napustio Dražen je u svom prepo¬ 
znatljivom, energičnom stilu go¬ 
vorio na obilježavanju 35 godina 
rada STEP-a u Hrvatskoj. Pono¬ 
vo se, kao i mnogo puta do tada, 
osvrnuo na susret s Isusom koji 
je promijenio cijeli njegov život i 
na Isusov poziv da širimo njegovo 
kraljevstvo i mijenjamo svijet. 

„Svi se rađamo kao 
originali, ali mnogi umiru 
kao kopije..." 

Iza Dražena ostaje mnogo ne¬ 
završenih projekata, ogromna 
praznina i pitanje zašto nema 
više takvih osoba, koje su spre¬ 
mne cijeli svoj život i karijeru 
posvetiti višim ciljevima. U 
svojim govorima često je na¬ 
vodio citat „Svi se rađamo kao 
originali, ali mnogi umiru kao 
kopije”. Poznavajući ga dobro, 
kao prijatelja i suradnika, sigu¬ 
ran sam da se Dražen ne bi lju¬ 
tio kada bismo ga barem malo 
kopirali u njegovoj neumorno- 
sti, strasti, poduzetnosti i želji 
da ovaj svijet učinimo boljim i 
da donosimo Kraljevstvo nebe¬ 
sko ondje gdje nas je Bog stavio. 

Posljednji ispraćaj pokojnog 
Dražena Glavaša održan je na 
zagrebačkom Krematoriju 8. 
prosinca 2017. • M. Blažek/GC 

Propovijed zagrebačkog pa¬ 
stora Ivice Horvata na ispraćaju 
Dražena Glavaša objavljena je 
na http://www.autograf.hr/tri- 
temeljne-dimenzije-zivota-dra- 

zena-glavasa/ 


Vinko Peterlin 

21.11.1927. -30.9.2017. 

U Zagrebu je u svojoj 90. godini 
života preminuo Vinko Peterlin. 

Bio je dugogodišnji član 
Baptističke crkve u Zagrebu u 
Radićevoj. Rođen je u Crnoj na 
Koroškem (Slovenija). Godine 
1933. započinje s majkom poha¬ 
đati bogoslužja Baptističke cr¬ 
kve u Zagrebu, smještene tada 
na Gornjem Gradu u kući obi¬ 
telji Vacek (današnje prostorije 
Duhovne stvarnosti u Basariče- 
kovoj 2). Uskoro se priključuje 
dječjem i omladinskom radu u 
crkvi. Krajem 1944. doživljava 
svoje obraćenje, a krštenje dana 
13. kolovoza 1945. na rijeci Savi, 
zajedno s još četvero krštenika. 
Krštavao je Aleksa Novak, pro¬ 
povjednik iz Mačkovca. 

U Zagrebu je na Tehničkom 
fakultetu dovršio školovanje za 
strojarskog inženjera. Dana 11. 
siječnja 1958. oženio se Olgom 
rođ. Filipović s kojom je u bra¬ 
ku imao sinove Davorina (1959. 
- 2010.) i Borisa. 

Uza službe u lokalnoj crkvi, 
obavljao je i brojne odgovorne 
dužnosti u Savezu baptističkih 



crkava u Republici Hrvatskoj 
(SBC u RH) te, prije toga, u Save¬ 
zu baptističkih crkava negdašnje 
SFRJ, posebice što se tiče priku¬ 
pljanja sredstava i financijskog 
praćenja realizacije projekata 
izgradnje crkvenih objekata na 
novim misijskim područjima. 
Nakon osnivanja SBC u RH dje¬ 
lovao je jedno vrijeme kao osob¬ 
ni tajnik dr. Branka Lovreca, pr¬ 
voga predsjednika Saveza. 

Bio je i vrijedan sakupljač 
i neslužbeni arhivar vrijedne 
crkvene građe, počev od naj¬ 
ranijeg razdoblja povijesti hr¬ 
vatskih baptista, posebice što 
se tiče povjesnice zagrebačke 
Baptističke crkve. Dokumen¬ 


tacija koju je sačuvao i ustupio 
na uvid bila je podlogom go¬ 
tovo svim važnijim radovima 
o hrvatskoj baptističkoj povi¬ 
jesti. Uvijek je s nestrpljenjem 
iščekivao nove brojeve Glasa 
Crkve, radujući se što nije pre¬ 
kinuta duga tradicija izlaženja 
naše baptističle periodike. 

Povodom njegova 85. rođen¬ 
dana posjetili su ga predsjednik 
i tajnik SBC u RH te urednik 
Glasa Crkve. O tome je objav¬ 
ljen prigodni razgovor u Glasu 
Crkve 43-44/2013. Tada je na¬ 
glasio i sljedeće: Život u mlado¬ 
sti prebrzo prolazi da bi se po¬ 
svetilo pažnju učenju povijesti. 
Kroz rad, spoznaje, sticanjem 
iskustva iz vlastitoga života i 
usvajanjem iskustava drugih 
ljudi najbolje se može učiti. 
Uspjeh u življenju kršćanskog 
života donosi napredak. Kao 
vjernici u životu lokalne zajed¬ 
nice, trebamo se ugledati u pra¬ 
ve primjere koji su bili uzori i 
učitelji u povijesti baptista. 

Sa suprugom Olgom živio je 
u Zagrebu. 

Brat Vinko ostat će upamćen 
kao vrijedan i ustrajan kršćanin 
i misijski radnik, komu je Božje 
djelo uvijek bilo na prvom mje¬ 
stu. • rk/GC 




Marija Mraz, 
rođena Božičević 

14.3.1934. - 25.11.2017. 

Rođena je u Vojnovcu, Josipdol, 
kao drugo od desetero djece u 
obitelji Mije i Marije Božičević. 
Preminula je u Tuheljskim To¬ 
plicama. 

Teško je pronaći riječi kada 
se opraštamo od osobe koja je 
živjela gotovo 84 godine i koju 
smo na kraju vidjeli bolesnu, 
nemoćnu i ovisnu o brizi dru¬ 
gih. No ta ista osoba imala je 
svoje djetinjstvo, mladost, odra¬ 
đeni radni vijek, obitelj, radosti 
i tuge. Iza nje ostaje mnoštvo 
uspomena. Od igranja rukome¬ 
ta, neustrašivih skokova u vodu 
i plivanja, bavljenja umjetnošću, 
brige za djecu i unuke, rada u 
školi, služenja u crkvi... 

Završila je Učiteljsku i Pe¬ 
dagošku akademiju u Petrinji, a 
gotovo cijeli radni vijek (1954.- 
1989.) provela u Osnovnoj školi 



Galdovo u Sisku. Kao svestrani 
učitelji onog vremena preda¬ 
vala je i njemački i hrvatski 
jezik, radila je sve od razredne 
do predmetne nastave gdje je 
predavala likovni odgoj i doma¬ 
ćinstvo. 

Unatoč zahtjevnom pozivu 
učiteljice svoj je život posvetila 
brizi za svoje troje djece (Vla¬ 
dimiru, Zlatku i Zeljka) koje 
je imala u braku s Vladimirom 
Mrazom. Kao baka, puno je 
svoga vremena posvetila unu¬ 
cima Teu, Saši i Sandru. 


Na temelju svog svjedočan¬ 
stva vjere krštena je godine 
1960. u Baptističkoj crkvi Betel 
u Sisku. U prošlom političkom 
sistemu nije bilo lako biti vjer¬ 
nikom, još je teže bilo raditi u 
prosvjeti, a pogotovo kada se 
uz riječ vjernik vezao i naziv 
‘novovjerac’. Kada je 1969. po¬ 
stala samohrana majka, pritisci 
su bili sve veći. Ponekad se pi¬ 
tanje njezine političke podob¬ 
nosti postavljalo na partijskim 
sastancima, no Marija je ipak 
uspjela odraditi cijeli svoj radni 
vijek u prosvjeti. 

Na svim životnim putevima, 
u lijepim i u teškim trenucima 
pratio ju je omiljeni Psalam 23. 
Marija nije puno govorila o vje¬ 
ri, ona je živjela vjeru koja joj 
je donosila mir u srcu u svim 
životnim burama, oslanjajući 
se na riječi Pisma iz Rim 5,1-2: 
„opravdani vjerom u miru smo 
s Bogom po našem Gospodi¬ 
nu Isusu Kristu ... oslonjeni na 
nadu u slavu Božju.“ • Ž. Mraz/ 
GC 

500. obljetnica reformacije 

Prvo svečano obljetničko 
bogoslužje održano u Tordincima 



Predvodnici svečanog bogoslužja u Tordincima 


Tordinačka Protestantska re¬ 
formirana kršćanska crkva 
(PRKC), jedina protestantska 
župa koja u kontinuitetu dje¬ 
luje od vremena reformacije, 
bila je 2. srpnja 2017. doma¬ 
ćinom prvog svečanog bogo¬ 
služja kojim se ove godine u 
Hrvatskoj, uz ostala događa¬ 
nja, obilježavala 500. obljetni¬ 
ca reformacije. 

Na svečanom su bogoslužju 
uz domaćina, biskupa PRKC 
Jasmina Milića, nazočili i 
Branko Berić, biskup Evange- 
ličke crkve u RH, Giorgio Grij 
- predsjednik Protestantsko 
evanđeoskog vijeća (PEV) i 
predstavnik inicijative RE- 
F500HR, Toma Magda i Željko 
Mraz uime SBC u RH, Damir 
Spoljarić uime EPC, Dušan Sa- 
jak uime Slovačke evangeličke 
crkve, Attila Kettos uime Re- 
formatske crkvene općine La- 
slovo, nadglednik Crkve Božje 
Matej Lazar Kovačević te sve¬ 
ćenici PRKC. Prvi je to put da 
se na bogoslužju u tom broju 


i zastupljenosti nađu pred¬ 
stavnici svih protestantskih i 
evanđeoskih crkava čime ovaj 
događaj ulazi u povijest prote¬ 
stantskog kršćanstva u Hrvat¬ 
skoj. Pozvani su bili i odazvali 
se također predstavnici Rimo¬ 
katoličke Crkve te Islamske 
vjerske zajednice kao i pred¬ 
stavnici županijske i lokalne 
vlasti, kao i Sime Jerčić, ravna¬ 


telj ureda Komisije za odnose s 
vjerskim zajednicama. 

Svi su se predstavnici crka¬ 
va, uz čitanje biblijskih teksto¬ 
va i molitve, obratili okupljenoj 
zajednici i izrazili svoju radost 
što je do takvog skupa došlo te 
uputili molitve Bogu za cjelo¬ 
kupnu Kristovu Crkvu i za nje¬ 
gov blagoslov nad kršćanskim 
svjedočanstvom u našoj zemlji. 



Crkvena zgrada u Tordincima 


Euharistijsku je službu vodio 
domaćin, biskup Jasmin Milić 
u zajedništvu sa svećenstvom 
Protestantske reformirane kr¬ 
šćanske crkve u RH. 

Pjevanje su animirali crkveni 
zbor te mladi iz Crkve Božje pod 
vodstvom Davida Kovačevića, a 
gledatelji diljem Hrvatske mogli 
su prijenos bogoslužja pratiti u 
izravnom prijenosu na prvom 
programu Hrvatske televizije, 
uz komentar Augustina Baši- 
ća. Skup je završio zajedničkim 
objedom koji je omogućila opći¬ 
na Tordinci. i 1BA/GC 

Prenamjena negdašnje crkvene zgrade BC Rijeka 

Otvoren katolički Centar 
za mlade i knjižnica 

U Rijeci je, u negdašnjoj crkve¬ 
noj zgradi Baptističke crkve 
koja je prodana riječkoj Nabi- 
skupiji kako bi se zatvorila fi¬ 
nancijska konstrukcija za ure¬ 
đenje novog Pastoralnog centra 
riječkih baptista, otvoren 18. 
listopada 2017. Centar za mla¬ 
de Riječke nadbiskupije ,,Bl. 

Miroslav Bulešić”. Otvaranju 
su nazočili riječki nadbiskup 
Devčić, biskup Kutleša te broj¬ 
ni svećenici.. 

Riječki nadbiskup izrazio je 
želju da novootvoreni Centar 
u Rijeci bude mladima dra¬ 
go mjesto gdje će sazrijevati 



S otvorenja Centra 


u kršćanskoj vjeri. Centar za 
mlade ,,Bl. Miroslav Bulešić” 
nalazi se u ulici Slavka Kra- 
utzeka br. 76., u neposrednoj 
blizini sveučilišnog Kampusa 
na Trsatu. Vodi ga povjerenik 
za mlade Riječke nadbiskupije 
vlč. Marko Šarić. Osim redov¬ 
nih nedjeljnih misa, Centar 
će nuditi kvalitetne sadržaje 
namijenjene studentima i mla¬ 
dima poput kateheza, tribina 
i si.. Kateheze će voditi vlč. 
Šarić i vjeroučiteljica Maja 
Šimičić Roksandić. U Centru 
djeluje i Katolička knjižnica u 
kojoj se mladi mogu besplatno 
učlaniti i posuđivati knjige du¬ 
hovnoga katoličkog sadržaja. 
Uz mnogobrojne svećenike, 
redovnike, redovnice i vjer¬ 
nike, otvorenje Centra svojim 
dolaskom podržala je prorek¬ 
torica za studije i studente ri¬ 
ječkog Sveučilišta Sanja Barić 
te pastor baptističke crkve u 
Rijeci Giorgio Grij. • IKA/GC 

Okupljanje baptista u Tajlandu 

Godišnja skupština Svjetskog 
saveza baptista održana u Bangkoku 



Bogoslužje 

dobrodošlice 


Oko tri stotine baptističkih 
vođa, pastora, teologa, predsjed¬ 
nika teoloških institucija, profe¬ 
sora i ostalih zainteresiranih iz 
više od 50 zemalja doputovalo 
je u Bangkok na zajedničko bo¬ 
goslužje, druženje, učenje te na 
donošenje važnih odluka. 

Godišnje okupljanje pred¬ 
stavnika Svjetskog saveza bap¬ 
tista, Baptist World Alliance, 
BWA) održavalo se u Bangkoku 
od 2. do 7 srpnja 2017. i uključi¬ 
valo je sastanke dva upravljačka 
tijela Svjetskog saveza baptista 
- Glavne skupštine i Izvršnog 
odbora. 

Izabran je novi glavni tajnik 
BWA. Teksašanin Elijah Brown 
naslijedio je Nevillea Callama 
koji je tu službu obavljao deset 
godina. Brown, tridesetšestogo- 
dišnjak, več je cijelo desetljeće 
uključen u strukture BWA. Prije 
izbora na službu glavnog tajni¬ 
ka bio je regionalni tajnik BWA 
za Sjevernu Ameriku i glavni 
tajnik udruženja North Ame¬ 


rican Baptist Fellowship. Član 
je Skupštine BWA te njezinih 
brojnih odbora i komisija, kao i 
raznih međunarodnih kršćan¬ 
skih organizacija. Teološki dok¬ 
torat (Doctor of Divinity) stekao 
je na Edinburškom sveučilištu 
iz tematike o svjetskom kršćan¬ 
stvu. Specijalizirao se za pitanja 
ljudskih prava i vjerskih slobo¬ 
da. Oženjen je i otac troje djece. 
Svoju novu službu preuzet će 1. 
siječnja 2018. 

Osim poslovnih sastanaka 
upravljačkih tijela BWA, odr¬ 
žano je i nekoliko prezentacija 


te foruma koji su se ticali teo¬ 
loških, misijskih i organizacij¬ 
skih tema: krštenje; duhovna i 
moralna formacija kršćana; ra¬ 
zvijanje svjesnosti za probleme 
okoliša; pitanja ljudskih prava 
i vjerskih sloboda, siromaštva 
i modernog ropstva; primjena 
kriznog managementa i dr. 

U članstvo Svjetskog saveza 
baptista primljene su tri nove 
članice: Baptistička evanđeoska 
crkva Čada, Turski baptistički 
savez te američko udruženje 
Zorni baptist churches. Time se 
članstvo BWA sada sastoji od 



Elijah Brown, novi glavni tajnik 
BWA 


238 organizacija iz ukupno 124 
zemlje i teritorija. 

Na Glavnoj skupštini BWA 
usvojeno je i nekoliko rezoluci¬ 
ja: Ropstvo i trafficking/Human 
Slavery and Trafficking ; Vjerska 
sloboda u Rusiji/Religious Free- 
dom in Russia, Vjerska sloboda 
u SAD /Religious Liberty in the 
USA , Izbjeglice u Istočnoj Africi 
/ Refugees in EastAfrica te Hu¬ 
manitarna kriza u Venezueli / 
The Humanitarian Crisis in Ve¬ 
nezuela. Predstavnici SBC u RH 
nisu nazočili skupu u Bangkoku, 
ali bila je prisutna Ksenija Mag- 
da u svojstvu predsjednice Žen¬ 
skog rada pri BWA. • BWA/GC 


NADA - novi studijski album grupe Kristina 



Spotom za pjesmu „Nada”, gru¬ 
pa Kristina najavila je izlazak 
istoimenog studijskog albuma. 

Tekst i glazbu pjesme na¬ 
pisali su dugogodišnji članovi 
zbora London Community Gos- 
pel Choir, Stephanie i Ayodele 
Oyerinde. 

Prijevod pjesme napisala je 
Rahela Grozdanov, vokal grupe. 
Scenarij i režiju potpisuje Svje¬ 
tlana Brezo, sarajevska umjetni¬ 
ca te autorica nekoliko kratkih 
filmova, a montažu Ivan Spo- 
ljarić iz Rijeke. Spot će dobiti i 
verziju sa znakovnim jezikom 
kako bi poruku nade mogle do¬ 
živjeti osobe koje ne mogu čuti. 
Osim vokala grupe, u spotu se 
pojavljuje i sama redateljica te 
ovogodišnji dobitnik Porina za 
najbolji jazz album, svestrani 
riječki umjetnik Vedran Ru- 
žić. Poveznica na video spot: 
https://www.youtube.com/ 


watch?v= C WFLjE2LO NY 
Nakon gotovo jednog deset¬ 
ljeća od izlaska prvog albuma 
pod nazivom „Kao ruža”, iz 
švicarskog studija Jam for the 
Lamb realiziran je još jedan no¬ 
sač zvuka navedene grupe pod 
nazivom „Nada”, objavljen u 
listopadu 2017 Na albumu se 
nalazi trinaest pjesama i bonus 


video spot naslovne pjesme. 
Članovi benda Rahela Grozda¬ 
nov i Kristian Novak potpisuju 
tri pjesme dok tekst i glazbu na¬ 
slovne pjesme „Nada” potpisuju 
Stephanie i Ayodele Oyerinde, 
dugogodišnji članovi zbora Lon¬ 
don Community Gospel Choir. 
Stephanie smo imali priliku čuti 
na mnogobrojnim Gibbonije- 



Cijena CD-a iznosi 70,00 kn 
plus troškovi poštarine, ostali 
detalji na web-stranici. 
Kontakt za narudžbe: 
kristina.nada@kristina.com.hr 


vim koncertima kao gošću koja 
mu se pridružila u hitovima po¬ 
put „Oprosti”, „Mirakul” i dru¬ 
gim. Većinu pjesama na albumu 
prevela je Rahela Grozdanov. 

Pjesme dolaze iz žanra su¬ 
vremene kršćanske glazbe, a 
takve su pjesme, osim u svijetu, 
prihvaćene i rado pjevane u Hr¬ 
vatskoj. #GC 

IZ REGUEI BAPTISTIČKOG SVIJETA 



Sudionici na zasjedanju Novo vodstvo EBF 


Baptististički predstavnici iz Europe i Bliskog istoka zasjedali u Erevanu 

Skupština Europske 
baptističke federacije (EBF) 



Na zasjedanju skupštine EBF nazočili su i 
predstavnici SBC u RH 


Ksenija Magda, predsjednica Ženskog rada pri Svjetskom 
savezu baptista 

Toma Magda, predsjednik SBC u RH 
Svjetlana Mraz, članica Nominacijskog odbora EBF 
Željko Mraz, glavni tajnik SBC u RH i član Financijskog 
odbora EBF 

Filip Grujić, dopredsjednik EBF Odbora za rad s djecom i 
mladima te polaznik Transformprograma 


U Erevanu, glavnom gradu Ar¬ 
menije, održano je od 20. do 23. 
rujna 2017. godišnje zasjedanje 
skupštine Europske baptističke 
federacije (EBF) kojemu je pri¬ 
sustvovalo više od 150 predstav¬ 
nika iz 42 različite zemlje Euro¬ 
pe i Bliskog istoka. 

Skup je službeno započeo u 
Središnjoj baptističkoj crkvi u 
Erevanu uz tradicionalno pred¬ 
stavljanje svih zemalja sudioni¬ 
ca, dok su svečano bogoslužje 
predvodili domačini iz Armeni¬ 
je. Nasupio je veoma kvalitetan 
pjevački zbor, a posebna je privi¬ 
legija bila čuti poznate melodije 
uz zvuke duduka, specifičnoga 
armenskog glazbala. 

Narednih se dana skupština 
okupljala u kongresnoj dvorani 
hotela započinjući dan u pro- 
slavljanju Gospodina molitvom i 
pjesmama koje je predvodio izu¬ 
zetan tim glazbenika iz Libanona 
i Bugarske. Premda je službeni je¬ 
zik konferencije bio engleski, ne¬ 
rijetko se pozivalo sudionike da 
dio neke poznate pjesme pjevaju 
svatko na svome jeziku. To su 
upravo oni trenuci kada se sudi¬ 
onik događaja pita ‘nije li ovo ne¬ 
što slično nebu?’. O prioritetima i 
izazovima baptističkih crkava da¬ 
nas promišljalo se iz perspektive 
triju govornika iz različitih zema¬ 
lja - Igora Bandura iz Ukrajine; 
Marca Deroeuxa iz Francuske te 
Mounira Malatyja iz Egipta, na¬ 
kon čega su uslijedile diskusije u 
malim skupinama. Posljednjeg 
dana konferencije, predsjednik 


SBC u RH Toma Magda imao je 
čast, kao predstavnik slušatelja, 
izložiti zaključak koji se mogao 
iščitati iz ova tri toliko različita, a 
po mnogočemu slična govora. 

Dr. Otniel Bunaciu iz Ru¬ 
munjske, novoizabrani pred¬ 
sjednik EBF komisije za teo¬ 
logiju i obrazovanje, održao je 
poticajno predavanje pomalo 
intrigantnog naslova: Trebaju li 
baptisti još uvijek reformaciju? 
Pri tome je naglasio da dokle god 
postoji prostor gdje se crkvena 
praksa ne podudara s biblijskim 
naukom kojeg kao baptisti is¬ 
povijedamo, postoji i prostor za 


reformaciju. Sudionici konfe¬ 
rencije također su mogli izabrati 
sudjelovanje u jednom od tri po¬ 
nuđena i veoma aktulna semina¬ 
ra: Etika reproduktivne medicine; 
Rat protiv terorizma - onemogu¬ 
ćuje li to vjerske slobode?; Mjere¬ 
nje efektivnosti u misiji. 

Slijedom dobre baptističke 
prakse zalaganja za kršćanske 
vrijednosti, ali i ljudska prava i 
vjerske slobode, sudionici skup¬ 
štine izglasali su četiri različite 
rezolucije vezane uz aktual¬ 
na društvenopolitička pitanja 
i suvremena događanja. To su 
Rezolucija o protuterorističkim 


mjerama i vjerskim slobodama / 
EBF Yerevan Resolution onAnti- 
Terror Legislation and Religious 
Freedom; Rezolucija o kršćan¬ 
skom braku / EBF Yerevan Re¬ 
solution on Christian Marriage; 
Rezolucija o stanju u Iraku / EBF 
Yerevan Resolution on Iraq i Re¬ 
zolucija o vjerskoj slobodi u Rusiji 
/ EBF Yerevan Resolution on Re¬ 
ligious Freedom in Russia . 

U radnom su dijelu skupštine 
predstavljena izvješća različitih 
odjela i komisija unutar EBF- 
a, a također je izabrano i novo 
vodstvo za razdoblje od sljedeće 
dvije godine. Tako je za pred¬ 
sjednicu EBF ponovno, nakon 
27 godina, izabrana žena. Nova 
predsjednica Jennifer Entrican 
dolazi iz Velike Britanije i neg¬ 
dašnja je predsjednica Saveza 
baptista u Velikoj Britaniji, dok 
je novi dopredsjednik Meggo 
Remmel iz Estonije. 

Paralelno sa zasjedanjem 
skupštine EBF, održavao se po¬ 
seban program pod nazivom 
Transform čiji je cilj okupljanje, 
povezivanje i osnaživanje mla¬ 
dih lidera iz različitih europskih 
zemalja. Ovaj je program zapo¬ 
čeo u proljeće 2017. godine, a 
prvu generaciju polaznika čini 
11 mladih ljudi koji su u svojim 
zemljama već prepoznati kao 
vođe čiji je utjecaj širi od njihove 
lokalne sredine. Transform pro¬ 
gram želi ih povesti korak dalje i 
približiti aktivnom sudjelovanju 
na europskoj baptističkoj sceni. 
Kako bi cijeli program bio što 
praktičniji, svaki sudionik ima 
mentora iz neke druge zemlje 
koji je već afirmiran unutar EBF. 
Naš Savez ima svoje predstav¬ 
nike i u ovom programu - Filip 
Grujić jedan je od polaznika 
programa, dok je Svjetlana Mraz 
jedna od mentorica u programu. 
• IBA/GC 

500. godišnjica reformacije obilježena u Beogradu 

Anabaptizam - 
živa tradicija koja 
pokreće beogradsku 
Baptističku crkvu 



Početkom listopada 2017., na 
poziv tamošnjeg pastora Dane 
Vidovića, beogradsku baptistič¬ 
ku crkvu posjetili su Alexandra 
Ellish, baptistička pastorica 
koja radi na osnivanju crkava u 
istočnolondonskim predgrađi¬ 
ma, te Stuart Murray Williams, 
direktor Centra za anabaptistič- 
ke studije na britanskom Bristol 
Baptist Collegeu. Gosti su po¬ 
zvani kako bi, u sklopu sveča¬ 
nog obilježavanja 500. godišnji¬ 
ce reformacije, prikazali jedno 
za reformaciju važno susljedno 
gibanje - radikalnu reformaciju 
- koje su potaknuli anabaptisti, 
smatrajući da reformacija nije 
provedena u dostatnoj mjeri. 
Ove je rane anabaptiste mo¬ 
guće promatrati kao “rođake” 
prvih baptista. Baptistička obi¬ 
telj mnogo toga duguje ovim 
anabaptističkim pionirima. Ti¬ 
jekom dva dana razmatrane su 
baptističke vrijednosti i praksa, 
s povijesnog i suvremenog as¬ 
pekta; potom i anabaptistička 


Dragi u Kristu, Nadam se da 
vas je ohrabrilo prošlogodišnje 
zajedništvo i poruke brata Pau- 
la Washera. 

Obilježili smo 500 godina 
reformacije i prisjetili se kako 
je Biblija donijela NADU u 
vremenu beznađa. Nije li i ovo 
naše vrijeme slično? Vjerujem 
da je naša molitva poput riječi 
proroka Habakuka, “Jahve, čuo 
sam za slavu tvoju, Jahve, tvoje 
mi djelo ulijeva jezu! Ponovi ga 
u naše vrijeme! Otkrij ga u naše 
vrijeme!”Hab.3,2. Poruka Bibli¬ 
je i danas nosi Radosnu vijest. 

Želimo biti dio Božjeg plana 
spasenja i naviještanja Evanđe¬ 


hermeneutika te mogućnosti 
praktične primjene nekih od 
radikalnih uvjerenja anabapti- 
stičke tradicije u današnjim cr¬ 
kvenim zajednicama. 

Anabaptisti 16. stoljeća bili 
su raznorodna skupina koja je 
uključivala bivše svećenike i 
redovnike, siromašne i neobra¬ 
zovane ljude iz običnog puka, 
teologe i pisce. Rani anabaptisti 
željeli su ukinuti desetinu, li- 
hvarenje i vojnu službu. Zalagali 
su se za odvajanje crkve i države 
te naglašavali osobitu važnost 
Isusova života za vjerničku za¬ 
jednicu. Također su vjerovali da 
je Isus učio putu nenasilja, kao 
ključnoj osobini Crkve. 

Naš kontekst 21. stoljeća bit¬ 
no se razlikuje od njihove situa¬ 
cije na više načina, međutim, na 
našem putu prema postkršćan- 
skom društvu, postoje također 
zanimljiva mjesta dodira s nji¬ 
hovim i našim iskustvom. 

Tematika koja je najviše za¬ 
okupljala promišljanja i potakla 


lja Isusa Krista. Zato je konfe¬ 
rencija dobro mjesto i način 
međusobnog ohrabrivanja, po¬ 
vezivanja i molitve. 

Govornici 

Dr. Vishal Mangalwadija du¬ 
gogodišnji je kršćanski radnik, 
teolog, pisac i konferencijski 
govornik. Dolazi iz Indije. Pisac 
je 20 knjiga. Njegova posljed¬ 
nja nosi naslov “Knjiga koja je 
oblikovala zapadnu civilizaci¬ 
ju”. U listopadu 2017. posjetio 
je Zagreb i održao predavanje 
o utjecaju Biblije kao glavnom 
čimbeniku napretka zapadne 
civilizacije. Brat Vishal nadare¬ 


Gosti i domaćini 

beogradske baptiste na nove 
iskorake bila je usredotočena 
oko ključnog anabaptističkog 
uvjerenja: da je Isus u osobi 
Duha Svetoga prisutan i akti¬ 
van u svakom članu crkvene 
zajednice te da svaka osoba ima 
nešto dati, reći ili pridonijeti 
životu zajednice. To se može 
dogoditi kako unutar konteksta 
crkve kada se vjernici okupljaju 
na bogoslužju i međusobno se 
utvrđuju, tako i u božanskom 


ni je govornik i komunikator ta 
na vrlo razumljiv način govori 
o istinama Pisma za naš prak¬ 
tični život i svjedočanstvo vje¬ 
re. Dr. Vishal će održati nekoli¬ 
ko predavanja na konferenciji. 

Pastor Aleksandar Traj- 
kovski, sa suprugom Katicom 
živi i radi u Novom Travniku 
(Bosna i Hercegovina) gdje je 
pastor Kršćanske baptističke 
crkve. Već je godinama uklju¬ 
čen u službu propovijedanja, 
poučavanja i evangelizacije. 
Autor je nekoliko knjiga i bro¬ 
šura. Mnoge su njegove propo¬ 
vijedi dostupne na servisu You- 
tube i web-stranici Izvori vjere. 


misijskom djelovanju po cr¬ 
kvi: pružanjem gostoprimstva 
i dobrodošlice, posredovanjem 
Božjeg mira i rada na širenju tog 
mira, posjećivanjem bolesnih 
i zatvorenika. Bilo je poticajno 
slušati ljude koji su raspravljali 
o onome što sve žele provesti u 
svojoj crkvenoj zajednici; koje 
su ideje htjeli razviti i kako bi 
vjerno slijedili Isusa svojim ra¬ 
zličitim darima, gorljivošću i 
talentima. • A. Ellish-EBF/GC 


IMA nade 

konferencija 


Pastor Kostya Bakanov 

dolazi iz Krima, Ukraijna. Više 
od 20 godna radi kao propo¬ 
vjednik i učitelj. Služio je u Ru¬ 
siji, Kazakstanu, Nepalu, Keniji 
i na Filipinima pomažući lokal¬ 
nim zajednicama u propovije¬ 
danju i obrazovanju. Godine 
2016. doselio se sa suprugom 
Irom u Zagreb, gdje živi i radi. 

Više informacija o 
konferenciji i prijava: 

info(a)imanade.hr 
Branko Kovačević 
Udruga Ima Nade 
Kralja Tomislava 38 
40 000 Čakovec 


Konferencija Ima nade - MISIJA & 
EVANGELIZACIJA Crikvenica 15.—17. veljače 2018. 

Obilježena 500. obljetnica reformacije 

Povijesna važnost 
lutherovske obnove Crkve 


Vjernici hrvatskih kršćanskih 
protestantskih crkava, kako 
onih reformacijskih tako i crka¬ 
va sljednica reformacije, danas 
popularno nazivanima crkava- 
ma reformacijske baštine, obi¬ 
lježili su svečanom akademijom, 
održanoj 31. listopada 2017. u za¬ 
grebačkom Hrvatskom narod¬ 
nom kazalištu, 500. obljetnicu 
reformacije. Svečanost je orga¬ 
nizirana pod visokim pokrovi¬ 
teljstvom Predsjednice Republi¬ 
ke Hrvatske, Hrvatskog sabora 
i Vlade Republike Hrvatske te 
Gradonačelnika Grada Zagreba. 

Organizatori su ove svečane 
akademije Evangelička crkva 
u RH, Reformatska kršćanska 
crkva Mađara, Protestantska 
reformirana kršćanska crkva u 
RH, Savez baptističkih crkava 
u RH, Evanđeoska pentekostna 
crkva u RH, Kristove crkve u 
RH, Crkva Božja u RH te Crkva 
cjelovitog evanđelja. Hrvatska 
se tako priključila zemljama 
Europe koje obilježavaju ovu 
povijesnu obljetnicu. 



Govor biskupa Berića 

Branko Berić, biskup Evange- 
ličke crkve u RH, naveo je da 
su Martin Luther i reformacija 
unijeli jednu od najdramatični¬ 
jih promjena koju je svijet ika¬ 
da vidio te dali snažne impulse 
teološkoj i duhovnoj obnovi 
Crkve, a potom utjecali i na po¬ 
litičke, ekonomske i druge pri¬ 
like u svijetu. Riječi “oslobođeni 
Božjom milošću” poziv su na 
buđenje kritičnoj masi koja vodi 
potrošački način života u cilju 
očuvanja stvorenja koja su lju¬ 
dima dana na čuvanje. Također 
je to kritika vjerskim sustavima 
koji na spasenje gledaju kao na 
robu koja se prodaje na vjer¬ 
skoj tržnici, istaknuo je biskup 
Berić, podsjećajući na snažno 
protivljenje Luthera praksi ku¬ 
poprodaje oprosnica. Praksa 
koja čini siromaštvo mora biti 
osuđena, jer ropstvo nije proš¬ 




lost nego je našlo bolje načine 
za iskorištavanje radne snage, 
trgovinu ljudskim bičima, ljud¬ 
skim tijelima i organima, dje¬ 
com i ženama, što je protivno 
Božjoj oslobađajučoj ljubavi, za¬ 
ključio je biskup Berić. 

Prigodni govori izaslanika 
državnih institucija 

Izaslanik predsjednika Vlade 
RH ministar Dražen Bošnjako- 
vić čestitao je obljetnicu i ista- 


FOTOGRAFIJE: MATEJ PALUH 

knuo zasluge reformacijskih 
crkava za razvoj Hrvatske te 
ocijenio da je Hrvatska zemlja 
visokih dosega na području 
vjerskih sloboda i različitosti, 
što se očituje i u pravnom po¬ 
ložaju večeg broja crkava i kr¬ 
šćanskih zajednica. 

Izaslanica predsjednice Re¬ 
publike Renata Margetić Urlić 
čestitala je obljetnicu prote¬ 
stantskim crkvama, istaknula 
zasluge reformacije za razvoj 
kulturnog i povijesnog iden¬ 
titeta te podsjetila na velik 
doprinos tih crkava tijekom 
Domovinskog rata, kada su 
dopremale brojne transporte 
humanitarne pomoći, kao i nji¬ 
hovu pomoć oko izbjeglica koje 
su primali u svoje domove. 

Izaslanik predsjednika 
Hrvatskog sabora, akademik 


Zeljko Reiner, kazao je da 
je Hrvatska jedan od dobrih 
primjera vjerskih sloboda te 
prava svake osobe da slobod¬ 
no ispovijeda vjeru kao i nje¬ 
ne obveze da to isto pravo ne 
ometa pripadnicima drugih 
vjeroispovijesti. ‘Osobno sma¬ 
tram kako je temelj svake vjere 
ljubav prema Bogu i prema bli¬ 
žnjem bez obzira na sve razli¬ 
ke’, rekao je Reiner te pozvao 
da se naglasak stavi na slično¬ 
sti i zajedničke ciljeve. 

Dodjela priznanja 

Na svečanoj akademiji poseb¬ 
na su priznanja primili filolog 
dr. sc. Alojz Jembrih, sociolog 
dr. sc. Siniša Zrinšcak, teolog 
dr. sc. Peter Kuzmič, bivši pot¬ 
predsjednik hrvatske Vlade dr. 
sc. Goran Granić, te novinari 


mr. sc. Augustin Basic s HTV-a 
i Blaženka Jancić s Hrvatskog 
radija. 

Priznanja za očuvanje vri¬ 
jednosti reformacije dodijelje¬ 
na su Protestantskoj reformi¬ 
ranoj crkvenoj općini Tordinci, 
Reformatorskoj crkvenoj opći¬ 
ni Kneževi Vinogradi i Evange- 
ličkoj crkvenoj općini Legrad. 

Glazbeni dio programa i 
zaključni govor pastora 
Grija 

U glazbenom dijelu programa 
sudjelovali su orkestar Oruža¬ 
nih snaga Republike Hrvatske, 
Scifidelity Orchestra te na gla¬ 
soviru Kristina Bjelopavlović 
Cesar i na gitari Mihael Majetić, 
dok su vokali bile Barbara Rin- 
čić, Nives Majetić, Loredana 
Medan i Branka Matić Dereta. 


U završnom govoru na aka¬ 
demiji predsjednik Protestant¬ 
skog evanđeoskog vijeća Gi- 
orgio Grij, pastor Baptističke 
crkve u Rijeci, naglasio je kako 
je reformacija, bez obzira na to 
kako je vrednovali i na rezulta¬ 
te koje je donijela, istovremeno 
ostala - poput istočnog raskola 
- i ožiljak na kršćanskom tkivu. 
I zato ne slavimo nego obilježa¬ 
vamo ono što nas je obilježilo, 
istaknuo je pastor Grij. Govo¬ 
reći o izazovima suvremenog 
svijeta, pastor Grij naglasio je 
kako to nisu izazovi Rimoka¬ 
toličkoj, pravoslavnim ili pro¬ 
testantskim crkvama, nego su 
to izazovi cijelomu kršćanstvu; 
pred nama je budućnost koja 
je puno svjetlija od prošlosti. • 
prema R. Bogešić/PEV/IBA, 
prilagođeno za GC 


FOTOGRAFIJE: MATEJ PALUH 

















Glas Crkve | broj 56-571 prosinac 2017. 


REF500 


47 


Međunarodni simpozij o reformaciji 

Reformadja: globalni događaj 
u lokalnoj perspektivi 



U auli Sveučilišta u Zagrebu 
održan je 24. studenoga 2017. 
međunarodni simpozij Re- 
formacija: globalni događaj u 
lokalnoj perspektivi. Organi¬ 
zator simpozija bio je Sveuči¬ 
lišni centar za protestantsku 
teologiju Matija Vlačič Ilirik, 
Sveučilište u Zagrebu, a suor¬ 
ganizator Institut za društvena 
istraživanja u Zagrebu. Simpo¬ 
zij je organiziran u povodu obi¬ 
lježavanja petstote obljetnice 
reformacije u Europi. 

Kao izlagači na simpoziju 
okupili su se ne samo teolozi 
različitih kršćanskih konfesija 
(rimokatoličke, pravoslavne i 
protestantske), nego i sociolozi, 
povjesničari, teoretičari knji¬ 
ževnosti, komunikolozi kako 
iz Hrvatske tako i iz Njemačke 
(Miinster), Bosne i Herzego- 
vine (Sarajevo) te Srbije (Beo¬ 
grad). Simpozij je organiziran 
uz financijsku potporu Grada 
Zagreba te organizacijsku po¬ 
dršku Sveučilišta u Zagrebu. 

Simpozij je otvorila vodi¬ 
teljica Sveučilišnog centra za 
protestantsku teologiju Matija 
Vlačič Ilirik doc. dr. sc. Lidi- 
ja Matošević pozdravivši sve 
prisutne, a napose posebne 
uzvanike među kojima su bili 
prorektor za inovacije, tran¬ 
sfer tehnologije i komunikacije 
prof. dr. sc. Miljenko Simpraga, 
izaslanik gradonačelnika Grada 
Zagreba mr. sc. Dan Đaković, 
izaslanica voditeljice Instituta 
za društvena istraživanja prof. 
dr. sc. Ankica Marinović, dekan 
Fakulteta za filozofiju i religij¬ 
ske znanosti prof. dr. sc. Ivan 
Koprek, prodekan za doktorske 
studije i međunarodnu surad¬ 
nju na istom fakultetu prof. dr. 
sc. Ante Gavrić, povjerenica 
za znanost Hrvatskih studija 
Sveučilišta u Zagrebu doc. dr. 
sc. Kristina Milković, predsjed¬ 
nik Saveza baptističkih crkava 
u Republici Hrvatskoj pastor 


Toma Magda, glavni tajnik Sa¬ 
veza baptističkih crkava u Re¬ 
publici Hrvatskoj pastor Zeljko 
Mraz te biskup Evangeličke 
crkve u Republici Hrvatskoj 
Branko Berić. U svojem je go¬ 
voru izrazila zahvalnost podu- 
pirateljima skupa te naglasila 
kako ovaj simpozij predstavlja 
vrhunac aktivnosti koje je Sve¬ 
učilišni centar za protestantsku 
teologiju poduzimao tijekom 
ove godine kako bi na primje¬ 
ren i ekumenski transparentan 
način obilježio reformacijski 
jubilej. Izdvojila je nekoliko iz¬ 
danja posvećenih obljetnici re¬ 
formacije, kao i niz javnih pre¬ 
davanja te suorganizaciju dva 
znanstvena skupa posvećena 
reformaciji: IKON skup na ko¬ 
jem je Centar surađivao s Filo¬ 
zofskim fakultetom Sveučilišta 
u Rijeci te Ekumenski studijski 
dan na temu Reformadja i kato¬ 
lička teologija čiji je organizator 
bio Katolički bogoslovni fakul¬ 
tet Sveučilišta u Splitu. 

Nakon toga prisutnima su se 
obratili prorektor za inovacije, 
transfer tehnologije i komu¬ 
nikacije Sveučilišta u Zagrebu 
prof. dr. sc. Miljenko Simpraga, 


izaslanica voditeljice Instituta 
za društvena istraživanja prof. 
dr. sc. Ankica Marinović, te iza¬ 
slanik gradonačelnika Grada 
Zagreba mr. sc. Dan Đaković. 

Rad simpozija održavao se u 
tri sekcije: Reformadja iz eku¬ 
menske perspektive: katoličke , 
pravoslavne i protestantske; 
Reformadja iz regionalne po¬ 
vijesne perspektive; Recepcija/ 
percepcija protestantizma u 
suvremenoj Hrvatskoj. Nakon 
svake od njih slijedila je plodna 
i ekumenski te društveno vrlo 
otvorena rasprava. Na završnoj, 
plenarnoj raspravi sudionici 
simpozija izrazili su želju da 
ovakav međunarodni simpozij 
preraste u tradicionalan doga¬ 
đaj. Audio snimak čitavog ti¬ 
jeka rada simpozija moguće je 
preuzeti na linku koji je postav¬ 
ljen na web-stranici fakulteta. 

Program simpozija uklju¬ 
čivao je sljedeća zanimljiva 
predavanja, raspoređena u tri 
tematske cjeline: Reformadja 
iz ekumenske perspektive: kato¬ 
ličke, pravoslavne i protestant¬ 
ske (I. Šarčević: Franjo Asiški i 
Martin Luther: prilog recepciji 
ekumenizma; T. Bremer: Ka¬ 


toličko-protestantski odnosi 
u zemlji reformacije danas; P. 
Dragutinović: Biblija za sve 
ljude. Trajno nasleđe Refor¬ 
macije u hrišćanskoj teologiji; 
L. Matošević: Protestantska 
egzistencija između pokornič¬ 
ke apologije ‘odijeljene braće’ 
i jubilejskih lovorika), Refor- 
macija iz regionalne povijesne 
perspektive (M. Cutić Gorup: 
Pokretači reformacijskog vala 
u Pazinskoj knežiji; A. Jem- 
brih: Hrvatski biblijsko-izda- 
vački pothvat u Urachu (1561. 
- 1565.); M. Schumann: “Bo¬ 
gougodan i nužan rad”: Prevo¬ 
đenje svetih spisa kao oružje 
u borbi protiv Turaka), Recep¬ 
cija/percepcija protestantizma 
u suvremenoj Hrvatskoj (A. 
Marinović i D. Marinović Je- 
rolimov: Doprinos protestant¬ 
skih zajednica demokratizaciji 
hrvatskog društva: analiza slu¬ 
čaja; S. Peran Vrhovski: Vidlji¬ 
vost protestantskih kršćana i 
reformacijske baštine u hrvat¬ 
skim medijima; Z. Grozdanov: 
Sola scriptura sine litteratura - 
protestantsko izdavaštvo u su¬ 
vremenoj Hrvatskoj). • www. 
tfmvi.hr/GC 

Revolucija, vjera i budućnost 

Protestantski teolog Jiirgen 
Moltmann u Zagrebu 

Javni ragovor s J. Moltmannom vodio Zoran Grozdanov 



Zoran Grozdanov i Jiirgen Moltmann 


Protestantski teolog prof. dr. 
Jiirgen Moltmann, profesor 
emeritus sustavne teologije 
Sveučilišta u Tiibingenu, gosto¬ 
vao je 13. prosinca 2017. u Za¬ 
grebu, gdje je na Filozofskom 
fakultetu Sveučilišta u Zagrebu 
sudjelovao u razgovoru na temu 
Revolucija , vjera i budućnost. 
Pred prepunom Dvoranom 3 
Moltmann je, usprkos poodma- 
kloj životnoj dobi (1926.), iznio 
svoja lucidna promišljanja o 
različitim pitanjima vjere i od¬ 
govarao na pitanja moderatora 
dr. sc. Zorana Grozdanova, ali i 
znatiželjne publike. 

Predavanje je organizirano 
u sklopu godišnjeg simpozija 
Hrvatskog filozofskog društva, 
pod naslovom “Reformacije i 
revolucije”. Prenosimo dije¬ 
lom izvješče iz riječkoga No¬ 
vog lista (B. Pavelič): 

Pred stotinjak slušatelja, 
91-godišnji Moltmann odgo¬ 
varao je duhovito i jednostav¬ 
no. Upitan, primjerice, otkud 
dolazi predodžba o teologiji 
kao konzervativnoj disciplini, 
uzvratio je bez razmišljanja: 
“Ne iz Tiibingena”, izazvavši 
smijeh u dvorani. 

Prisutne je zabavio i Mo- 
ltmannov odgovor na pitanje 


“čega se trebamo riješiti”. “I- 
pada”, ispalio je. 

Na pitanje “treba li ukloniti 
religiju ako donosi nove lan¬ 
ce”, autor znamenite “Teologi¬ 
je nade” odgovorio je niječno. 
“Isus nije donio novu religi¬ 
ju, nego novi život - slobodu, 
pravdu i radost života”. 

Zoran Grozdanov zamo¬ 
lio je gosta da, iz vlastitoga 
njemačkog iskustva, proko¬ 
mentira aktualno “poricanje 
zločina” i “obožavanje zloči¬ 
naca” na našim prostorima. 


Moltmann je odgovorio kako 
se njemačko iskustvo razliku¬ 
je od balkanskoga, ali i kazao 
da u oba slučaja vrijedi isto: 
“Samo nas istina može oslo¬ 
boditi”. 

“Haški sud osvijetlio je što 
se dogodilo, a to je važnije 
od kazne počiniteljima. To je 
iskustvo i biskupa Desmonda 
Tutua, koji je u Južnoj Africi 
potaknuo komisije za istinu: 
žrtve, više od kazne počinite¬ 
ljima, žele da se dozna istina”, 
kazao je Moltmann, koji i da¬ 


nas, kako kaže, “samoga sebe 
smatra Hitlerovom žrtvom”. 
Usred rata, 1943., sa šesnaest 
godina mobiliziran je u nje¬ 
mačku vojsku, da poslije rata 
još tri godine provede kao 
saveznički ratni zarobljenik. 
“Ukradeno mi je pet mlade¬ 
načkih godina. Osječao sam se, 
i još se osječam, Hitlerovom 
žrtvom”. 

Kako bi izgledao svijet u 
kojemu bi uspjela njegova vi¬ 
zija revolucije, upitao je Mo- 
ltmanna jedan slušatelj. “Mir 
i pravda bi se zagrlili”, citirao 
je Psalam 85. “Alternativa si¬ 
romaštvu nije bogatstvo, nego 
zajedništvo”. 

Največi problem današnji¬ 
ce, drži ugledni profesor, jest 
- anksioznost. “Ona implicira 
teror i katastrofu, ali od anksi¬ 
oznosti ništa dobro ne dolazi. 
Treba nam hrabrost nade, ra¬ 
dosti života i ljubavi. Kršćan¬ 
stvo shvaćam kao stanoviti tip 
mesijanizma kojemu se mogu 
pridružiti i nevjernici”, kazao 
je Moltmann te, toplo pozdrav¬ 
ljen, predavanje zaključio re¬ 
frenom omiljenog spirituala 
Martina Luthera Kinga: “We 
shall overcome in the end”. • 
TFMVI/Novi list/GC 

Dva skupa povodom reformacijske obljetnice 

Odjeci i otisci reformacije 


U Osijeku je na Filozofskom 
fakultetu održan 19. i 20. li¬ 
stopada 2017. međunarodni 
interdisciplinarni znanstveni 
skup pod nazivom Reforma- 
cija u Europi i njezini odje¬ 
ci: Povodom 500. obljetnice 
Lutherovih teza. Organizator 
je bio Filozofski fakultet u 
Osijeku, uz podršku i Visokog 
evanđeoskog teološkog uči¬ 


lišta u Osijeku, čiji su preda¬ 
vači također održali izlaganja 
na skupu. Dana 27 listopa¬ 
da 2017 u Osijeku je održan 
i okrugli stol u organizaciji 
Centra Miko Tripalo i Insti¬ 
tuta za društvena istraživanja 
u Zagrebu, na temu 500 GO¬ 
DINA PROTESTANTIZMA 
- Baština i otisci u hrvatskom 
društvu. 



Skup se bavio ‘doprinosom 
protestantizma religijskoj i 
kulturnoj raznolikosti, školstvu 
i obrazovanju, ekumenskom 
i međureligijskom dijalogu, 
stvaranju mira, razvoju i obra¬ 
ni demokratskih vrijednosti 
te medijskim slobodama te 
današnjim položajem prote¬ 
stantskih vjerskih zajednica u 
Hrvatskoj’. 

Na okruglom stolu sudje¬ 
lovao je i baptistički teolog dr. 
sc. Zoran Grozdanov s temom: 
Teološko izdavaštvo kao odraz 
vremena. • GC 

Hrvatski tisak o reformacijskoj obljetnici 

Reformacija u Hrvatskoj - 
Nepoznanica ali i izazov 


Novine, časopisi i portali u 
Hrvatskoj usputno su se ili de¬ 
taljnije osvrnuli na reformacij- 
sku obljetnicu, ovisno o svojoj 
percepciji važnosti spomena 
takvog događaja. 

Hrvatska radiotelevizija 
izravno je na Drugom progra¬ 
mu prenosila svečanu akade¬ 
miju, održanu 31. listopada 
2017. u zagrebačkom Hrvat¬ 
skom narodnom kazalištu, a 
na Trečem programu prikazala 
je u dva dijela dokumentarni 
film o reformaciji. Dnevni ti¬ 
sak osvrnuo se na obilježavanje 
obljetnice uglavnom usputno, 
šturo i agencijski, ponegdje i 
vrlo površno; Jutarnji list tako 
če npr. zbuniti čitetelje ter¬ 
minom “sakramentalin” (nije 
jedina slovna pogreška u rela¬ 
tivno kratkom tekstu) i neuo¬ 
bičajenim tituliranjem negdaš¬ 
njeg augustinskog redovnika 
kao “dona Martina Luthera”, 
a Večernji list spomenut če 
“pola tisučlječa reformizma” 
i nepostoječu “Protestantsku 
crkvu”. 



Nekoliko internetskih por¬ 
tala prenijelo je prigodni osvrt 
o reformaciji koji je objavila 
HINA. U njemu je istaknuto 
kako su Vatikan i Svjetski lute¬ 
ranski savez zatražili oprost za 
nasilje i obvezali se da če nasta¬ 
viti raditi na smanjivanju razli¬ 
ka. Riječ je o zajedničkoj izjavi 
Papinskog viječa za promicanje 
krščanskog jedinstva i Svjetskog 
luteranskog saveza koja smje¬ 
ra prema novom, pozitivnijem 
razumijevanju dijaloga između 
katolika i luterana, zahvaljujući 

Reformacijska izložba u Osijeku 

Povijesni tragovi i baština 
osječkih evangelika 


U povodu 500. godina reforma- 
cije Muzej Slavonije i Evange- 
lička (luteranska) crkva u RH 
Crkvena općina Osijek posta¬ 
vili su u Zgradi Glavne straže 
(Trg Svetog Trojstva 2) od 19. 
listopada 2017. do 28. siječnja 
2018. izložbu 500 godina refor- 
macije povijesni tragovi i bašti¬ 
na osječkih evangelika - lute¬ 
rana. Na izložbi su postavljeni 
neki od predmeta vezanih za 
reformaciju koje čuva Muzej 
Slavonije, ali i po prvi puta ba¬ 
ština koju čuva Evangelička 
crkvena općina Osijek. • www. 
mso.hr /GC 


® , EVANGELIČKA CRKVENA OPĆINA | 
OSUEK 

POVIJESNI TRAGOVI I BAŠTINA 
OSJEČKIH EVANGELIKA-LUTERANA 

19 . 10 . 2017 . - 28 . 1 . 2018 . 


goMna 

Reformacije 



istodobno na „teološkim i du¬ 
hovnim darovima primljenim 
zahvaljujući reformaciji“. Spo¬ 
menuta izjava objavljena je 31. 
listopada i dostupna je na vati¬ 
kanskom portalu. 

Na portalu autograf.hr 
njegov urednik Drago Pilsel 
objavio je 6. studenog 2017 
kolumnu pod naslovom Zar 
hrvatski protestanti ne znaju 
bolje? Osvrnuvši se u njoj na 
održavanje svečane akademi¬ 
je u Zagrebu povodom 500. 
obljetnice reformacije, čije 
visoko pokroviteljstvo razu¬ 
mijeva kao nastavak poželjne 
politike dijaloga i tolerancije 
započete još u vrijeme pred¬ 
sjednika Josipovića, iznosi 
primjedbe zbog izostanka ne¬ 
posrednog dolaska gotovo svih 
visokih državnih pokrovitelja 
te na ignoriranje akademije 
od strane biskupa Zagrebačke 
nadbiskupije i samoga kardi¬ 
nala. Pilsel, nadalje, zamjera i 
samim ljudima iz organizacij¬ 
skog odbora što nisu pozvali 
još neke istaknutije protestante 
i druge pojedince, smatrajući 
da se time crkve reformacijske 
baštine cenzorski ponašaju i 
same sebe svode na beznačaj¬ 
nu manjinu. Slične rasprave o 
nepozivanju odnosno nesudje¬ 
lovanju nekih protestanata na 
svečanoj akademiji odvijale su 
se i na društvenim mrežama. 
Rijetko je tko od kritičara imao 
u vidu mogućnost spriječenosti 


r autograf.hr 

novinarstvo s potpisom 



ideje hr 



dolaska nekih uzvanika zbog 
poslovnih obveza te neadekvat¬ 
nog termina održavanja akade¬ 
mije, prilagođenog izravnom 
tv-prijenosu (Dan reformacije 
kod nas nije, kao u susjednoj 
Sloveniji, neradni dan). S druge 
strane, samo organizatori i ljudi 
bliski njihovim krugovima zna¬ 
ju kolike je poteškoće trebalo 
nadvladati kako bi se, uvjetno 
rečeno, ‘bogatstvo različitosti’ 
hrvatskog protestantskog kor¬ 
pusa iskazalo bar u donekle je¬ 
dinstvenom nastupu. 

Jedan vrlo gorljiv pamflet su¬ 
prot protestantima pojavio se 3. 
prosinca 2017 na portalu kato- 
lik.hr, bombastično naslovljen 
riječima 500 godina reformacije 
i njene katastrofalne posljedice 
te u rubrici znakovitog naslova 
Protestantski fundamentalizam. 
Autor mu je filolog i povjesničar 
književnosti dr. sc. Ivan Polja- 
ković koji predaje strane jezike 
i vjeronauk na zadarskom Sve¬ 
učilištu. On smatra da katolici 
ne trebaju slaviti protestantsku 
obljetnicu (ni protestanti je, do¬ 
duše, ne slave nego svečano obi¬ 
lježavaju, op. ur.),... oni trebaju 
tugovati, jer reformacija nije 
donijela ništa dobroga. Za ras- 
pačavanje Biblije nije zaslužna 
reformacija , već Katolička crkva 
i iznalaženje stroja za tiskanje ... 
reformacija je donijela na stotine 
hereza. Broj protestantskih de- 
nominacijaje već prešao 40.000 
i svaka od njih tumači Krista na 
drugačiji način. Što u tome može 
biti dobro!? ... Izgleda da sv. Pa- 
vao nije patio od sindroma poli¬ 
tičke korektnosti kojoj su danas 
nažalost podlegli i mnogi katoli¬ 
ci. ... Da su protestanti od svijeta 
zorno pokazuje njihov nauk. Onu 
su prihvatili sve novotarije svije- 

Godišnji simpozij Hrvatskog filozofskog društva 

'Reformacije i 
revolucije' 


ta, isprazne filozofije koje se te¬ 
melje na počelima ovoga svijeta, 
a ne na Kristu (usp. Kol 2,8). Za 
njih su prihvatljiva, što u manjoj 
što u većoj mjeri, nemoralna po¬ 
našanja kao što su kontracepcija, 
pobačaj, sodomija, homoseksu¬ 
alni „brakovi”, razvodi, blud- 
ništvo, eutanazija, i si. Jednom 
riječju prigrlili su kulturu smrti. 
Zato je utjecaj protestantizma 
na društvo u ovih 500 godina 
više nego katastrofalan. Katolič¬ 
kog društva više i nema, osim na 
papiru ... Pogledajmo Hrvatsku. 
Kompletan političko-društveni 
život je protestantski, a ne kato¬ 
lički. Doduše ima katolika koji 
žive svoju vjeru, ali kao društvo 
mi smo izrazito protestantsko ... 
Hrvati fizički nestaju, i nikakve 
demografske obnove neće pomo¬ 
ći sve dok se ne vrate izvornom 
kršćanstvu, dok ne počnu živjeti 
kao katolici.., itd., i si. Premda 
se članak možda može iščitava- 
ti i kao kritika površnih katolika 
koji su se protestantizirali - u 
smislu da su se povezali sa sum¬ 
njivim duhovnim vrijednostima, 
što je autor vjerojatno zaključio 
u kontekstu krajnje liberalizira- 
nog morala dijela zapadnog pro¬ 
testantizma (do 2006. živio je na 
Novom Zelandu), iako je iste ili 
slične pojave jednako tako mo¬ 
gao pronači i u katolicizmu, jer 
grijeh nije konfesionalno obojen 
- takav je tekst u najmanju ruku 
neprilično objaviti u vremenu 
javnog obilježavanja reformacij- 
ske obljetnice, a sam je uradak 
daleko ispod renomea jednog 
akademskog građanina. 

Na internetskom portalu 
ideje.hr filozof i politolog Žar¬ 
ko Puhovski objavio je 15. stu¬ 
denog 2017. zapažen esej, sa 
široko razrađenom tematikom 
i temeljen na relevantnim izvo¬ 
rima, naslovljen Pola milenija 
teologijskoga neuspjeha koji je 
stvorio političku Evropu; 9,5 teza 
o neželjenim, a spektakularnim 
postignućima Luthera (i onih 
koje je potaknuo). Autor polazi 
od teze da Lutherov pokret nije 
uspio u prvotnoj namjeri (refor¬ 
ma Crkve), ali je neizravno stvo¬ 
rio važne povijesne tekovine. 
Umjesto reformiranja postoječe 
Crkve, stvorene su nove vjer¬ 
ske zajednice te ravnopravnost 
stare i novih konfesija; umjesto 
predanosti i podložnosti volje 
višem autoritetu, ostvarena je 


povijesna pretpostavka za iska¬ 
zivanje slobodne političke vo¬ 
lje diljem Europe, a oslabljena 
je nadređenost crkvene vlasti 
svetovnoj. Nadalje, navodi se 
kako je protestantizam uspio 
„ošteti ti“ rimokatoličku crkvenu 
dogmu, ali po cijenu stvaranja 
novih dogmi. S Lutherom je, 
kao s čovjekom koji je motivirao 
promjene, povezana i eksplozija 
pluralizma u svim područjima 
života u Europi. Autor, na kraju, 
zanimljivo sažimlje pojavnost 
hrvatskog protestantizma: 

Neke su nacije naslijedile čistu 
protestantsku, neke pak katolič¬ 
ku tradiciju, treće su mješovito 
pretpostavljene. U hrvatskoj je 
tradiciji protestantizam (pozi¬ 
tivno) djelovao strahom što ga je 
izazvao kod katolika, prisiljavaju¬ 
ći ih da prihvate barem neke ele¬ 
mente narodnoga jezika. Jer, kako 
to jasno piše Juraj Kolaković: ,,U 
Hrvatsku je protestantizam pro¬ 
dirao s tri različita pravca“ - kao 
neprijateljska vojska otprilike. Ma 
koliko slab ostao, protestantizam, 
izgleda, još uvijek povremeno 
plaši hrvatsku katoličku većinu, 
jer nacionalni je identitet oglašen 
kao katolički, pa je svaki odmak i 
vjerski ali i ,,sekularno <( sumnjiv. 
Stoljećima nakon vjerskih ratova, 
portal katoličkih teologa „Vjera i 
djela (i sasvim ozbiljno opominje 
„na budnost pred otvorenom pro- 
testantizacijom Katoličke Crkve“ 
(istovremeno činjenica je da je 
Zagrebačko sveučilište prije ne¬ 
koliko godina prihvatilo nastavni 
plan - kako seje to tada još zva¬ 
lo - Teološkog fakulteta Matija 
Vlačić Ilirik, u čijoj su izradi veli¬ 
kom većinom sudjelovali katolički 
teolozi). Ipak, budnost je, tvrde, 
potrebna budući da je „iluzorno 
očekivati zdrav dijalog i međusob¬ 
no poštovanje kako s onima koji ne 
vjeruju, tako i s protestantima, jer 
ijedni i drugi pokazuju patološke 
znakove netolerancije i duboke 
mržnje prema Katoličkoj crkvi u 
... U zaostaloj Hrvatskoj riječ je, 
s jedne strane o sudbini manjine 
u uvjetima iliberalne konstituci¬ 
je političke zajednice. No, s druge 
strane, „sjenke prošlosti“ još su, 
izgleda, itekako nazočne. Drukčije 
rečeno, ono što je u izvornoj povi¬ 
jesti evropskih vjerskih sukoba i 
ratova bila tragedija, u hrvatskoj 
se verziji očito pojavljuje, s po- 
lumilenijskim zaostatkom, kao 
(otužna) farsa. • GC 


Godišnji simpozij Hrvatskog 
filozofskog društva, pod naslo¬ 
vom Reformacije i revolucije , 
održao se od 14. do 16. prosinca 
2017. u u Velikoj dvorani “Škol¬ 
ske knjige” u Zagrebu. 

Na ovom interdisciplinar¬ 
nom simpoziju, organizira¬ 
nom povodom 500. obljetnice 
protestantske reformacije i 
100. obljetnice Oktobarske re¬ 
volucije, izlaganja je održalo 
pedesetak znanstvenika iz Hr¬ 
vatske, Bosne i Hercegovine, 
Njemačke, Slovenije i Srbije, 
a tematska područja izlaganja 
kretala su se u rasponu od fi¬ 
lozofije, teologije, sociologije, 
politologije i prava do povi¬ 
jesnih znanosti, etnologije, 
povijesti umjetnosti i kompa¬ 
rativne književnosti. “Premda 
navedena povijesna zbivanja 
ne dijele ni mjesto ni trenutak, 
zajednička osobina protestant¬ 
ske reformacije i Oktobarske 
revolucije odnosi se na njihov 
neizmjeran politički, kultur¬ 
ni, ekonomski i intelektualni 
utjecaj na suvremenu sliku 
svijeta. Također, njihova je 
zajednička ontološka pretpo¬ 
stavka sadržana u društvenom 
momentumu, čiji su pokretači 
nezadovoljstvo i kritika posto¬ 
jećih okolnosti te nada (naivna 
ili učena) u mogućnost njihove 
promjene ... reformacijske se 
promjene najčešće određuju 
kao usmjerene k popravlja¬ 
nju, a revolucijske k rušenju 
postojećih društvenih struk¬ 
tura” - istaknuto je u uvodu 
simpozijske publikacije, koja 
se u cijelosti može preuzeti 
na adresi:http://www.hrfd.hr/ 
godisnji-simpozij-hrvatskog- 
filozofskog-drustva-2017-i-go- 
stovanje-jurgena-moltmanna/ 

Na simpoziju je sudje¬ 
lovao i profesor emeritus 
Sveučilišta u Tiibingenu dr. 
Jiirgen Moltmann, jedan od 
najistaknutijih teologa današ¬ 
njice. Moltmann je njemački 


protestantski teolog čija su 
djela (primjerice, “Teologi¬ 
ja nade” i “Raspeti Bog”, oba 
objavljena na hrvatskom jeziku 
u izdanju Ex librisa iz Rijeke) i 
javni angažman uvelike utjeca¬ 
li na “teologiju oslobođenja” i 
druge revolucionarne teološke 
i religiozne pokrete, ali i šire 
od toga, i to prvenstveno zbog 
njegova sudjelovanja u “šez- 
desetosmaškom pokretu” i ne¬ 
prekinutog dijaloga s Ernstom 
Blochom i drugim marksistič¬ 
kim misliteljima. Moltmann je 
na simpoziju održao plenarno 
predavanje, naslovljeno Ernst 
Bloch, mesijanizam i socijali¬ 
zam. U njemu je prikazao na¬ 
sljeđe koje je Ernst Bloch osta¬ 
vio mesijanizmu u filozofiji i 
teologiji. Nakon više od pedeset 
godina od objavljivanja autoro¬ 
va kapitalnog djela Teologija 
nade, nadahnutog Principom 
nada Ernsta Blocha, on u ovo¬ 
me izlaganju prikazuje glavne 
misaone tijekove Blochove fi¬ 
lozofije, stavljajući poseban na¬ 
glasak na nasljeđe koje Bloch 
preuzima iz biblijskoga židov¬ 
skog mesijanizma te na njegov 
utjecaj na marksističku misao. 

Dr. sc. Zoran Grozdanov 
održao je izlaganje Ora et pro- 
testare: o nekim aspektima Mo- 
Itmannove teologije revolucije. 
U radu je nastojao ustvrditi 
da, na tragu Martina Luthera 
i Evanđelja, Moltmann smatra 
kako je sama srž kršćanske vje¬ 
re ozbiljenje i potencijal za re¬ 
volucionarno djelovanje. 

Dr. sc. Ksenija Magda 
izlagala je na temu »Zato 
poreze plaćajte!« Biblijska 
promišljanja o revolucijama na 
temelju Rimljanima 13,1-7, pro¬ 
pitujući Pavlove naputke kako 
bi utvrdila jesu li oni neminov¬ 
no antireformacijski i antirevo- 
lucionarni ili su baš poziv na od 
svake revolucije dubokosežniju 
reformaciju društva. • TFMVI/ 
HFD/GC 

Interaktivna reformacijska izložba u Rijeci 

RiječAnima 

Izložena i replika Guttenbergova tiskarskog stroja 



Povodom obilježavanja 500 go¬ 
dina reformacije, u razdoblju 
od 27. 10. - 20. 11. 2017 udruge 
Mladi za Krista i Intero centar 
u suradnji s Pomorskim i po¬ 
vijesnim muzejom Hrvatskog 
primorja Rijeka postavili su 
interaktivnu izložbu namije¬ 
njenu građanima Rijeke, zato i 
nazvanu: "RiječAnima”. A igra 
riječi u naslovu prati uvjerenje 
da je RIJEČ, tj. Sveto pismo 
Bogom nadahnuto i živo te da 
ima važan utjecaj na ANIMU, 
tj. na duh čovjeka. 

Autori izložbe bili su To¬ 
mislav Grandverger, Melanie 
Ivančevič, Siniša Klem, Mihael 
Sečen i Ruben Sečen, a organi¬ 
zator izložbe Nacionalni odbor 
za obilježavanje 500. godišnji¬ 
ce reformacije. 

Izložba je predstavila po¬ 
vijest reformacije u Europi i 
Hrvatskoj, ključne osobe te 
vrijednosti za koje su se pro¬ 


testanti zalagali. Bila je tako 
osmišljena da su se posjetite¬ 
lji mogli u nju aktivno uklju¬ 
čiti, kako bi se lakše približili 
samom duhu reformacije. U 
jednom od prostora bila je 
izložena replika Guttenber¬ 
gova tiskarskog stroja, na ko¬ 
jem su se tiskali prvi prijevodi 
Biblije na narodne jezike, što 
je imalo važan utjecaj u opi- 
smenjavanju tadašnje Europe 
i svijeta. Posjetitelji su mo¬ 
gli dobiti primjerak na stroju 
upravo otisnutog biblijskog 
navoda. Bili su također izlože¬ 
ni stariji i noviji biblijski pri¬ 
jevodi, ali i mobilna aplikacija 
"Biblija 365", putem koje je 
moguče u godinu dana proči¬ 
tati cijelu Bibliju za samo 15 
minuta čitanja dnevno. Jedan 
od zanimljivih izložaka bila je 
svakako i najmanja Biblija na 
svijetu koja se čita pod mikro¬ 
skopom. 


Povodom obilježavanja 600 godina Reformacije 

Interaktivna izložba 

Riječanima 



Obilježja i naglasci prote¬ 
stantizma poput osobne vjere 
i duhovnosti, milostivog Boga 
i sličnih tema nikoga nisu osta¬ 
vili ravnodušnim. Osim što je 
izložba povela posjetitelje na 
poučno putovanje o reformaci- 
ji, ona je ponudila i jedinstven 
doživljaj duhovnosti na prote¬ 
stantski način. Izložbu su pose- 
tili brojni građani Rijeke, a nisu 
izostali ni organizirani školski 
dolasci učenika, njih tristoti¬ 
njak, u pratnji nastavnika. • 
MZK/GC 


Dokumentarni film o reformaciji 


Reformacija nekad i danas 



Tijekom obilježavanja refor- 
macijske obljetnice, Hrvatska 
radiotelevizija prikazala je na 
svom 3. programu dokumen¬ 
tarni film o reformaciji. Prika¬ 
zanje u dva dijela, 31. listopada 
i 7 studenog 2017 

Dokumentarni film u dva 
dijela o reformaciji u Hrvat¬ 
skoj ispričan je kao putopis 
kroz koji upoznajemo mjesta 
značajna za reformaciju, među 
ostalim i dvorce manje poznate 
široj javnosti. Film nam otkriva 
i protestantske knjige tiskane 
u 16. stolječu, koje se čuvaju u 
arhivu NSK-a u Zagrebu, a o 
bitnim obilježjima reformacije 
u Hrvatskoj govore stručnjaci. 
Autori donose i pregled važnih 
događaja i osoba koje su odi¬ 


grale važne uloge u reformaciji 
te razmatra duhovnu perspek¬ 
tivu reformacije kao biblijskog 
pokreta reforme koji je i danas 
prisutan u zajednicama refor- 
macijske baštine i očituje se 
u raznim područjima njihova 
života i društvenog djelovanja 


te biblijskom prevodilaštvu. U 
drugom dijelu o tome govore 
predstavnici evanđeoskih de- 
nominacija u Hrvatskoj, a kako 
žive svoju vjeru u svakodnev¬ 
nom životu govore nam vjernici 
iz različitih evanđeoskih crkava 
Scenarist i stručni savjetnik: dr. 


sc. Stanko Jambrek, autor knji¬ 
ge “Reformacija u hrvatskim 
zemljama u europskom kontek¬ 
stu”. Redateljica: Haidy Kova- 
čevič Voditeljica: mr. Vanja Bule 
Montaža: Haidy Kovačevič, Da- 
mir Bukovec Karte: dr. sc. Stan¬ 
ko Jambrek i dip. ing. geod. Rat- 
ko Medan Producent: Tihomir 
Vekič Produkcija: 4H Mediji, 
2017. Koproducent: CBN South 
East Europe. 

Film sadržajno ističu du¬ 
hovnu dimenziju reformacije 
kao pokreta obnove i povratka 
Bibliji kao Riječi Božjoj upu¬ 
ćenoj svakom čovjeku, tako da 
ima i evangelizacijsku narav. 
Prikazivanje ovog filma bilo je 
omogućeno i u mjesnim crkva¬ 
ma. • 4H Mediji/HRT/GC 

Prigodna poštanska marka i omotnica povodom 500. obljetnice reformacije 

Matija Vlačić Ilirik na poštanskoj marki 


Na inicijativu Teološkog fakul¬ 
teta Matija Vlačić Ilirik, Hr¬ 
vatska pošta je povodom 500. 
obljetnice reformacije izdala 
prigodnu marku s likom najpo¬ 
znatijega hrvatskog reformato¬ 
ra. Marka je izdana u arku od 
20 maraka, a Hrvatska pošta 
izdala je i prigodnu omotnicu 
prvog dana (First day cover). 
Marka je puštena u promet 4. 
listopada 2017. godine, a na njoj 
se nalazi reprodukcija portre¬ 
ta Matije Vlačića Ilirika koji se 
nalazi u vlasništvu Friedrich- 
Schiller sveučilišta u njemač¬ 
kom gradu Jena gdje je Vlačić 
radio kao profesor od 1557. do 
1561. godine. 

Matija Vlačić Ilirik rođen je 
1520. godine u Labinu. U dobi 
od šesnaest godina napušta 
rodnu Istru kako bi se školo¬ 
vao u Veneciji, gdje stječe vrsno 
humanističko obrazovanje. Po 
savjetu rođaka koji je, iako fra¬ 
njevac, potajno bio Lutherov 



sljedbenik, odlazi na studij teo¬ 
logije u Tiibingen i Basel, a po¬ 
slije i u Wittenberg, najvažnije 
luteransko središte. Ondje gradi 
sveučilišnu karijeru pod latini- 
ziranim imenom Matthias Fla- 
cius Illyricus, zasniva obitelj i 
druži se s prvacima reformacije. 
No nepovoljne okolnosti nakon 
Lutherove smrti, koje nastupaju 
zbog poraza protestantskog sa¬ 
veza i carskih dekreta kojima je 
svrha bila djelomična restituci- 
ja katoličanstva na luteranskim 
područjima Svetog Rimskog 



Carstva, tjeraju ga da napusti 
Wittenberg i nastani se u Mag- 
deburgu gdje njegova polemič¬ 
ka i teološka produkcija dolaze 
do vrhunca. 

U nemirnom vjersko-poli¬ 
tičkom razdoblju koje je usli¬ 
jedilo više je puta mijenjao 
boravište, a na tom ga je putu 
pratila brojna obitelj i gole¬ 
ma knjižnica koju je prikupio 
radeći na crkvenopovijesnim 
spisima. Taj plodni autor, nai¬ 
me, nije poznat samo kao autor 
važnih teoloških djela, kao što 


je Ključ Svetog pisma, nego i 
kao historiograf. Njegov Kata¬ 
log svjedoka istine preveden 
je i na hrvatski jezik, a osobite 
je zasluge na tom polju stekao 
kao inicijator i jedan od glav¬ 
nih urednika opsežne povijesti 
Crkve poznate pod skraćenim 
naslovom Magdeburške cen¬ 
turije koja mu je zahvaljujući 
inovativnoj metodologiji po¬ 
put kritičke obrade izvornih 
povijesnih dokumenata i su¬ 
stava kazala, pribavila nadi¬ 
mak „oca suvremene histori¬ 
ografije". Vlačić je umro 1575. 
godine u Frankfurtu na Maj ni. 
Njegova su tiskana djela danas 
dostupna u svim većim europ¬ 
skim knjižnicama, a rukopisna 
ostavština i osobna bibliote¬ 
ka čuvaju se u Wolfenbuttelu 
(Herzog August Bibliothek). 

Dr. sc. Marina Schumann, 
docentica za povijest na studiju 
Protestantska teologija Sveučili¬ 
šta u Zagrebu. • www.posta.hr 
















